ތުއްތު ކުދިންގެ ފޮޓޯ މީސް މީޑިޔާގައި އާއްމު ކުރުމަކީ އެސްފީނާއަށް ހުޅުވާލެވޭ ދޮރެއް! | Jazeera\tތުއްތު ކުދިންގެ ފޮޓޯ މީސް މީޑިޔާގައި އާއްމު ކުރުމަކީ އެސްފީނާއަށް ހުޅުވާލެވޭ ދޮރެއް! - Jazeera\nތުއްތު ކުދިންގެ ފޮޓޯ މީސް މީޑިޔާގައި އާއްމު ކުރުމަކީ އެސްފީނާއަށް ހުޅުވާލެވޭ ދޮރެއް!\nޢަލީ ޔާމީން July 14, 2019 61 views0\nއެސްފީނާއަކީ އަކީ ހަޤީޤަތެކެވެ. އެއީ ޖެހޭ އެއްޗެކެވެ. އެސްފީނާގެ ތަޢުރީފުގައި އިބްނުލް ޤައްޔިމް ވިދާޅުވެފައިވެއެވެ. "އެސްފީނާއަކީ އެއްޗަކާމެދު ޤަބޫލުވެވޭ ހިނދު، އެމީހާގެ ނަފްސުގެ ނުބައިކަން އެ އެއްޗަކާ އަމާޒުވެ، އަޅައިގަނެ، އެ ނަފްސުގެ ވިހަ އެ ބަލައިލެވޭ އެއްޗަކަަށް ފޯރުވާ ފޯރުވުމެވެ." ( ޒާދުލް މަޢާދު 4/167)\nއިބްނުލް މަންޒޫރު ވިދާޅުވާ ގޮތުގައި އެސްފީނާއަކީ, "ލޮލުގެ ވިހަ އެއްޗަކާ އަމާޒްވެ، އެ އެއްޗަކަށް ގެއްލުން ލިބުމެވެ. މިގޮތުން ޢަދާވާތްތެރިއަކު އޭނާ އާއި ދިމާލަށް ބަލާ ބެލުމެއްގެ ނަތީޖާއެއްގެ ގޮތުން އެ ބެލެވުނު ފަރާތް "ބަލިވެ" އެވެ." ( ލިސާނުލް ޢަރަބި 13/301 )\nއެސްފީނާއިން ރައްކާތެރިވުމަށް އެތައް ކަމެއް ކުރެވިދާނެއެވެ. އެގޮތުން ކުރެވޭނެ އެންމެ ބޮޑު ކަމަކީ ހެޔޮކަންކަން ކުރުން ގިނަކުރުމާއި އެކު ހެނދުނާއި ހަވީރުގެ ޒިކުރުތައް ކިޔުމެވެ. އަދި އެސްފީނާއިން ސަލާމަތްވޭތޯ ﷲގެ ހަސްރަަތައް ދުޢާ ދެންނެވުމެވެ.\nއުންމަތުގެ ގިނަ އިލްމުވެރިން ޤަބޫލުފުޅު ކުރައްވާ ގޮތުގައި އެސްފީނާއަކީ ހަސަދައިގެ ސަބަބުން ޖެހޭ އެއްޗެކެވެ. ތިމާ ކުށެއް ނުކުރިޔަސް ފަހަރުގައި ތިމާއަށް ހަސަދަވެރިވާ މީހަކު ހުރެދާނެއެވެ. ތިމާ ކުރިއަރަން ބޭނުން ނުވާ މީހަކު ހުރެދާނެވެ. ގިނަ ފަހަރު އެމީހުންގެ އަމާޒަކަށް ވާނީ ތިމާގެ މުޅި ދިރިއުޅުން ބަނަކޮށްލުމެވެ.\nމި ފަހަކަށް އައިސް މީސް މީޑިޔާއަށް ތުއްތު ކުދިންގެ ފޮޓޯތައް ލުން މިވަނީ އާއްމުވެފައެވެ. ނަމަވެސް ޤަބޫލު ކުރަން ޖެހޭ ހަޤީޤަތަކީ އެ ފޮޓޯތަކުގެ ސަބަބުން އެ ތުއްތު ކުއްޖާ އުފުލަން ޖެހޭ ތަކުލީފު ބައެއް ފަހަރު ބޮޑު ކަމެކެވެ. ބައެއްގެ ހަސަދައިގެ ލޯ އެތުއްތު މައުސޫމް ކުއްޖާއަށް އަމާޒުވެ އެސްފީނާގެ މަޅީގައި އެކުއްޖާ ޖެހުމެވެ. އެހެންކަމުން މީސްމީޑިޔާއަށް ތުއްތު ކުދިންގެ ފޮޓޯތައް ލުމަކީ އެދެވިގެންވާ ކަމެއް ނޫނެވެ. އެހެނީ އެކަމީ އެކުއްޖާއަށް އެސްފީނާ ޖެހުމަށް ހުޅުވާލެވޭ ދޮރަކަށްވާތީއެވެ.


ޣާޒީ މުޙައްމަދު ތަކުރުފާނު - MV Times\nޣާޒީ މުޙައްމަދު ތަކުރުފާނު\n1 October 29th, 2019 - 12:59 AM\nއައްސުލްޠާނުލް ޣާޒީ މުޙައްމަދު ތަކުރުފާނުލް އައުޡަމް ނުވަތަ ބޮޑުތަކުރުފާނު 981ހ. އިން 993ހ.އަށް ރާއްޖޭގައި ރަސްކަން ކުރެއްވިއެވެ. އެރަދުންގެ ރަސްކަމަކީ ޢަދުލުވެރި ކަމާއި، ދީލަތި ކަމުގެ ނަމޫނާ ރަސްކަމެއްކަމަށް ތާރީޚީ ލިއުންތަނުގައި ފާހަގަކޮށްފައިވެއެވެ.\nސަރުކާރު ހިންގެވުމުގައި އެންމެ އިސް ބައިވެރިއަކު ކަމުގައި އެރަދުން ޚިޔާރުކުރެއްވީ ރަދުންގެ އަޚު އަދި ޕޯޗުގީޒުންނާ ހަނގުރާމަ ކުރެއްވި ލަޝްކަރުގައި ހިމެނިވަޑައިގެންނެވި އެއް ބަޠަލު ޙަސަން ޚަޠީބު ތަކުރުފާނެވެ. ޙަސަން ޚަޠީބު ތަކުރުފާނަކީ، ފަހުން ޙަސަން ރަންނަބަނޑޭރި ކިލެގެފާނެވެ.\nމަޝްހޫރި ތާރީޚު ލިއުއްވުންތެރިޔާ ޙަސަން ތާޖުއްދީންގެ ލިޔުއްވާފައިވާގޮތުގައި މުޙައްމަދު ތަކުރުފާނުގެ ރަސްކަމުގައި ބޮޑުވަޒީރަކަށް އިސްކުރެއްވީ ޢަލީ ޙާޖީއެވެ. މިއީވެސް ޕޯޗުގީޒުންނާކުރެއްވި ހަނގުރާމައިގެ ފަހުލަވާނެކެވެ. އޭނާއަށް ދޮށިމޭނާތަކުރުފާނު ކަމުގެ ކޮލިލެއްވިއެވެ. އަދި އަނެއް ބަޠަލު ޙަސަން ޙާޖީއަށް ކޮލިލެއްވީ، ވެލާނާ ކަމަށެވެ. އަދި ކޮރަލިތަކުރުގެ އަބޫބަކުރަށް އުއްތަމަ ކަން ދެއްވައި ކުނދުވަލު މިސްކިތު ފަނޑިޔާރުކަމަށް ކޮލިލެއްވިއެވެ. ދަންޑަހެލަށް ކޮލިލެއްވީ ފާމުލަދޭރިކަމަށެވެ.\nރަސްކަމަށް އިސްވެވަޑައިގަތުމަށްފަހު، މުޙައްމަދު ތަކުރުފާނު ވަނީ ދިވެހި ދައުލަތް ހަރުދަނާކުރައްވައި، ޤައުމިއްޔަތު ވަރުގަދަކުރެއްވުމަށް އަގުހުރި އެތައް މަސައްކަތްޕުޅެއް ކުރައްވާފައެވެ.\nދިވެހި ތާރީޚުދުށް މި ޚިދުމަތްތެރި ޣާޒީ އަވަހާރަވީ، ހިޖުރައިން 1 ރަމަޟާން993 ގައެވެ. ފަސްދާނުލެވިފައިވަނީ ގަލޮޅު ބިހުރޯޒު މިސްކިތު ހަރިންމަ ތެރޭގައި ހުރި ޒިޔާރަތުގައެވެ.


ހޮހޮޅައިގެ ތިން އެކުވެރިން – Ilm\nހޮހޮޅައިގެ ތިން އެކުވެރިން\nޢަބްދުﷲ ބުން ޢުމަރު(ރަޟިޔަﷲ ޢަންހު)ގެ އަރިހުން ރިވާވެގެންވެއެވެ. ނަބިއްޔާﷺ ޙަދީޘްފުޅުކުރެއްވިއެވެ.\nތިން މީހަކު ހިނގަމުން ދަނިކޮށް ވާރޭވެހެން ފެށިއެވެ. ދެން ފަރުބަދައެއްގެ ހޮހޮޅައަކަށް ވަދެ ހިޔާވަހިކަން ހޯދިއެވެ. ދެން ފަރުބަދައިގެ މަތިން ފުރޮޅެމުން އައި ބޮޑު ހިލައެއް ހޮހޮޅައިގެ ދޮރުމައްޗަށް ވެއްޓި ހޮހޮޅަ ބެދިއްޖެއެވެ. ދެން އެބައިމީހުން އެކަކު އަނެކަކަށް ބުންޏެވެ. ކަލޭމެން ﷲއަށްޓަކައި ކޮށްފައިވާ ޞާލިޙު ޢަމަލުތައް ބަލައި، އެޢަމަލުތައް މެދުވެރިކޮށް ﷲއަށް ދުޢާކުރާށެވެ. އޭރުން އެކަލާނގެ ކަލޭމެންނަށް ދިމާވެފައިވާ ކަމުން ސަލާމަތްކޮށްދެއްވާފާނެއެވެ.އޭގެތެރެއިން އެކަކު ބުންޏެވެ. އޭ ހައްދަވައި ބޮޑުކުރެއްވި އިލާހެވެ! ހަމަކަށަވަރުން މިއަޅާއަށް އުމުރުން ދުވަސްވެފައިވާ މަންމައަކާއި ބައްޕައަކު ލިބިފައިވިއެވެ. އަދި މިއަޅާގެ ކުޑަކުޑަ ދަރިންތަކެއް ތިބެއެވެ. މިއަޅާ އެމީހުންނަށްޓަކައި (އެމީހުންނަށް ޚަރަދުކުރުމަށްޓަކައި) ބަކަރި ހުއިހައްޕަމެވެ. މިއަޅާ އެމީހުން ގާތަށް ހަވީރު އެނބުރިއައިސް، އެމީހުންނަށްޓަކައި ކިރުފެލައިދެމެވެ. އަދި އެފެލާކިރު ދަރިންނަށް ދިނުމުގެ ކުރިން ފުރަތަމަ ދެނީ މިއަޅާގެ މައިންބަފައިންނަށެވެ. އެއްދުވަހު މިއަޅާ ލަސްވިއެވެ. ގެއަށް އާދެވުނީ ރޭވިފަހުންނެވެ. އާދެވުނުއިރު ފެނުނީ މަންމައާއި ބައްޕައަށް ނިދިފައިވާތަނެވެ. ދެން (އެދުވަހުވެސް) އެހެންދުވަސްތަކުގައި ކިރުފެލާފަދައިން ކިރުފެލީމެވެ. އަދި އެދެމީހުންގެ ބޯލާކޮޅުގައި ހުއްޓިހުރީމެވެ. އެކަމަކު އެދެމީހުންނަށް ގޮވައި ހޭލެއްވުމަށް މިއަޅާ ނުރުހުނީމެވެ. އަދި މިއަޅާގެ ދަރިން މިއަޅާގެ ފައިކައިރީގައި ރޮމުން ދިޔައިރުވެސް، (މިއަޅާގެ މައިންބަފައިންނަށް ނުދީ) އެކުދިންނަށް އެކިރުތަށިން ދިނުމަށް ނުރުހުނީމެވެ. މިގޮތުގައި މިއަޅާ ފަތިސްވަންދެން ހުރީމެވެ. މިއަޅާގެ އެޢަމަލަކީ އިބައިލާހުގެ ވަޖްހުފުޅު އަދައިގެން ކުރި ޢަމަލެއްކަމުގައި ވާނަމަ، އުޑު ފެންނަވަރަށް ހިލަގަނޑު ދުރަށްޖައްސަވާނދޭވެ! ދެން، އުޑު ފެންނަވަރަށް، ﷲ އެހިލަގަނޑު ދުރަށްޖެއްސެވިއެވެ.\nދެން އޭގެތެރެއިން އެހެން މީހަކު ބުންޏެވެ. އޭ ހައްދަވައި ބޮޑުކުރެއްވި އިލާހެވެ! ހަމަކަށަވަރުން މިއަޅާގެ ބޮޑުބޭބެގެ އަންހެންދަރިއަކު ހުރެއެވެ. ފިރިހެނުން އަންހެނުންދެކެ ލޯބިވާނެ އެންމެ ބޮޑަށް މިއަޅާ އެކުއްޖާދެކެ ލޯބިވީމެވެ. ފަހެ، މިއަޅާ އެކުއްޖާގެ ގާތުން މިއަޅާއާއެކު ޒިނޭކުރުމަށް އެދުނީމެވެ. ދެން އެކުއްޖާ، މިއަޅާ އެކުއްޖާއަށް ސަތޭކަ ދީނާރު ދިނުމުންނޫނީ އެކަން ކުރުމަށް އިންކާރުކުރިއެވެ. މިއަޅާ ނުހަނު ބުރަކޮށް މަސައްކަތްކޮށް އެފައިސާ ޖަމާކުރީމެވެ. ދެން ތިމަންނަ އޭނާއާއި އެކު އެނުބައި ޢަމަލުކުރުމަށް އުޅުނު ހިނދު އެއަންހެންކުއްޖާ ބުންޏެވެ. “އޭ ﷲގެ އަޅާއެވެ! ﷲއަށް ބިރުވެތިވާށެވެ. ކައިވެނީގެ ގުޅުމާނުލާ ތިޢަމަލަށް އަރައި ނުގަންނާށެވެ.” ދެން މިއަޅާ (އެމުޑުދާރު ޢަމަލުނުކޮށް) ތެދުވީމެވެ. މިއަޅާގެ އެޢަމަލަކީ އިބައިލާހުގެ ވަޖްހުފުޅު އަދައިގެން ކުރި ޢަމަލެއްކަމުގައި ވާނަމަ، އަޅަމެންނަށްޓަކައި (މި ހިލަގަނޑު) ފެޔަށް ޖައްސަވާނދޭވެ! ދެން މާތް ﷲ، އެހިލަގަނޑު އަނެއްކާވެސް ފެޔަށްޖެއްސެވިއެވެ. )މިފަހަރުވެސް އެހޮހޮޅައިން ނިކުމެވޭވަރަށް އެހިލަގަނޑު ދުރަށް ނުޖެހުނެވެ.)\nއަދި އޭގެތެރެއިން ތިންވަނަ މީހާ ބުންޏެވެ. އޭ ހައްދަވައި ބޮޑުކުރެއްވި އިލާހެވެ! ހަމަކަށަވަރުން މިއަޅާ، ހަނޑުލުގެ މިވެނި މިންވަރެއްގެ އުޖޫރައަށް މީހަކު ލައްވައި މަސައްކަތްކުރުވީމެވެ. އޭނާގެ މަސައްކަތް ނިމުމުން އޭނާ ބުންޏެވެ. “އަހަރެންގެ އުޖޫރަދޭށެވެ.” ދެން މިއަޅާ އޭނާއަށް އޭނާގެ އުޖޫރަ ހުށައެޅުމުން، އޭނާ އޭގައި ހިފުމަށް އިންކާރުކުރިއެވެ. ދެން މިއަޅާ އޭނާގެ އުޖޫރައިން ދަނޑުހެއްދުމުގައި ދެމިހުރީމެވެ. އޭގެ ފައިދާއިން ބައިވަރު ގެރިއާއި އެއެއްޗެހި ހުއިހައްޕާނެ މީހުން ޖަމާކުރެވެންދެނެވެ. ދެން އޭނާ މިއަޅާގެ ގާތަށް އައެވެ. އަދި ބުންޏެވެ. ﷲއަށް ބިރުވެތިވާށެވެ. (އަހަރެންގެ އުޖޫރަ ދޭށެވެ.) ދެން މިއަޅާ ބުނީމެވެ. އެތިބި ގެރިތަކާއި އެއެއްޗެހި ހުއިހައްޕާ މީހުންގެ ގާތަށް ގޮސް އެހުރިހާ އެއްޗެއް ގެންދާށެވެ. ދެން އޭނާ ބުންޏެވެ. ﷲއަށް ބިރުވެތިވާށެވެ. އަހަރެންނަށް މަލާމާތް ނުކުރާށެވެ. މިއަޅާ ބުނީމެވެ. ހަމަކަށަވަރުން އަހަރެން ކަލެއަށް މަލާމާތެއް ނުކުރަމެވެ. އެއެއްޗެހި ގެންދާށެވެ. ދެން އޭނާ އެތަކެތި ހިފައިގެން ދިޔައެވެ. މިއަޅާގެ އެޢަމަލަކީ އިބައިލާހުގެ ވަޖްހުފުޅު އަދައިގެން ކުރި ޢަމަލެއްކަމުގައި ވާނަމަ، އަޅަމެން މިކަމުން ސަލާމަތް ކޮށްދެއްވާ ހިލައިގެ ބާކީއިންބައި ދުރަށް ޖައްސަވާނދޭވެ! ދެން ﷲ، އެބައިމީހުން ސަލާމަތްކޮށްދެއްވިއެވެ.”\n(ޞަޙީޙުލް ބުޚާރީ 2333)


"Mihaaru" majlis website, gina mauloomaathuthakakaa eku, launch koffi | Mihaaru\n"މިހާރު"ގެ މަޖިލިސް ވެބްސައިޓް، ގިނަ މައުލޫމާތުތަކަކާ އެކު، ލޯންޗުކޮށްފި\n11 މާޗް 2019 - 18:09 11 comments\nއެއީ ރައްޔިތުންގެ 19 ވަނަ މަޖިލިހަށް ވާދަކުރައްވާ ކެންޑިޑޭޓުންގެ ތެރެއިން އިންތިހާބުކުރަންވީ ކެންޑިޑޭޓުން ފަސޭހައިން ދެނެގަނެވޭނެ މައުލޫމާތުތަކާ އެކު ހަދާފައިވާ ވެބްސައިޓެކެވެ.\nމަޖިލީހުގެ 87 ދާއިރާ އަށް ވާދަކުރައްވާ ކެންޑިޑޭޓުންގެ މައުލޫމާތު، ޕްރޮފައިލްތަކާއި ޚަބަރުތަކުގެ ގޮތުގައި މި ވެބްސައިޓުން ގެނެސްދޭނެ އެވެ. މީގެ އިތުރުން ކެންޑިޑޭޓުން ހޮވުމުގައި ރައްޔިތުންނަށް ބޭނުންވާނެ މައުލޫމާތު ވީޑިއޯ އާއި އިންފޮގްރެފިކްސް މެދުވެރިކޮށް ވެސް ގެނެސްދޭނެ އެވެ.\nއެންމެ ހާއްސަ އެއް ކަމަކީ ކޮންމެ ކެންޑިޑޭޓަކަށް ހާއްސަ ޕޭޖެއް މި ސެކްޝަނުގައި ހިމެނުމެވެ. ކެންޑިޑޭޓަށް ހާއްސަ ޕޭޖްގައި އެ ކެންޑިޑޭޓަކާ ބެހޭ މައުލޫމާތާއި އެ ކެންޑިޑޭޓަކާ ގުޅޭ ޚަބަރުތަކާއި އެހެން ބައެއް މައުލޫމާތު ހިމަނައި، ކެންޑިޑޭޓާއި އާންމުންނާ ގުޅުވާލަދޭނެ އެވެ. އެގޮތުން، ރާއްޖޭގައި މި ވަގުތު ތިބި ނޫސްވެރިކަމުގެ އެންމެ ތަޖުރިބާކާރު ޓީމުން އުފައްދާ މި ކޮންޓެންޓްތައް ސޯޝަލް މީޑިއާގެ ވަސީލަތައް މެދުވެރިކޮށް ފޯރުކޮށްދޭނެ އެވެ.\nމި ޚާއްސަ ސައިޓްގައި ތަފްސީލީ މައުލޫމާތު ހިމަނަން ބޭނުންވާ ކެންޑިޑޭޓުންނަށް އެ ފުރުސަތު ވަނީ ހުޅުވާލައިފަ އެވެ. އެގޮތުން "މިހާރު"އާ ގުޅިގެން ކެންޑިޑޭޓާ ބެހޭ ހާއްސަ ޕްރޮފައިލާއި ވީޑިއޯ ހިމެނުމުގެ ފުރުސަތު ވެސް އެބަ އޮތެވެ. ޝައުގުވެރިވާ ކެންޑިޑޭޓުން election@mihaaru.com އަށް އީމެއިލް ކުރެއްވޭނެ އެވެ.\n"މިހާރު"ން ލޯންޗުކުރި މަޖިލިސް ސެކްޝަން 24 ގަޑިއިރު އަޕްޑޭޓް ކުރަމުން ދާނެ އެވެ. އެގޮތުން ކެމްޕޭނާއި ކެންޑިޑޭޓުންނާ ބެހޭ ޚަބަރުތަކާއި އިންތިޚާބާ ގުޅުން ހުރި މުހިންމު ހުރިހާ މައުލޫމާތެއް ގެނެސްދޭނެ އެވެ.\nއިންތިހާބަށް ފަހު މި ވެބްސައިޓް ވެގެން ދާނީ ކޮންމެ މީހަކަށް ވެސް އެ މީހެއްގެ ދާއިރާ ތަމްސީލުކުރާ ކެންޑިޑޭޓަކާ ބެހޭ މައުލޫމާތު ހޯދައި މެންބަރު ޖަވާބުދާރީކުރުމުގައި ބޭނުންކުރެވޭނެ މައުލޫމާތު ހިމެނޭ ވަސީލަތަކަށެވެ. މިހާރުގެ މަޖިލިސް ވެބްސައިޓުގެ އެޑްރެހަކީ https://majlis19.mihaaru.com/ އެވެ.\nއިތުރު ލިޔުންތައް ރައްޔިތުންގެ މަޖިލިސް ރައްޔިތުންގެ މަޖިލީހުގެ އިންތިޚާބު 2019 މިހާރު


އޮފީސްތަކުގެ މުބާރާތް - ވާދަވެރި ސެމީފައިނަލަކަށް\nއިހަވަންދޫގައި ހުރި ސަރުކާރު އޮފީސްތަކުގެ މެދުގައި އެކުވެރިކަން އާލާކޮށް ކުޅިވަރުގެ ރޫޙު އާލާކޮށް ދިރުވުމުގެ މަޤުސަދުގައި ކައުންސިލުން ބާއްވަމުން އަންނަ އޮފީސްތަކުގެ3ވަނަ ފުޓްސަލަ މުބާރާތް ނޮވެމަބަރު މަހުގެ 12 ވަނަ ދުވަހުގެ ރޭ ވަނީ ފަށާފައެވެ.\nއޯޝަން ގޭޓް އިންޓަރ އޮފީސް ފުޓްސަލް ޗެލެންޖުގައި މިފަހަރު5ޓީމަކުން ވާދަކުރެއެވެ. ފެނަކަ އިހަވަންދޫ ބްރާންޗް ގެ ޓީމަކާއި، އިހަވަންދޫ ޕޮލިސް ގެ ޓީމަކާއި ، އިހަވަންދޫ ސްކޫލްގެ ޓީމަކާއި އާމިނާދިޔޯ ހެލްތްސެންޓަރާއި ބޭންކް އަދި އަސްޕްލާންޓް އެކުވެގެން އުފައްދާފައިވާ ޓީމެއްގެ އިތުރުން ކައުންސިލާއި ކޯޓް އެކުވެގެން އުފައްދާފާއިވާ ޓީމެވެ.\nމި މުބާރާތުގައި މި ނޮވެމްބަރ މަހުގެ 16 ވަނަ ދުވަހުގެ ރެއާ ހަމައަށް ގްރޫޕްސްޓޭޖްގެ މެޗްތައް ވަނީ ނިންމާލާފައެވެ. މި މުބާރާތުގައި އެއްމެ ގިނަ ޕޮއިންޓް ހޯދައިގެން އެއްވަނަގައި ފެނަކަ އޮތް އިރު ދެވަނާގައި އޮތީ އިހަވަންދޫ ސްކޫލެވެ. ވިދިވިދިގެން ދެފަހަރު މި މުބާރަތުގެ ތަށިއުފުލާލި އިހަވަންދޫ ޕޮލިސްއެވެ އޮތީ ޕޮއިންޓް ޓޭބަލްގެ3ވަނާގައެވެ. ސެމީގެ ފަހު ޖާގަ ކަށަވަރުކޮށް އައި.ބީ.އޭ އޮތީ4ވަނާގައެވެ. މި މުބާރާތުގައި ކައުންސިލް،ކޯޓް ޓީމް އޮތީ5ވަނާގައެވެ.\nމި މުބާރާތުގެ ސެމީ ފައިނަލްގެ މެޗުތަށް 2020 ނޮވެމްބަރ 18 ވަނަ ދުވަހުގެ ރޭ 20:00 ގައި ފެށުމަށް ހަމަޖެހިފައިވާއިރު، ސެމީފައިނަލްގެ ފުރަތަމަ މެޗުގައި ބައްދަލު ކުރާނީ ފެނަކަ އާއި އިހަވަންދޫ ޕޮލިސް އެވެ. ދެވަނަ މެޗުގައި ބައްދަލު ކުރާނީ އިހަވަންދޫ ސްކޫލާއި އައިބީއޭ (އައިސްޕްލާންޓް، ބޭންކް އަދި ސިއްޚީމަރުކަޒުގެ ޓީމް) އެވެ.\nމި މުބާރާތުގެ ސެމީގެ މެޗުތަކަށް އޮފީސްތަކުން އަންނަނީ ތަފާތު ހަރަކާތްތަށް ހިންގަމުންނެވެ. ފޭސްބުކު މެދުވެރިކޮށް ސަޕޯޓް ހޯދުމަށް ވަރުގަދަ ކެމްޕޭންތަކެއް ދަނީ ކުރަމުންނެވެ. މިރޭ ކުޅެވޭ ސެމީފައިނަލްގެ ދެ މެޗަކީވެސް ފޯރިގަދަ ދެ މެޗަށްވެގެން ދާނެއެވެ.\nމި މުބާރާތުގެ ފައިނަލް މެޗް ކުޅުމަށް ހަމަޖެހިފައިވަނީ 2020 ނޮވެމްބަރ 20 ވަނަ ދުވަހުއެވެ.\nއޯޝަން ގޭޓް އިންޓަރ އޮފީސް ފުޓުސެލް މުބާރާތް 2020 ގެ ޗެމްޕިއަންކަން ފެނަކަ އިން ހޯދައިފި\nސީ ކިންގް އަންހެނުންގެ ވޮލީ މުބާރާތް ހުޅުވުމުގެ ރަސްމިއްޔާތު ރޭ ބާއްވައިފި\nއަލަށްދޫކުރެވުނު ބަންޑާރަ ގޯތި ލިބުނު ފަރާތްތަކަށް ގޯތި ރަޖިސްޓަރީ ހަވާލުކޮށްފި\nމިސްކިތްމަގު މައިޒާން ތަރައްޤީކުރުމުގައި ކޮރަޕްޝަންގެ ކުށެއް ނުވާކަމަށް އޭސީސީ އިން ނިންމައިފި


Gasim Ge Naseyhatheh Nasheed Ah: Fuluhun Badhnaamkohgen Nuvaane - Vaguthu\nގާސިމްގެ ނަސޭހަތެއް ނަޝީދަށް: ފުލުހުން ބަދުނާމުކޮށްގެން ނުވާނެ!\nގާސިމް އިބްރާހިމް – ފޮޓޯ: މަޖިލިސް\nފުލުހުންގެ މުއައްސަސާގެ އަގު ވެއްޓި ބަދުނާމުވާ ގޮތަށް ރައްޔިތުންގެ މަޖިލީހުގެ ރައީސް ރިޔާސަތުގައި އިންނަވައިގެން ވާހަކަފުޅު ދެއްކެވުމަކީ އެއް ގޮތަކަށް ވެސް ބަލައިގަނެވޭނެ ކަމެއް ނޫން ކަމަށައި އެގޮތައް ކަންތައް ކުރައްވައިގެން ނުވާނެ ކަމަށް ވިދާޅުވެ ގާސިމް އިބްރާހިމް، ނަޝީދަށް ނަސޭހަތް ދެއްވައިފިއެވެ.\nއަހުމަދު ރިޟްވާން މަރާލި މައްސަލާގައި ރިޔާސީ ކޮމިޝަނުން އެކުލަވައިލި ރިޕޯޓްގެ ހުސާލާ މަޖިލީހުގެ އިއްޔެގެ ޖަލްސާއަށް އެޖެންޑާ ކުރުމަށް ފަހު ނަޝީދު ވަނީ ފުލުހުންނަށް ފާޑުވިދާޅުވެ ވާހަކަފުޅު ދައްކަވާފައެވެ. އަދި އެމްޑީޕީ މެންބަރުންގެ ފާޑުކިޔުން ވެސް ބޮޑަށް އަމާޒުވީ ފުލުހުންނަށެވެ.\nމަޖިލީހުގެ މިއަަދުގެ ޖަލްސާގައި، އޭސީސީގެ ގާނޫނަށް އިސްލާހު ގެނައުމުގެ ބިލަށް ބަހުސް ކުރައްވަމުން ގާސިމް ވިދާޅުވީ ރިޟްވާންގެ މައްސަލަ ތަހުގީގު ކުރަން ރިޔާސީ ކޮމިޝަނުން މަސައްކަތްތަކެއް ކުރި ކަމަށާއި ނަމަވެސް އެ ކޮމިޝަނަށް މައްސަލައިގެ ފުރިހަމަ ރިޕޯޓެއް އެކުލަވައިލެވުނީ ފުލުހުންގެ ފަރާތުން އެއްބާރުލުން ލިބުމުން ކަމަށެވެ.\nގާސިމް ވަނީ ތަހުގީގު ކުރުމުގެ އެއްވެސް ގާބިލް ކަމެއް ނެތް ބޭފުޅުން ހިމެނޭ ރިޔާސީ ކޮމިޝަނަށް އެފަދަ މަސައްކަތެއް ކުރެވިދާނެ ކަމާ މެދު ސުވާލު އުފައްދަވައިފަ އެވެ. އެއީ ހަމައެކަނި ކޮމިޝަނަށް ކުރެވޭނެ ކަމެއް ނޫން ކަމަށާއި ރިޕޯޓުގައި ހުރީ ފުލުހުން "ދީފައި ހުރި މައުލޫމާތާއި، ދީފައި ހުރި އެއްޗެހި" ކަމަށް ގާސިމް ވިދާޅުވި އެވެ.\nރިޟްވާންގެ މައްސަލައިގައި އެމްޑީޕީ މަޖިލިސް މެންބަރުން ފުލުހުންނަށް ފާޑުކިޔާފައި ވާތީ ގިނަ އާއްމުން ވެސް ވަނީ މީސް މީޑިއާގައި ނުރުހުން ފާޅުކޮށްފައެވެ.\nސެޕްޓެމްބަރު 4, 2019 13:01\nކަލޭ2ލޯ އަނދިރިވެފަ ދޯ ހުރީ. ކަލެއަށް ނުފެނޭ ދޯ މިކަމުން ފުލކުހުންގެ އިހުމާލު. ކަލޭ ކިތައްމެ ވަރެއް ވިޔސް ފުލުހުން މި ވެރިކަން ވައްޓައެއް ނުލާނެ\nސެޕްޓެމްބަރު 4, 2019 14:22\nކަލޭ ތީ ގަޅި މީހެއް! އެހެންވީމަ ކަލެއަށް މީހުން ދައްކާ ވާހަކަ ރަގަނޅަށް ނޭގިގެން ތިއުޅެނީ! ކަލޭ ހަމަޖެހިގެން ހުރެ ރަގަނޅަށް ވާނުވާ ބަލާބަލަ! ނޭނގޭނަމަ އެނގޭ މީހެއްކައިރިން ސާފުކޮށްބަލަ! ކަލޭ ރީނދޫ ޖޫސް ބޮޔެގެން ހުރީމަ ތިހިރީ ރަގަނޅަށް ބީތާވެފަ! ހަމަހޭވެރިކަން އައީމަ ކަލެއަށް އެއްޗެއް އެނގޭނީ! ރީނދޫ ބޮޑު ގަމާރަކު ބޮޑު ގޮނޑިއެއްގައި ވެޑުވުނީމަ ދައްކާހާ ވާހަމަ ރީނދޫ ޖޫސް ބޮޔެގެން ތިބޭ މީހުންގެ ގަބޫލުކުރާނެކަންވެސް އެނގޭ! އހ\nސެޕްޓެމްބަރު 4, 2019 13:06\nއަލުން ކުރާނެ ބަދުނާމެއް އެބައޮތްތަ!ގައުމުގެ ހަލާކު އަންނި !\nއެއްމެން އެއްމެންނާ ޖައްސުވާ މުޅިގައުމު ހަލާކުކޮއް ސުންނާފަތި ކޮއްފި!\nއެއީ ގައުމުގެެ ދަރިންގެ ފިކުރާކުޅޭ ސައިތޯނު!\nއޭނަކިޔަވާވިދާޅުވީ ސައިތޯނު ބާގައިން!\nއަލިފާން ބޯޅަ އުކުމާ ރަގަޅު ވެރިޔެއް ދުއްވާލާނެ ގޮތް ދަސްކޮއްގެން މިތަން ހަލާކު ކޮއް ނިއްމަނީ !\nމިސްކިތަށް ދާނެ އެކަނިވެސް ދެކަނިވެސް ކުދިން!\nމިތަން ބިރުވެރި ތަނަކައް ހަދާގެން މިސްކިތާ ކުދިން ދުރުކުރުވާނެ ކަމެއް ނެތް!\nއެހެން ދީނެއް ގެންނާން ވެގެން އަނގަ ލަފާނުލެވިގެން މިތެޅި ބާލަނީ!\nރަނގަޅު ވާހަކައެއް،ފުލުހުން ނުވަތަ ފުލުހުން ކުރާ ކުށަކުން މުޅި މުޢަސަސާ ބަދުނާމު ކުރުމަކީ ކަޑަކަމެއް.\nސެޕްޓެމްބަރު 4, 2019 13:26\nއޭނާ އެހުންނަނީ އޭނާގެ ވެރިކަން ވެއްޓުމުގެ ގިލަންވެރިކަމުގައި ހިތާމައިން ހިތް ފަޅައިގެންދާވަރުގަ އަދިވެސް. ބަދަލު ހިފުމުގެ ޝައިޠާނީ ރޫހު އުތުރި އަރައަރާ ހުންނައިރު ދެއކޭނުދެއްކޭ ވާހަކަ ނޭނގޭނެތާ\nގުރޭޓް ފަދަރ އޮފް މޯލްޑިވް\nއާ ! ތެދެއް ! މީނަ ބޭނުންވާގޮތަށް ބަޣާވާތް ކޮށް އަންނި ހިފާ ހައްޔަރުކުރީމާ އެމީހުންގެ ވާހަކަ ދައްކައިގެން ނުވާނެ ! ސޭޓު ކިތަންމެ ވަރަކަށް ތިޔަ މީހުނަށް ވައިއަޅުވަން މަސައްކަތް ކުރިއަސް މިފަހަރަކު ތިގޮތަށް ބޯދަމައެއް ނުގަނެވޭނެ ! ހުރިހާކަމެއްވެސް ފޮރުވައިގެން ތިބީ ހަމަ އެމީހުން ! ބަދުނާމު ވާނީ ނުކުރާ ކަމެއް ނަމަ !\nސެޕްޓެމްބަރު 4, 2019 13:36\nނަޝީދަކީ ދިވެހި + އިސްލާމީ އުއްމަތަށް ޖެހިފަ ހުރި ބަލާވެރި ކަމެއް\nސެޕްޓެމްބަރު 4, 2019 13:40\nފުލުހުންނާ ތަޅާނެ ކުދިންކޮޅެއް ހޯދާ މީހަކު ތިކަހަލަ ވާހަކަދައްކާނެ. ކޮންމެމީހަކު ކޮންމެ އެއްޗެއްކިޔަސް ވަރިހަމަ.\nސެޕްޓެމްބަރު 4, 2019 13:50\nގާސްމް އައްވަރައްސަލާމައްފަހުދަންނަވަމެ މިރާއްޖޭގެސިފައިންމިހާރު މިސަރުކާރަކައްބޭނުމެއްނުވޭ އިންޑިޔާބޭސްއައްޑޫގައި ޢަޅަމުންއެގެންްދަނީ އެހެންވެ ގާސިމް ކަހަލަ ބޯހަމަނުޖޭމީހުން ބަގާވަތް ކޮއްފާނެތީ މިސަރުކާރުގެބެކަޕް\nސެޕްޓެމްބަރު 4, 2019 14:00\nކަމިޝަނުން ފުލުހުންނާއި އެއްވަރަށް ތަހުގީގު ކުރާނީ ކިހިނެއްތޯ، ވަކީލުންނަކީ ތަހުގީގުކުރާބަޔެއްނޫން... ފުލުހުންނަކީ ތައުލީމާއި ތަމްރީނު ލިބި މިފަދަ އެތައް ކަމެއް، ރާއްޖޭގައި ތަހުގީގުކުރާބަޔެއް. ހުރިހާ މައުލޫމާތަކީ ފުލުހުންގެ ތަހުގީގުގައި ހުރި މައުލޫމާތް.. އަދި ސިކުޑި ގަބޫލްނުކުރާ ދެއުޅި އެއްނުވާ ވާހަކަ ސުއޫދު ކޯޓުން ދައްކާފަހުރީ...\nސެޕްޓެމްބަރު 4, 2019 14:40\nކަލޭ ހުރޭ ގޯނި ފުލުގައި!\nސެޕްޓެމްބަރު 4, 2019 14:52\nޤާސިމް އިބްރާހީމް އަކީ ގައުމީ ވަތަނީ ބޭފުޅެކެވެ އެ\nމަނިކުފާނު ދެއްވާ އިރުސާދު ގަބޫލް ކުރުމަކީ ފައިދާކުރާނެ\nކަމެކެވެ މަ ޖަލަށްލާން ޙުކުމްކޮށްފައިވާތީ ނޫނީ ވެރިކަމަށް\nއައުމަށް ހުރަހަކަށްވާ ހުރިހާ އެންމެންނާ ދެކޮޅަށް ގާނޫން\nތައްހަދަހަދައިގެން މަ ތަޚްތުގައި ތާއަބަދު އިންނަން\nއުޅުނަސް އެކަމެއްނުވާނެއެވެ މަ ކުޑަގޮޅިއަށް ވަންނަން\nޖެހޭދުވަހެއްވެސް އަތުވެދާނެއެވެ ހުރިހާވެސް މީހަކީ މަ\nސެޕްޓެމްބަރު 4, 2019 16:44\nގާސިމޫ ކަލޭދޭނެ ނަސޭހަތެ ނަޝީދަށް އެބައޮތްތަ؟މިއީ ކަލޭ ހަަރަދުކޮއްގެން ރައްޔިތުންގާތު ރޮއި އާދޭސްކޮއްގެން ގެނައި ސަރުކާރެ.. މިސަރުކާރު ގެނައިއިރުވެސް ކަލެއަށް އިގޭނެ ވެރިކަމުގެ ބަސްބުނެ އަމުރުނެރޭނީ ނަޝީދުކަން.. ސޯލިހުކިޔާ މާޓުކުރިއެ ރައީސަކަށް ގެނެސް ރައްޔިތުންނާ ގައުމާ ދީން ހަފުސްކުރަމުން މިދަނީ ގާސިމާ މައުމޫނުގެ ނުބައި ނުވިސްނޭ އަމިއްލައެދުމަށް.. މިއަދު ރައްޔިތުންގާތު މައާފަށް އެދެންޖެހޭ ކަލޭމެން.. މިގައުމު ހަލާކުމިވީ ގާސިމުގެ ނުބައިކަމުން... މިކަމަށް ހައްލެބޭނުންވޭ.. ސޭޓު ނޫން ގޮތެ ހޯދަންޖެހޭ..\nސެޕްޓެމްބަރު 4, 2019 17:54\nސޭޓް އަނެއްކާ މިކުދިންކޮޅު ހައްދައިގެން ބަޤާވާތަކަށް ރެޑީވަނީތަ؟ ސޭޓްތީ ބޮލުރޮދި ކެނޑިފަހުރި މީހެއްކަން އެކުދިންވެސް މިހާރު ޤަބޫލްކުރޭ\nސެޕްޓެމްބަރު 4, 2019 18:51\nރާއްޖެއަށް ބޭނުންވަނީ އިންޑިޔާ މީހުން ތިބޭ ފުލުސް އޮފީހެއް.


"Bigg Boss 14" October3Gai Premier Kuranee – adduLIVE\n"ބިގް ބޮސް 14" އޮކްޓޫބަރު3ގައި ޕްރިމިއާ ކުރަނީ\nSep 30, 2020, 15:04 ޝަބްނަމް ރަޝީދު\nއިންޑިއާގެ މަޝްހޫރު ޗެނަލެއް ކަމަށްވާ ކަލާސް އިން ދައްކަމުން އަންނަ ބެލުންތެރިންގެ މެދުގައި އިންތިހާއަށް މަޝްހޫރުކަން ހޯދާފައިވާ ޝޯވ އެއް ކަމަށްވާ "ބިގް ބޮސް" ގެ 14 ވަނަ ސީޒަން އަންނަ އޮކްޓޫބަރު މަހުގެ3ވަނަ ދުވަހު ޕްރިމިއާ ކުރުމަށް އެ ޗެނަލުން ދަނީ އެންމެ ފަހުގެ ތައްޔާރީތައް ވަމުންނެވެ.\nބިގް ބޮސް ރިއަލިޓީ ޝޯވ ގައި ފެނިގެން ދަނީ އާންމު ދިރިއުޅުމާއި ވަކިން އެކަމަށް ޚާއްސަކޮށްފައިވާ ގެއެއްގައި ހޮވާލެވޭ ބައިވެރިންތަކެއް އުޅެމުންދާ މަންޒަރެވެ. ތަފާތު އެކި ގޭމްތަކާއި، އެކި ފަންނާނުންގެ މެދުގައި ޖެހޭ މައްސަލަތަކާއި، އެކުވެރިކަން އަދި ގޭތެރެއިން އުފެދިގެންދާ ލޯބީގެ އެކި ގުޅުންތައް ދައްކުވައިދޭ މި ޝޯވ ވަނީ ދިވެހިންގެ މެދުގައި ވެސް ވަރަށް މަޝްހޫރުކަން ހޯދާފައެވެ.\nމި ދިޔަ އަހަރު ބޭއްވުނު މި ސިލްސިލާގެ 13 ވަނަ ސީޒަން ކާމިޔާބު ކޮށްފައިވަނީ ސިއްދާތް ޝުކްލާއެވެ. އާންމުކޮށް ފަންނާނުންގެ ފަރާތުން ނުފެންނަ، ނޭނގޭ އެތައް ހަގީގީ ކަމެއް މި ޝޯވގެ ތެރެއިން ބަލާލުމުގެ ފުރުސަތު އާންމުންނަށް ލިބިގެންދެއެވެ. މި ޝޯވ ގައި ކުރިޔަށް ބައިވެރިން ފޮނުވުމަށް ވޯޓު ދެނީ ބެލުންތެރިންނެވެ. ކޮންމެ ހަފްތާއަކުވެސް ބެލުންތެރިންގެ ވޯޓު އެންމެ މަދުން ލިބޭ ބައިވެރިއެއް ޝޯވ އިން ވަކިވެގެން ދެއެވެ.\nމި ފަހަރު ގެނެސްދޭ "ބިގް ބޮސް 14" ވެސް ހުށަހަޅައިދޭނީ މަޝްހޫރު ފިލްމީ ތަރި ސަލްމާން ޚާންއެވެ.


1,200 ah vure gina meehunnah dengue jehijje, adhives control eh nuvey | Mihaaru\nބ. ތުޅާދޫގައި އުޅޭ ބިދޭސީން ތަކަކަށް ޑެންގީއާ ބެހޭ މައުލޫމާތު ދެނީ: ޑެންގީ އަދިވެސް ކޮންޓްރޯލެއް ނުވޭ\n1،200އަށް ވުރެ ގިނަ މީހުންނަށް ޑެންގީ ޖެހިއްޖެ، އަދިވެސް ކޮންޓްރޯލެއް ނުވޭ\n14 ޖުލައި 2016 - 17:323comments\nޑެންގީ ޖެހިގެން މި އަހަރުގެ މިހާތަނަށް 1294 މީހުން ރިޕޯޓު ކޮށްފައިވާ ކަމަށާއި އަދި ވެސް ހުން ކޮންޓްރޯލް ނުކުރެވޭ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފި އެވެ.\nއެޗްޕީއޭ އިން މިއަދު ނޫސްވެރިންނާއެކު ބޭއްވި ބައްދަލުވުމެއްގައި އެތަނުގެ މެޑިކަލް އޮފިސަރު ރަޒާނާ ފާއިޒު ވިދާޅުވީ ޑެންގީ ބަލީގައި މިހާތަނަށް ހަތަރު މީހަކު މަރުވެފައިވާއިރު ގިނަ ބަޔަކު އެ ހުމަށް ޕޮޒިޓިވް ވެފައިވާ ކަމަށެވެ. އަދި މިދިޔަ މެއި މަހާއި ޖޫން މަހު ޑެންގީ ޖެހުނު މީހުންގެ އަދަދު އިތުރުވެފައިވާ ކަމަށާއި އެކަމަކު ވޭތުވެދިޔަ ތިން ހަފުތާއަށް ބަލާއިރު ޑެންގީ ފެތުރޭ މިންވަރު ދަށްވަމުން އަންނަ ކަމަށް އޭނާ ވިދާޅުވި އެވެ.\nމިއަހަރު ޑެންގީ ހުމުގެ ތަފާސްހިސާބުތަކަށް ބަލާއިރު އޭޕްރީލް މަހު 168 މީހުންނަށް އެ ހުން ޖެހުނެވެ. އަދި ޖެހިގެން އައި މެއި މަހު 329 މީހަކަށް ޑެންގީ ޖެހުނު އިރު މިދިޔަ މަހު 354 މީހަކު ވަނީ އެ ހުމަށް ޕޮޒިޓިވް ވެފަ އެވެ. މި މަހުގެ މިހާތަނަށް 129 މީހުންނަށް ވަނީ ހުން ޖެހިފަ އެވެ.\nޑެންގީ ޖެހިފައިވާ މީހުންގެ 60 ޕަސެންޓަކީ ރަށްރަށުން ހުން ޖެހުނު މީހުންނެވެ.\nމުޅި ރާއްޖެއަށް ބަލާއިރު ޑެންގީ އެންމެ ބޮޑަށް ފެތުރެނީ ހއ. އިހަވަންދޫ އާއި ލ. އިސްދު އާއި މާލެ އާއި ހުޅުމާލޭގަ އެވެ.\nއެޗްޕީއޭން ބުނީ ކޮންމެ އަހަރެއްގެ މި ދުވަސްވަރާ ދިމާކޮށް ޑެންގީ އިތުރުވާއިރު ހުން ކޮންޓްރޯލް ކުރުމަށް ކުރިއާލާ ގިނަ މަސައްކަތްތަކެއް ކުރަން ޖެހޭނެ ކަމަށެވެ. އެގޮތުން ހުމާ ގުޅޭގޮތުން މީހުން ހޭލުންތެރިކޮށް، މަދިރި އުފެދޭ ތަންތަން ނައްތާލުމަށް ގިނަ މަސައްކަތްތަކެއް ކުރަން ޖެހުނު ނަމަވެސް މި ދުވަސްވަރާ ރޯދަ މަސް ދިމާވުމުން އެކަމަށް ކުރެވުނު މަސައްކަތް ވެސް ކުޑަ ކަމަށް އެތަނުން ބުންޏެވެ.\nމިދިޔަ އަހަރު ޑެންގީ ހުން ޖެހިގެން ހާހަކަށް ވުރެ ގިނަ މީހުން ރިޕޯޓްކޮށްފައި ވާއިރު، އޭގެ ތެރެއިން ހަ މީހަކު މަރުވި އެވެ.\nއިތުރު ލިޔުންތައް ޑެންގީ ހެލްތު ޕްރޮޓެކްޝަން އެޖެންސީ


France Dhevana Burah, Peru Kataifi - Vaguthu\nފްރާންސް ދެވަނަ ބުރަށް، ޕެރޫ މުބާރާތުން ކަޓައިފި\nގޯލަށްފަހު އެމްބާޕޭ އުފާފާޅުކުރަނީ - ފޮޓޯ: އޭއެފްޕީ\nޕެރޫގެ މައްޗަށް 0-1 އިން ކުރި ހޯދައި ވޯލްޑް ކަޕްގެ ދެވަނަ ބުރަށް ފްރާންސް ދަތުރުކޮށްފިއެވެ.\nމިރޭގެ މޮޅާއެކު ފްރާންސް އޮތީ ކުޅުނު ދެ މެޗުން މޮޅުވެ ލިބުނު ހަ ޕޮއިންޓާ އެކު ގްރޫޕް ސީގެ އެއްވަނައިގައެވެ. ދެވަނައިގައި ހަތަރު ޕޮއިންޓާއެކު ޑެންމާކް އޮތްއިރު ތިންވަނައިގައި އެއް ޕޮއިންޓާއެކު އޮތީ އޮސްޓްރޭލިއާއެވެ. މިރޭގެ މެޗުން ބަލިވެ މުބާރާތުން ކެޓި ޕެރޫ އޮތީ ޕޮއިންޓެއް ނުލިބި ގްރޫޕްގެ ފުލުގައެވެ. މި ގްރޫޕްގައި ކޮންމެ ޓީމަކަށް ވެސް ބާކީ އަދި އެއް މެޗު އެބައޮތެވެ.\nމިރޭގެ މެޗުގެ ފުރަތަމަ ހާފްގައި ފްރާންސް އިން ރަނގަޅު ކުޅުމެއް ދެއްކިއިރު މެޗުގެ ކުރީކޮޅު އެޓީމުން ވަނީ ޕެރޫގެ ގޯލަށް ނުރައްކާތެރި ތިން ހަމަލާއެއް ފޮނުވާލާފައެވެ. އެގޮތުން ޕެރޫގެ ޕެނަލްޓީއޭރިއާ ތެރޭ ހުރެ ގްރިޒްމަން ފޮނުވާލި ހަމަލާ ގޯލާ އަމާޒުނުވެ ބޭރަށް ދިޔައިރު ޕޮގްބާ އާއި ވަރާން ފޮނުވާލި ހަމަލާތަށް ދިޔައީ ޕެރޫގެ ގޯލުގެ ކުޑަތަންކޮޅެއް ބޭރުންނެވެ.\nފްރާންސްގެ ގޯލު އެމްބާޕޭ ކާމިޔާބުކޮށްދެނީ - ފޮޓޯ: އޭއެފްޕީ\nމި ފުރުސަތުތަކުގެ ބޭނުން ނުހިފުނު ނަމަވެސް މެޗުގެ 34 ވަނަ މިނެޓްގައި ކިލިއަން އެމްބާޕޭ ވަނީ ފްރާންސް އަށް ލީޑު ނަގާދީފައެވެ. އުމުރުން 19 އަހަރުގެ އެމްބާޕޭ ކާމިޔާބުކުރި މި ގޯލާއެކު އޭނާ ވެގެން ގޮސްފައިވަނީ ވޯލްޑް ކަޕެއްގައި ފްރާންސް އަށް ގޯލެއް ކާމިޔާބުކޮށްދިން އެންމެ ޒުވާން ކުޅުންތެރިޔާއަށެވެ.\nފްރާންސްގެ ލީޑު ފުޅާކޮށްލަން މެޗުގެ 43 ވަނަ މިނެޓްގައި ލޫކަސް ހަނާންޑޭޒް އަށް ރަނގަޅު ފުރުސަތެއް ލިބުނު ނަމަވެސް އޭނާ ފޮނުވާލި ހަމަލާ ޕެރޫގެ ކީޕަރު ވަނީ ދިފާއުކޮށްފައެވެ. މި ހާފުގައި ޕެރޫ އަށް ގޯލެއް ކާމިޔާބުކުރަން އެންމެ ރަނގަޅު ފުރުސަތެއް ލިބުނީ އެޓީމުގެ ފޯވާޑް ގުރޭރޯއަށެވެ. ނަމަވެސް ފްރާންސްގެ ޕެނަލްޓީއޭރިއާ ތެރޭ ހުރެ އޭނާ ފޮނުވާލި ހަމަލާ ކީޕަރު ވަނީ ދިފާއުކޮށްފައެވެ.\nފުރަތަމަ ހާފާއި ހިލާފަށް ދެވަނަ ހާފްގައި ޕެރޫ އިން ކުޅުން ރަނގަޅުކުރިއިރު އެޓީމުން ދިޔައީ މި ހާފުގައި ފްރާންސްގެ ގޯލަށް ވެސް ނުރައްކާ ކުރަމުންނެވެ. އެގޮތުން ފްރާންސްގެ ޕެނަލްޓީއޭރިއާގެ ބޭރުގައި ހުރެ ފާފާން ފޮނުވާލި ހަމަލާ އެއް ފްރާންސްގެ ގޯލުގެ ދަނޑި އަށް ވެސް އަމާޒުވިއެވެ. މީގެއިތުރުން ވެސް ޕެރޫ އިން ވަނީ ދުރުން ދެ ހަމަލާއެއް ފްރާންސްގެ ގޯލަށް ފޮނުވާލާފައެވެ.\nޕެރޫ އާއި ފްރާންސް ބައްދަލުކުރި މެޗުގެ ތެރެއިން - ފޮޓޯ: އޭއެފްޕީ\nމި ހާފުގައި ފްރާންސްގެ ޑެމްބެލޭ އަށް ލީޑު ފުޅާކޮށްލަން ފުރުސަތެއް ލިބުނު ނަމަވެސް އޭނާ ފޮނުވާލި އެ ހަމަލާ ދިޔައީ ގޯލުގެ ކުޑަތަންކޮޅެއް ބޭރުންނެވެ.\nޕެރޫގެ މައްޗަށް ފްރާންސް އިން ކުރި ހޯދިއިރު ވޯލްޑް ކަޕްގައި ސައުތް އެމެރިކާގެ ޓީމުތަކާއި ދެކޮޅަށް ކުޅެ ފްރާންސް އަދި މިހާތަނަށް މެޗަކުން ބަލިވެފައިނުވާކަން ފާހަގަކޮށްލެއެވެ. ވޯލްޑް ކަޕްގައި ފްރާންސް އިން ވަނީ މިހާތަނަށް ސައުތް އެމެރިކާގެ ޓީމުތަކާއި އަށް ފަހަރެއްގެ މަތިން ބައްދަލުކޮށްފައެވެ.\nމި މެޗުން ބަލިވެ ޕެރޫ މުބާރާތުން ކެޓިއިރު ވޯލްޑް ކަޕްގައި އެންމެފަހުން ކުޅުނު އަށް މެޗުން ވެސް ޕެރޫ އަށް މޮޅެއް ހޯދިފައެއް ނުވެއެވެ.\nމި ގްރޫޕްގެ ފަހު މެޗުގައި ފްރާންސް އިން ނިކުންނާނީ ޑެންމާކްއާ ދެކޮޅަށެވެ. އަދި ޕެރޫ ނިކުންނާނީ އޮސްޓްރޭލިއާއާ ދެކޮޅަށެވެ.\nޖޫން 22, 2018 01:02


އުރަމަތި ދުޅަވެ ދޮސްގަތުން(Mastitis) ނުވަތަ އުރަމަތި ދުޅަވުމަކީ އުރަމައްޗާއި، އޭގެ ވަށައިގެންވާ ޓިޝޫ ތަކުގައި އިންފްލެމޭޝަން އުފެދި، ދުޅަވުމެވެ. ތުއްތު ދަރިފުޅަށް ކިރުދޭން ފެށުމާއި އެކު އުރަމަތި ދުޅަވެ ދޮސްގަތުމަކީ އަލަތު މައިންނަށް ވަރަށް ގިނައިން ދިމާވާ ކަމެކެވެ. ފަރުވާ ކުރުމުގައި ދިމާވާ މައްސަލައެއްގެ ސަބަބުން ވަރަށް ގިނަ ޒުވާން އަންހެނުންގެ އުރަމަތި ޢައިބުވެ، އަދި ކުޑަކުއްޖާއަށް އުރަމަތިން ކިރުނުދެވޭ ހިސާބަށް ވެސް ބައެއް ފަހަރު ކަންތައް ދެއެވެ. ނަމަވެސް މިމައްސަލަ ދެނެގަނެ ދޭންޖެހޭ ފަރުވާ ލަސްނުކޮށް ލިބިގަނެވެއްޖެނަމަ މިއީ ޙައްލުކުރެވިދާނެ މައްސަލަ އެކެވެ.\nއާންމު ގޮތެއްގައި އުރަމަތި ދުޅަވުން ނިސްބަތް ކުރެވެނީ ދެވައްތަރަކަށެވެ. އެއީ ވިހެއުމަށްފަހު ގާތުންދޭ މައިންނަށް ދިމާވާ އުރަމަތި ދުޅަވުމާއި، އާއި އެފަދަ ނޫންމީހުންނަށް ދިމާވާ އުރަމަތި ދުޅަވުމެވެ. އެންމެ އާންމުކޮށް އުރަމަތި ދުޅަވެ، ދޮސްގަތުން ކުރިމަތިވަނީ ވިހެއުމަށްފަހު ގާތުންދޭ މައިންނަށެވެ. އުރަމަތި ދުޅަވެ ދޮސްގަތުމުން، އުރަމަތީގައި ރިހުމާއި، ބީހިލުމުން ރިއްސުމާއި، އުރަމަތި ރަތްވުމާއި، ހޫނުވުމަކީ ވެދާނެ ގޮތެކެވެ. ބައެއް ފަހަރު ހުންއައިސް، ހީކެރުވުމަކީ ވެދާނެ ގޮތެކެވެ.\nވިހެއުމަށްފަހު ގާތުންދޭ މައިންނަށް އާންމުކޮށް އުރަމަތި ދުޅަވެ ދޮސްގަތުން ކުރިމަތިވަނީ ވިހާތާ 12-3 ހަފްތާއާއި ދެމެދުގައި އޮންނަ މުއްދަތުގެ ތެރޭގައެވެ. މިގޮތަށް އާންމުކޮށް ދުޅަވަނީ ކޮންމެވެސް އެއް ފަރާތެއްގެ އުރަމަތިކަން ފާހަގަ ކުރެވެއެވެ. ނަމަވެސް އެއަށްފަހު ގާތުންކިރުދެމުންދާއިރު ކޮންމެ ހިނދެއް ގައި ވެސް އުރަމަތި ދުޅަވެ، ދޮސްގަތުމަކީ ވެދާނެ ގޮތެކެވެ. އުރަމަތި ދުޅަވެ ދޮސްގަތުމުގެ ސަބަބުން ބައެއް މައިންނަށް ކުދިންނަށް މާއަވަހަށް ކާންދޭން ފަށަންޖެހެއެވެ. ނަމަވެސް އެންމެ ރަނގަޅު ގޮތަކީ އުރަމަތި ދުޅަވެ ދޮސްގަތުމަށް އެންޓިބަޔޮޓިކް ބޭނުން ކުރަމުން ދިޔަސް، ތުއްތު ދަރިފުޅަށް ހުއްޓާނުލައި، ގާތުންދެމުން ގެންދިއުމެވެ.\nއާންމުގޮތެއްގައި ފާހަގަ ކުރެވިފައިވާ ގޮތުން ވިހެއުމަށްފަހު އަންނަ ފުރަތަމަ2މަސް ދުވަހުގެ ތެރޭގައި އުރަމަތި ދުޅަވެ ދޮސްގަތުން އިތުރެވެ. ދޮސްގަތުމަށް މެދުވެރިވާ ސަބަބުތަކުގެ ތެރޭގައި:-\n(ހ) ތުއްތު ދަރިފުޅުގެ އަނގައިގެ ތެރޭގައިވާ ޖަރާސީމު މައިމީހާގެ ވައްގަނޑުގެ ތެރެއިން ލާފައި އުރަމަތީގެ ޓިޝޫތަކުގެ ތެރެއަށް ވަނުމުން އެތާގައި ޖަރާސީމު އަށަގަނެ އުރަމަތި ދުޅަވެ ދޮސްގަތުން ހިމެނެއެވެ. މިގޮތުން ވަށްގަނޑުގެ ތެރެއިން މައިމީހާގެ ހަށިގަނޑަށް ޖަރާސީމު ވަންނަނީ ވަށްގަނޑުގައި އެޅިފައިވާ ކޫރުމެއްގެ ތެރެއިން، ނޫނީ ވަށްގަނޑަށް ހުޅުވިފައިވާ ކިރުހޮޅިތަކުގެ ހޮއިތަކުގެ ތެރެއިންނެވެ.\n(ށ) ވިހެއުމަށްފަހު ގާތުން ކިރުދޭން ނުފެށި ގިނައިރުވެ، މަންމަގެ އުރަމަތި ކިރުއެރި ފުރުމުގެ ސަބަބުން ކިރު ހޮޅިތަކުގެ ތެރޭގައި ގަނޑު ކިރުކޮޅުތައް އުފެދި، އެކިރު ހޮޅިތައް ބަންދުވުމުން، އުރަމައްޗަށް ވާންވެ ހުން އައިސް ދުޅަވުމުގެ ސަބަބުން ވެސް މިމައްސަލަ ދިމާވެއެވެ. ކުއްޖާއަށް ގާތުން ކިރުދިނުން ހުއްޓާލާ ދުވަސްވަރު ވެސް މިމައްސަލަ ދިމާވެއެވެ.\n(ނ) އުމުރުން ދޮށީ އަންހެނުންނަށް ވެސް އުރަމަތި ދުޅަވުން ދިމާވެއެވެ. އޭގެ ސަބަބެއް ކަމުގައިވަނީ އިއްދައިން ކެނޑުން ޖެހުމާއެކު ހަށިގަނޑުގައި ދައުރުކުރާ ހޯމޯން ތަކުގެ މިންވަރު ބަދަލުވެ، އުރަމަތީގެ ކިރުއުފައްދާ ގްލޭންޑް ތަކުގެ ތެރޭގައި ގަނޑު ކިރުކޮޅުތައް އުފެދި އެހޮޅިތައް ބަންދުވެ އޭގެ ތެރޭގައި ޖަރާސީމް އަށަގަންނަގޮތް ވުމެވެ.\nއުރަމަތި ދުޅަވެ ދޮސްގަތުމަށް މަގުފަހިކުރާ ކަންތައްތައް\nއުރަމަތި ދުޅަވެ ދޮސްގަތުމަށް މަގުފަހިކުރާ ކަންތައްތަކުގެ ތެރޭގައި:-\nވިހެއުމަށްފަހު ފުރަތަމަ ދެތިން ހަފްތާގެ ތެރޭގައި ގާތުންދިނުން\nއުރަމަތި ފާރުވުން، ނޫނީ އުރަމަތީގެ ފާރުވެގެން ގޮސް ކޫރުން އެޅުން ނޫނީ ކަނޑައިގެން ގޮސްފައި ހުރުން\nގާތުންދިނުމަށް އަބަދު އެއްގޮތަކަށް ބޭއްވުމުގެ ސަބަބުން އުރަމަތިން ކިރު ރަނގަޅަށް ހުސްނުކުރެވުން\nމާގަޔަށް ބާރުކޮށް ހުންނަ ކިރުހިއްޕި އެޅުން، ނޫނީ އުރަމައްޗަށް ބާރުވާ ފަދަ ކަމެއްގެ ސަބަބުން ކިރު ދައުރުވުމަށް ހުރަސްއެޅުން\nމާބޮޑަށް ވަރުބަލިވުން ނޫނީ ފިކުރުބޮޑުވުން\nކުރިން ވިހެއުމަށްފަހު އުރަމަތި ދުޅަވެ ދޮސްގަތުން ކުރިމަތިވެފައިވުން\nރަނގަޅުކާނާ ނުލިބުން ނޫނީ ނުކެއުން: މިސާލަކަށް ލޭމަދުވުން ފަދަ ކަންކަމުގެ ސަބަބުން ދިފާޢީ ބާރު ދަށްވެ، ތަފާތު އިންފެކްޝަންތަކަށް މީހާ ހުށަހެޅިގެންދެއެވެ.\nއުރަމަތި ދުޅަވެ ދޮސްގަތުމުގެ އަލާމާތްތައް\nއުރަމަތި ދުޅަވެ ދޮސްގަތުމުގެ އަލާމާތްތައް ކުއްލިއަކަށް ފެނިދާނެއެވެ. އާންމުކޮށް ފެނިދާނެ އަލާމާތްތަކުގެ ތެރޭގައި:-\nއުރަމަތީގައި ބީހިލުމުން ރިއްސުން\nނުތަވަނަސްވުން (ބަލިހެން އިހުސާސްކުރެވުން)\nއުރަމަތި ދަތްވެ ދުޅަވުން (އުރަމަތީގެ ހަމުގައި ރަތްކަމެއް ހުރުން)\nގާތުންދޭއިރު އުރަމައްޗަށް ތަދުވެ، ދިލަނެގުން\nކިހިލިފަތް ދޮށުގައި ގޮށްލުން (ބައެއް ފަހަރު)\nހިތުގެ ވިންދު އަވަސްވުން (ބައެއް ފަހަރު)\nއުރަމަތި ދުޅަވުމަށް އެކަށީގެންވާ ފަރުވާ ރަގަޅުވަގުތުގައި ނުދެވިއްޖެނަމަ އުރަމަތީގައި މުލިހި އުފެދި، ފަޅައިގެން ގޮސް ދޮސް އައުމަކީ ވެދާނެ ގޮތެކެވެ. މިހާލަތުގައި ފަޅާލައިގެން ރަނގަޅަށް އެތެރޭގައި ހުރި ދޮސްތައް ސާފުކުރަންޖެހޭނެ އެވެ.\nއުރަމަތީގައި ރިއްސައި ތަންކޮޅެއް ރަތްވެފައިވާނަމަ، ތަދު ރަނގަޅު ކުރުމަށްޓަކައި ތާފަނާ ފެންފޮދެއް ބޭނުންކޮށްގެން، ބޮޑިތާންކުރުމުން ތަދު ކޮންމެވެސް މިންވަރަކަށް ރަގަޅުވެއެވެ. ނޫނީ ގާތުންދޭ ފެށުމުގެ ކުރިން 15 މިނިޓް ވަންދެން، ސާފު ފޮތި ގަނޑެއް ތާފަނާ ފެނުން ތެތްމާލުމަށްފަހު، ދުޅަވެފައިވާ އުރަމަތީގައި ބޭއްވިދާނެއެވެ. މިގޮތަށް ދުވާލަކު3ފަހަރު އަމަލުކުރެވިދާނެއެވެ. މިފަދަ ކަމަކުންވެސް ރަނގަޅުނުވާނަމަ ދަރިފުޅަށް ގާތުން ކިރުދިނުމަށްފަހު، އައިސް ފެންއެޅުމުން ވެސް ތަދު ލުއިވާގޮތް ވެއެވެ. ކިރު ދިނުމުގެ ކުރިން އައިސް ފެން އެޅުމުން ކިރުދޭން ދަތިވެދާނެއެވެ.\nއުރަމަތި ދުޅަވި ކަމުގައި ވިޔަސް ދަރިފުޅަށް ގާތުން ކިރުދިނުން ހުއްޓާނުލުން މުހިއްމެވެ. ކިރުގެ ސަބަބުން ދަރިފުޅަށް އެއްވެސް ބައްޔެއް ނުޖެހޭނެއެވެ. ހަގީގަތުގައި މަންމަގެ އުރަމަތީގައި އުފެދޭ ދުޅައިގެ އަސްލަކީ ދަރިފުޅުގެ އަނގައިގެ ތެރެއިން އައިސްފައިވާ ޖަރާސީމެވެ. ތަދުވުމުގެ ސަބަބުން ދަރިފުޅަށް ކިރުނުދެވޭ ކަމަށްވާނަމަ، ބްރެސްޓް ޕަމްޕެއް ބޭނުންކޮށްގެން ވިޔަސް، ނުވަތަ އަތުން ފެލައިގެން ކަމަށްވިޔަސް އުރަމަތިން ކިރު ހުސްކުރުމަކީ ވަރަށް މުހިއްމު ކަމެކެވެ. މީގެ އިތުރުން ދުޅަވެފައިވަނީ ކުޑަކުޑަ އޭރިޔާ އަކަށްވެފައި، އެހެން އަލާމާތްތައް ނެތްނަމަ، ތަދު ކެނޑުވުމަށްޓަކައި ބޭޙެއް ބޭނުންކުރެވިދާނެއެވެ. ނަމަވެސް މިފަދަ ބޭހެއްގެ ސަބަބުން ދަރިފުޅަށް އަސަރެއް ކުރޭތޯ ބެލުމަކީ މުހިއްމު ކަމެކެވެ. އުރަމަތި މަސާޖުކުރުމަކީ ކިރު ދައުރުވުން ރަނގަޅުކޮށް، ކިރުހޮޅިތަކުގެ ތެރޭގައި ގަނޑުކިރުކޮޅު އުފެދި، ކިރުހޮޅި ބެދުން ކުޑަކޮށްދޭނެ ކަމެކެވެ.\nއުރަމަތި ދުޅަވެފައިވާ ފަރާތުން ވެސް ގާތުން ދެވިދާނެއެވެ. ދުޅަވެފައިވާ ފަރާތުން ގާތުންދޭ ފެށުމުން މާބޮޑަށް ތަދުވާނަމަ، ފުރަތަމަ ރަނގަޅަށްހުރި ފަރާތުގެ އުރަމަތިން ގާތުން ދެވިދާނެއެވެ. ދެން ދުޅަވެފައިވާ ފަރާތުން ކިރު ބޭރުވާން ފެށުމުން އެފަރާތުން ދެވިދާނެއެވެ. ވަށްގަނޑު ފާރުވެ، ނޫނީ ކަނޑައިގެން ގޮސްފައިވާނަމަ، އަތުން ފެލައިގެން ނޫނީ ބްރެސްޓް ޕަމްޕަކުން ކިރު ނަގައިގެން ދަރިފުޅަށް ދެވިދާނެއެވެ. ގާތުން ނުދެވޭނަމަ މިގޮތަށް ފެލައިގެން ވިޔަސް، އުރަމަތި ހުސްކުރުން މުހިއްމެވެ.\nއުރަމަތި ދޮސްގަތުމުން ދޭފަރުވާ\nހަމައެކަނި ދުޅަވެފައިވާނަމަ ނުވަތަ ދޮސްގަނެފައި ނެތްނަމަ، ޖަރާސީމް މެރުމަށް ބޭނުންކުރާ ބޭސް ނުވަތަ އެންޓިބަޔޮޓިކް ބޭނުންކުރުމުން ރަނގަޅު ވެއެވެ. އާންމު ގޮތެއްގައި އުރަމަތި ދުޅަވެ ދޮސްގަތުމުން އެންޓިބަޔޮޓިކް 14-10 ވަރަކަށް ދުވަހަށް ބޭނުންކުރަން ޖެހިދާނެއެވެ. އެންޓިބަޔޮޓިކް ބޭނުންކުރާތާ 2-1 ދުވަހުގެ ތެރޭގައި ލުއިކަން އިހުސާސް ވާން ފަށާނެއެވެ. މިފަދަ ބޭސްދިނުމުގައި ސަމާލުކަން ދޭންޖެހޭ ކަންތައްތަކުގެ ތެރޭގައި މައިމީހާއާއި ދަރިފުޅަށް ރައްކާތެރި، އަދި އެބޭސް ބޭނުންކުރުމުގެ ސަބަބުން އިތުރު މައްސަލަތައް ދިމާނުވާ ބޭސް ބޭނުންކުރުން ހިމެނެއެވެ. މީގެ އިތުރުން ތަނދުކެނޑުވުމާއި، ދުޅަ ތިރިކުރުމަށް ބޭސް ދެވެއެވެ. ނަމަވެސް އުރަމަތި ދުޅަވެ، ދޮސްގަނެފައިވާނަމަ، އެދޮސްތައް ނެރުމަށްޓަކައި އޮޕަރޭޝަން ކުރަން ޖެހެއެވެ. މިއޮޕަރޭޝަން ކުރާނީ ކުޑަ އިރުކޮޅަކަށް ހޭނެއްތުމަށްފަހު ގައެވެ. ވުމާއެކު މިކަމަށްޓަކައި ހޮސްޕިޓަލްގައި އެނދުމަތިވެ، އަދި6ގަޑިއިރު ވަންދެން އެއްޗެއްނުކައި ނުބޮއި ގޮހޮރު ހުސްކުރަން ޖެހެއެވެ.\nއުރަމަތި ދުޅަވެ ދޮސްގަތުމުން ރައްކާތެރިވުމަށް ކުރެވިދާނެ ކަންތައްތައް\nގާތުންދޭއިރު، ކިރުދީ އުރަމަތި ރަނގަޅަށް ހުސްކުރުން\nގާތުން ދިނުމުގެ ތެރޭގައި އެއް އުރަމަތިން އަނެއް އުރަމައްޗަށް ބަދަލުކުރާއިރު، ތުއްތު ދަރިފުޅު އެއް އުރަމަތި ރަނގަޅަށް ހުސްކުރުމުން އަނެއް އުރަމައްޗަށް ބަދަލުކުރުން\nގާތުން ދިނުމަށް ދަރިފުޅު ބާއްވާގޮތް އެއްފަހަރުން އަނެއް ފަހަރަށް ބަދަލުކުރުން\nގާތުންދޭއިރު ތުއްތު ދަރިފުޅު ބޭއްވިފައި އޮންނަނީ ރަނގަޅަށްތޯ ކޮންމެ ފަހަރަކު ޔަގީންކުރުން\nއުރަމަތި ދުޅަވެ ދޮސްގަތުން – ޑރ ޢަބުދުﷲ ޢުބައިދު – ހަވީރު ނޫސް- ދިވެހިރާއްޖެ\nއުރަމަތިއުރަމަތި ދުޅަވެ ދޮސްގަތުން


vnews - North Korea in hanguraamaige hathiyaaru thah dhakkaalaifi\nއުތުރު ކޮރެއާއިން އެގައުމަށް ލިބިފައިވާ ހަނގުރާމައިގެ ހަތިޔާރުތައް ދައްކާލައިފި\nމިއަދުގެ ޕެރޭޑްގައި އުތުރު ކޮރެއާއިން މިސައިލްތަކެއް ދައްކާލަނީ - ފޮޓޯ: އޭ.އެފް.ޕީ\nއުތުރު ކޮރެއާއިން އެގައުމަށް ލިބިފައިވާ ހަނގުރާމައިގެ ހަތިޔާރުތައް ދައްކާލައިފިއެވެ.\nއުތުރު ކޮރެއާއިން މިއަދުވަނީ ހަނގުރާމައިގެ ހަތިޔާރުތަކުގެ ޚާއްސަ ޕެރޭޑެއް ވެރިރަށް ޕިއޮންޔަންގެ މަގުތަކުގައި ބާއްވާފައެވެ.\nޕިއޮންޔަންގެ ކިމް އިލް-ސުންގް މައިދާނުގައި ޕެރޭޑް ފެށުނީ 21 ބަޑީގެ ސަލާމަކަށްފަހުގައެވެ. މިޕެރޭޑުގައި އެތައްހާސް ސިފައިން ބައިވެރިވިއެވެ. ކިމް އިލް-ސުންގްއަކީ އުތުރު ކޮރެއާގެ މިހާރުގެ ލީޑަރުގެ ކާފަގެ ނަމެވެ.\nޕެރޭޑާއި އަސްކަރީ ހަތިޔާރު ދައްކާލުން ބައްލަވާލެއްވުމަށް އިތުރު ކޮރެއާގެ ލީޑަރު ކިމް ޖޮންގް-އުން ވަޑައިގެންނެވިއެވެ. އޭނާ ހުންނެވީ އެކަމަށް ޚާއްސަ ކުރެވިފައިވާ ބެލްކަންޏެއްގައެވެ.\nބައެއް ސިފައިން ރައިފަލްގައި އަދި އާރްޕީޖީ ބޮމާއެކު ޕެރޭޑް ޖަހާފައިވާއިރު، ބައެއް ގްރޫޕްތައްތިބީ ނައިޓް ވިޜަން ގޮގްލްސް އަޅައި މޫނުމަތި ޕެއިންޓް ކޮށްފައެވެ. ކަނޑި ހިފައިގެންތިބި އަންހެން ސިފައިންގެ ގްރޫޕެއްވެސް ޕެރޭޑުން ފެނިގެންދިޔައެވެ.\nއޭގެފަހުން އައި އަސްކަރީ ޓޭންކްތަކެވެ. އޭގެފަހުން ފެނިގެންދިޔައީ ދުނިޔެ ކަންބޮޑުވުން ފާޅުކުރާ ހަތިޔާރުތަކެވެ. ޕެރޭޑުގައި 56 މިސައިލް ދައްކާލިއެވެ. އޭގެ ތެރޭގައި ތަފާތު 10 ވައްތަރުގެ މިސައިލް ހިމެނެއެވެ. އަދި އެތައް ރޮކެޓެއްވެސް ދައްކާލާފައި ވެއެވެ.\nއުތުރު ކޮރެއާގެ ލީޑަރު ކިމް ޖޮންގް-އުން މިއަދުގެ ޕެރޭޑް ބައްލަވާލައްވަނީ - ފޮޓޯ: އޭ.އެފް.ޕީ\nއުތުރު ކޮރެއާއިން ހަނގުރާމައިގެ ހަތިޔާރާއި، އެގައުމުގެ އަސްކަރިއްޔާގެ ގާބިލްކަން ދުނިޔެއަށް މިދައްކާލީ، އެމެރިކާއިން އުތުރު ކޮރެއާއަށް ނިއުކްލިއަރ ހަމަލާއެއް ދީފާނެކަމުގެ ބިރާއި އެކަމުގެ ނުތަނަވަސްކަން ސަރަހައްދަށް ވެރިވެފައިވާ ދަނޑިވަޅެއްގައެވެ.\nއެމެރިކާގެ ރައީސް ޑޮނަލްޑް ޓްރަމްޕް މިހާރުވަނީ، ކަނޑުމަގުން ހަމަލާދޭ އެމެރިކާގެ އެންމެ ވަރުގަދަ މަނަވަރުތައް ކޮރެއާ ސަރަހައްދަށް ފޮނުވާފައެވެ.\nނަމަވެސް އުތުރު ކޮރެއާގެ ލީޑަރު ކިމް ޖޮންގ-އުންވަނީ، އެމެރިކާއިން އެގައުމަށް ހަމަލާއެއް ދީފިނަމަ ހަމަ އެފަދަ ވަރުގަދަ ރައްދެއް އެމެރިކާއަށް ދޭނޭކަމަށް އިންޒާރު ކުރައްވާފައެވެ.\nއުތުރު ކޮރެއާއިން އެގައުމުގެ އަސްކަރިއްޔާއަށް ލިބިފައިވާ ހަތިޔާރުގެ ގާބިލްކަން މިއަދު ދުނިޔެއަށް މިދައްކާލީ، އުތުރު ކޮރެއާގެ ބާނީ އަދި މިހާރުގެ ލީޑަރު ކިމް ޖޮންގް-އުންގެ ކާފަ، ކިމް އިލް-ސުންގެ 105 ވަނަ އުފަންދުވަހާ ދިމާކޮށެވެ. އެއީ މިއަދެވެ.\nމިއަދުގެ ޕެރޭޑްގައި ވައިގެ ސިފައިންގެ ކުޅަދާނަކަން ދައްކާލުމުގެ ތެރެއިން، ވައިގެ ތެރޭގައި މަތިންދާ ބޯޓްތަކުންވަނީ "105" ވެސް އަޅާފައެވެ.\nމީޑިއާ ރިޕޯޓްތައް ބުނާގޮތުން، އުތުރު ކޮރެއާއިން ހަތިޔާރުތައް މިއަދު ދައްކާލީ ޚާއްސަކޮށް އެމެރިކާއަށް ވަރުގަދަ މެސެޖެއް ދިނުމުގެ ގޮތުންނެވެ.


Pneumonia ge asaru fenifaiva2meehun mers corona virus huritho balan test kuran fonuvaifi Pneumonia ge asaru fenifaiva2meehun mers corona virus huritho balan test kuran fonuvaifi\nނިއުމޯނިއާގެ އަސަރު ފެނިފައިވާ ދެމީހަކު މާސްއަށް ޓެސްޓްކުރަނީ\nއުމްރާއިން އަންނަ މީހުންނަށް މައުލޫމާތުދިނުން އެއާރޕޯޓްގައި -\nއުމުރާއިން އައި މީހުންގެ ތެރެއިން މިހާތަނަށް ދެމީހެއްގެ ގައިން ނިއުމޯނިޔާގެ އަސަރުފެނިފައިވާތީ މާސްކޮރާނާއަށް ޓެސްޓް ކުރުމަށް ފޮނުވާފައިވާކަމަށް ހެލްތު މިނިސްޓްރީން ބުނެފިއެވެ.\nހެލްތު މިނިސްޓްރީގެ ތަރުޖަމާނު ތަސްލީމާ އުސްމާން ވިދާޅުވީ މާސްއަށް ޓެސްޓް ކުރުމަށް ސާމްޕަލް ބެންކޮކަށް މިހާރު ފޮނުވާފައިވާކަމަށެވެ. ނިއުމޯނިޔާގެ އަސަރު ފެނިފައިވާ ދެމީހުންވެސް އައިޖީއެމްއެޗްގައި އެޑްމިޓް ކުރެވި ފަރުވާދެމުންދާކަމަށާއި މިދެމީހުންގެ ޙާލުވެސް ރަނގަޅުކަމަށް ހެލްތު މިނިސްޓްރީން ބުނެފައިވެއެވެ.\nއުމުރާގެ އަޅުކަމަށްފަހު އެނބުރި އައި މީހުންގެ ތެރެއިން ގާތްގަނޑަކަށް 200އެއްހާމީހުން އައި.ޖީ.އެމް.އެޗާއި ހުޅުމާލޭގައި ހުރި ފްލޫ ކުލިނިކްތަކުން ޚިދުމަތް ހޯދާފައިވާކަމަށް އެޗްޕީއޭއިން ބުނެފައިވޭ. އުމްރާއަށް ދިޔަ ފަރާތްތަކަށް ބަލިން ރައްކާތެރިވުމުގެ މަޢުލޫމާތު ދެވި، އަދި އުމްރާއިން އެނބުރި އައުމަށްފަހު އަލާމަތެއްފެނިއްޖެނަމަ އަމަލުކުރާނެގޮތުގެ އިރުޝާދުތައްވެސް ދަނީ ދެމުންނެވެ. އަދި ބަލި ފެތުރުން ކުޑަ ކުރުމުގެ ގޮތުން ހޮސްޕިޓަލްތަކުގައި"އިންފެކްޝަން ކޮންޓްރޯލް" ކުރުމުގެ މަސައްކަތް ހަރުދަނާ ކުރެވިފައި ވާކަމަށް އެ އެޖެންސީން ބުނެފައިވޭ.\nބައްޔަށް ފަރުވާ ކުރެވޭނެ ޕްރޮޓޮކޯލްސްތައް ރޭވި، ހޮސްޕިޓަލްތަކުގެ ތައްޔާރީތައް ވެސް ހަރުދަނާކުރެވިފައިވާކަމަށް އެޗް.ޕީއޭއިން ބުނެފައިވެއެވެ. އުމްރާ ދަތުރަށްފަހުގައި 14 ދުވަހުގެ ތެރޭގައި ހުން އައިސް ކެއްސާ އަދި ނޭވާލުމަށް އުނދަގޫވާ ފަދަ އަލާމާތެއް ފެނިއްޖެނަމަ ލަސްނުކުރައްވާ، ފުލޫކުލިނިކުތަކަށް ވަޑައިގެން ޑޮކްޓަރެއްގެ ލަފާ ހޯއްދެވުމަށް އާއްމުންނަށް އެއޭޖެންސީން ވަނީ އިލްތިމާސްކޮށްފައެވެ.


Thafaathu dhuvun thakaai eku mi aharuves Maldives International Marathon onnane!\nތަފާތު ދުވުންތަކާއި އެކު މިއަހަރުވެސް މޯލްޑިވްސް އިންޓަރނޭޝަނަލް މެރަތަން އޮންނާނެ!\nތަފާާތު ގިނަ ދުވުމުގެ ހަަރަކާތްތަކާއި އެކު މޯލްޑިވްސް އިންޓަރނޭޝަނަލް މެރަތަން މިއަހަރުވެސް ބޭއްވުމަށް ނިންމައި، މި މެރަތަންގައި ބައިވެރިވުމުގެ ފުރުސަތު ހުޅުވާލައިފިއެވެ.\nއައި-ރަނާސްގެ ފަރާތުން އިންތިޒާމްކޮށްގެން ބާާއްވާ މި މެރަތަން އޮންނާނީ މިއަހަރުގެ މާޗްމަހުގެ ހަވަނަ ދުވަހާއި ހަތްވަނަ ދުވަހު ހުޅުމާލޭގައެވެ.\nމޯލްޑިވްސް އިންޓަރނޭޝަނަލް މެރަތަންގެ މައިގަނޑު މަގްސަދަކީ ދުވުމުގެ ހަރަކާތްތަކުގެ އެހީގައި ރަށުފެންވަރާއި، ގައުމީ ފެންވަރާއި އަދި ބައިނަލްއަގްވާމީ ފެންވަރުގެ ފަރާތްތަކުގެ މެދުގައި ގުޅުންތައް ބަދަހިކޮށްދިނުމެވެ. މީގެ އިތުރުން ދުޅަހެޔޮ ދިރިއުޅުމެއްގެ ތެރެއިން ތިމާވެއްޓާއި މެދު ހޭލުންތެރިކަން އިތުރުކުރުމަކީވެސް މި މެރެތަންގެ މަގްސަދެއްކަމަށް އައި-ރަނާސްގެ ފަރާތުން މައުލޫމާތުދެއެވެ.\nމި މެރެތަން ފެށިގެން ދާނީ މާޗް ހަވަނަ ދުވަހުގެ ހަވީރު ކުޑަކުދިންނާއި އުމުރުން ދުވަސްވީ މީހުންނަށް އަމާޒުކޮށްގެން ކުރިއަށްގެންދާ ދުވުމާއި ހިނގުމުގެ ހަރަކާތްތަކުންނެވެ. އަދި އެއަށްފަހު މާޗްމަހުގެ ހަތްވަނަ ދުވަހު 10ކިލޯމީޓަރު ދުވުމާއި، މެރެތަން އަދި ހާފް މެެެރެތަން ސަންރައިޒް ދުވުންތަކުގެ ގޮތުގައި އޮންނާާނެެއެވެ.\nއަދި ހަމަ މި ދުވަހުގައި5ކިލޯމީޓަރުގެ ސަންސެޓް ދުވުމެއްވެސް ބޭއްވުމަށް ވަނީ ހަމަޖެހިފައެވެ.\n4000އެއްހާ ދުވުންެތެރިންނަށް ބައިވެރިވެެވޭގޮތަށް ކުރިއަށްގެންދާ މި މެރެތަންގައި ބައިވެރިވުމުގެ ފުރުސަތު މިމަހުގެ 13 ވަނަ ވަނަ ދުވަހުން ފެށިގެން ވަނީ ހުޅުވާލެވިފައެވެ.\nމި ހަރަކާތުގައި ބައިވެރިވުމުގެ މުއްދަތު ހަމަވާނީ ފެބްރުއަރީ މަހުގެ 20ވަނަ ދުވަހުގައެވެ.\nޓޫރިޒަމް މިނިސްޓްރީގެ ބޮޑު އެއްބާރުލުމަކާއި އެކު ކުރިއަށްގެންދާ މޯލްޑިވްސް އިންޓަރނޭޝަނަލް މެރެތަން ބޭއްވޭ މިއީ ދެވަނަ އަހަރެވެ. އެގޮތުން މިދިޔަ އަހަރު ބޭއްވި މެރެތަންއަށްވެސް ވަނީ ބޮޑު ތަރުހީބެއް ލިބިފައެވެ.\nހުޅުމާލޭގެ ހުރިހާ ދަނޑުތައް ހަލާކުވެ ޒުވާނުން ކުޅޭނެ ގޮތެއް ނެތިފައި! 1 17 hours ago


Salman kaivenyah Katrina ah propose kurumun kanthah vee gothaky miee\nކެޓްރީނާ އަދި ސަލްމާން\nސަލްމާން ކައިވެންޏަކަށް އެދި ކެޓްރީނާއަށް ޕްރޮޕޯސްކުރި\n17 ސެޕްޓެމްބަރ 2021 - 09:26:11\nބޮލީވުޑްގެ ކުޅަދާނަ ބަތަލު ސަލްމާން ހާން އަކީ މިހާރު ބޮލީވުޑުގައި ހުސްކޮށް ހުރި ތަރިންތަކުގެ ތެރެއިން ކައިވެންޏެެއް ނުކޮށް އެންމެ ގިނަ ދުވަސް ވީ އެއްތަރިއެވެ.\nފޭނުން ތިބީ އޭނާ ޒަވާޖީ ހަޔާތެއް ފަށާނެ ދުވަހެއްގެ އިންތިޒާރުގަ އެވެ. އޭނާއާއި އިންޓަވިއުތަކުގައިވެސް އެންމެ ގިނައިން ކުރިމަތިވާ އެއް ސުވާލަކީވެސް މިއެވެ.\nސަލްމާން މީގެ ކުރިންވަނީ މަޝްހޫރު ތަރި އައިޝްވާރިޔާ ރާއީ އާވެސް ރަށްޓެހިވެފައެވެ. ނަމަވެސް އެގުޅުން ކައިވެންޏަކާއި ހަމަޔަކަށް ނުދެއެވެ. ފޭނުންނަށް ދެން އެންމެ ކަމުދިޔައީ މަޝްހޫރު ތަރި ކެޓްރީނާ ކައިފް އާއި ސަލްމާންގެ ގުޅުމެވެ.\nމިދެމީހުން އެތައް ދުވަހެއް ވަންދެން ރަށްޓެހިވެގެން އުޅުމަށްފަހު ރުޅިވިނަމަވެސް ދެމީހުންގެ އެކުވެރިކަމަކަށް ބަދަލެއް އަދިވެސް ނާދެއެވެ.\nހަބަރުތައް ބުނާ ގޮތުން ސަލްްމާން ވަނީ ކެޓްރީނާ އާއި ކައިވެނިކުރަން ބޭނުންވެގެން އޭރު ޕްރޮޕޯސްވެސް ކޮށްފައެވެ. އެގޮތުން ކެޓްރީނާގެ އުފަންދުވަހެއް ފާހަގަކުރުމަށް ބޭއްވި ހަފްލާއެއްގެ ތެރެއިން ސަލްމާން ވަނީ ކަކޫ މައްޗަށް ތިރިވެ ކެޓްރީނާ ކައިރީ އިންނަން އަހާފައެވެ.\nކެޓްރީނާގެ އާއިލާއާއި، ބޮލީވުޑްގެ ތިން ހާނުން އިންތިޒާމުކޮށްގެން ޕްލޭންކުރި އެ ޕްރޮޕޯސަލްއަށް އެވަގުތު ކެޓްރީނާއަށް ރިއޭކްޓުކުރާނެ ގޮތެއް ނޭނގުނު ކަމަށް ހަބަރުތައް ބުނެއެވެ. ހަބަރުތައް ބުނާ ގޮތުން ކެޓްރީނާ އޭރު ހުރީ ކައިވެންޏަކަށް ރެޑީ ވެގެންނެއްް ނޫނެވެ.\nސަލްމާން އާއި ކެޓްރީނާގެ ގުޅުން ކެޑުމަށްފަހު ކެޓްރީނާ ދެން ރަށްޓެހިވީ ރަންބީރު ކަޕޫރާއެވެ. ހަބަރުތައް ބުނާ ގޮތުން އެފަހުން ސަލްމާންގެ ކޮއްކޮގެ ޕާޓީއެއް ތެރެއިން މަޖާ ކުރަމުން ސަލްމާން ވަނީ ކެޓްރީނާ އަށް ހާންއަކަށް ވުމުގެ ފުރުސަތު އޭނާ ދިނިން ކަމަށާއި ނަމަވެސް ކެޓްރީނާ ޗޫސްކުރީ ހާން ކަމަށް ބުނެ ޖޯކް ވެސް ޖަހާފައެވެ.\nކެޓްރީނާ އާއި ރަންބީރުގެ ގުޅުންވެސް ފަހުން ކެނޑި މިހާރު ކެޓްރީނާ ހުރީ ހުސްކޮށެވެ. ނަމަވެސް ހަބަރުތައް ބުނާ ގޮތުން އޭނާ ވަރަށް އަވަހަށް ކައިވެނިކުރަންވެސް ދަނީ ވިސްނަމުންނެވެ.


Budget 2021: Male' Ah3Billion Rufiyaa, Atholhuthakah 3.6 Billion Rufiyaa - Vaguthu\nބަޖެޓް 2021: މާލެއަށް ތިން ބިލިއަން ރުފިޔާ، އަތޮޅުތަކަށް 3.6 ބިލިއަން ރުފިޔާ\nއުސްފަސްގަނޑު ސަރަހައްދުގައި ބަޔަކު ސެލްފީއެއް ނަގަނީ؛- ވަގުތު އިމޭޖަސް- މުހައްމަދު އަފްޒަލް\nއަންނަ އަހަރަށް ލަފާ ކުރާ ދައުލަތުގެ ބަޖެޓްގައި މާލެ ސަރަހައްދުގައި ހިންގާ އެކި އެކި މަޝްރޫއުތަކަށް ގާތްގަނޑަކަށް ތިން ބިލިއަން ރުފިޔާ އަދި އަތޮޅުތަކަށް ގާތްގަނޑަކަށް 3.6 ބިލިއަން ރުފިޔާ ކަނޑައަޅައިފިއެވެ.\nރައްޔިތުންގެ މަޖިލީހަށް ފިނޭންސް މިނިސްޓްރީން މިއަދު ހުށަހެޅި ދައުލަތުގެ ބަޖެޓްގެ ލުއި ފޮތުގައިވާ ގޮތުން މާލެ ސަރަހައްދަށް ކަނޑައަޅާފައި ވަނީ 2.944 ބިލިއަން ރުފިޔާއެވެ. ރާއްޖޭގެ އެހެން އަތޮޅުތަކަށް ކަނޑައަޅާފައިވަނީ 3.646 ބިލިއަން ރުފިޔާއެވެ.\nއަންނަ އަހަރަށް ލަފާކޮށް 200 މިލިއަން ރުފިޔާއަށް ވުރެ ބޮޑު ބަޖެޓެއް ފަސް އަތޮޅަކަށް ކަނޑައަޅާފައިވެއެވެ. އެއީ އައްޑޫ ސިޓީއަށް 774 މިލިއަން ރުފިޔާ، ހދ. އަތޮޅަށް 349 ބިލިއަން ރުފިޔާ، ރ. އަތޮޅަށް 282 މިލިއަން ރުފިޔާ، ގދ. އަތޮޅަށް 254 މިލިއަން ރުފިޔާ، އަދި ލ. އަތޮޅަށް 247 މިލިއަން ރުފިޔާއެވެ.\nބަޖެޓުގައި 100 މިލިއަން ރުފިޔާއަށް ވުރެ ކުޑަ ބަޖެޓެއް ހަތް އަތޮޅަކަށް ކަނޑައަޅާފައިވެއެވެ. އެއީ ވ. އަތޮޅަށް 33 މިލިއަން ރުފިޔާ، ޅ. އަތޮޅަށް 62 މިލިއަން ރުފިޔާ، ދ. އަތޮޅަށް 74 މިލިއަން ރުފިޔާ، ފ. އަތޮޅަށް 75 މިލިއަން ރުފިޔާ، އދ. އަތޮޅަށް 79 މިލިއަން ރުފިޔާ، ބ. އަތޮޅަށް 96 މިލިއަން ރުފިޔާ، އަދި މ. އަތޮޅަށް 96 މިލިއަން ރުފިޔާއެވެ.\nސަތޭކަ މިލިއަން ރުފިޔާ އާއި 200 މިލިއަން ރުފިޔާއާ ދެމެދުގެ އަދަދެއް އަށް އަތޮޅަކަށް ކަނޑައަޅާފައިވެއެވެ. އެއީ ފުވައްމުލައް ސިޓީއަށް 116 މިލިއަން ރުފިޔާ، އއ. އަތޮޅަށް 118 މިލިއަން ރުފިޔާ، ގއ. އަތޮޅަށް 118 މިލިއަން ރުފިޔާ، ތ. އަތޮޅަށް 149 މިލިއަން ރުފިޔާ، ކ. އަތޮޅަށް 166 މިލިއަން ރުފިޔާ، ހއ. އަތޮޅަށް 169 މިލިއަން ރުފިޔާ، ށ. އަތޮޅަށް 192 މިލިއަން ރުފިޔާ، އަދި ނ. އަތޮޅަށް 197 މިލިއަން ރުފިޔާއެވެ.\nނޮވެމްބަރު 9, 2020 11:34\nއައްޑޫގައި އިންޑިއާއިން އަޅާ މިލިޓަރީބޭސް ކުރިމަތިން އާންމުންނަށް ދަތުރު ނުކުރެވޭނެ ގޮތް ހެދުމަށްޓަކައި ބުރިޖޭކިޔާފައި މަތިއޮމާންކުރަންވެގެން އެހެން މަގެއް ހަދަން އެއުޅެނީ! އަޅުވެތިކަމުގެ ކިއްލާއެއް ހުޅުވުމުގެ ކުރިން ދިވެހިން ހޭލާކަށްނުވޭތޯ! ލޮބުވެތި ގައުމުދެކެ ލޯބިވާ ދަރީން ކޮބައިތޯ. މިއީ ސިޔާސީ ވާހަކަ އެއް ނޫން! މިއީ ގައުމީ ވާހަކައެއް! މި ގައުމު ސަލާމަތްކުރާނެ ފަރުދަކު ނެތީތޯ. މިއީ ޕޮލިސް އެކެޑެމީއެއްނޫނޭ ދަރީންނޭ މިއީ ބޮޑުވެގެންވާ ރޭވުމެއް!\nއައްޑޫގަ ތިބޭ ގިނަ މީހުންނަށް ވަރިހަމަ ކޮންމެގޮތެއްވިއަސް، އަޅުވެތިވިއަސް އޯކޭ، އަންނި ފަނި މުޅި ރަށުގަ އެކަމަކު އޯކޭ، މަގުތައް ފެންބޮޑުވެފަ އެކަމަކު އޯކޭ، ސަތޭކަ ދުވަހުން އަޅަން ބުނި ޕާކު ނޭޅުނު އެކަމު އޯކޭ، ކުރެވޭ އެއްވެސް ކަމެއް ނެތް އެކަމަކު އޯކޭ، ކަނބިހާ ބީޗް ހަދައިފި އެތާނގަ ހުރި ހިޔާދޭ ހުރިހާ ގަހެއް ކަނޑާލާފަ، އޯކޭވެފަ، ދެން އޮތީ ފެން ފޯއްރުއްޖެހުން، ވަރަށް އޯކޭވެފަ، ކަރަންޓު ކެނޑެނީ ވަކި ވަގުތެއް ބަލާފައެއް ނޫން، އެކަމަކު މިހާރު އެވެސް އޯކޭ، ނޭވާހޮޅިންވެސް ވައްކަން،ހުރިހާ ކަމަކުން ވެސް ވައްކަން ، އެކަމަކު އެވެސް އޯކޭ، ދީނައްފުރައްސާރަކުރުން ވެސް ހަމަ އޯކޭ، ދެން މިވަރުގެ އޯކޭ ބަޔަކަށް މިލިޓަރީ ބޭސް އެއް އެޅީމަ އެއްޗެކޭ ހިތައްއަރާތަ! ނާރާނެ!\nނޮވެމްބަރު 9, 2020 11:59\nމި ސަރުކާރުގަ ތިބި މީހުންގެ ޖީބުތަކަށް ކަންނޭގެ ތި ހުރިހާ އެއްޗެއް ވަންނާނީ\nނޮވެމްބަރު 9, 2020 12:00\nމި ސަރުކާރުގަ ތިބި މީހުން ކައިފަ ބާކީ ނޯންނާނެ އެއްޗެއް\nޖީބު ބޮޑުކުރުމަށް 29 ބިލިޔަން..\nނޮވެމްބަރު 9, 2020 12:14\nވަރަށް ޖޯކް ބައެއް އުޅޭ ގައުމެއް މީ\nނޮވެމްބަރު 9, 2020 12:16\nއައްޑުއަތޮޅުގަ ހދ. އަތޮޅައްވުރެ އާބާދީ ބޮޑުތަނުން ބޮޑުނޫން ވަކިން އަތޮޅަކައް ޑަބަލު ބޮޑު ބަޓެއް ތިއޮތީ ތިއީ ތަފާތު ކުރުމެއް\nނޮވެމްބަރު 9, 2020 13:06\nމި ބަޖެޓް ބެލި ކޮންމެ މީހަކަށް އެނގޭނެ ރާއްޖެތެރޭ ތިބެނީ ޕަޓާނީންކަން. 3.3 ބިލިޔަނުން ކޮންމެ ރަށަކަށް ބަނދަރަކާއި ބިމެއް ހިއްކާފަ ފޭސްބުކާއި ނޫހަށް ސުރުހީ އަޅާލަދީ. އޮންނާނީ ސަރުކާރު ހިންގި ވައުދު ފުދިއިތުރުވެފަ.\nނޮވެމްބަރު 9, 2020 13:13\n199 ރަށާއި 1 ރަށް ގާތް ގަނޑަކަށް އެއްވަރުކަމަށް މިފެންނަނީ. މިއީ މިހާރުވެސް އެތައްގުނައަކަށް ތަރައްގީކުރެވިފައިވާ ރަށަކާއި އަޅާބަލާއިރު އާދައާއި ޚިލާފަށް ބޮޑުވަރު. މިއީތޯ ހެޔޮވެރިކަމަކީ؟\nނޮވެމްބަރު 9, 2020 15:16\nހދ އަތޮޅަށް 300+ ބިލިއަންތަ ހަމަ ކަނޑައަޅާފަ އޮތީ... ނޫނީ މިލިއަންތަ...\nނޮވެމްބަރު 9, 2020 18:24\nއަތޮޅު ތެރެޔައް ތިޔަ ނުދީ ނަސީދު ކަރުހިތްކުން ފިލުވާލަން ބޭނުން ކޮއްލިއްޔާ މާރަނގަޅުވާނެ.


ADK in covid aai gulhigen dhey hidhumaiy thah fulhaakohfi\nއޭޑީކޭއިން ކޮވިޑާއި ގުޅިގެންދޭ ހިދުމަތް ފުޅާކޮށްފި\nއޭޑީކޭ ހޮސްޕިޓަލް: ކޮވިޑް-19 އާއި ގުޅިގެން އޭޑީކޭގައި އެޑްމިޓް ކޮށްގެން ފަރުވާދޭ ގޮތަށް ހިދުމަތް ވަނީ ފުޅާ ކޮށްފައި -- ފޮޓޯ: އަވަސް\nކޮވިޑް-19 އަށް ޕޮޒިޓިވްވާ މީހުން އެޑްމިޓް ކޮށްގެން ފަރުވާ ދެވޭ ގޮތަށް އޭޑީކޭގެ ކޮވިޑާ ގުޅޭ ހިދުމަތް ފުޅާކޮށްފި އެވެ.\nއޭޑީކޭއިން މިހާރު ވެސް ދަނީ ފްލޫ ކްލިނިކުގެ ހިދުމަތް ދެމުންނެވެ. އޭޑީކޭއިން ފްލޫ ކްލިނިކްގެ ހިދުމަތް ފެށީ ރާއްޖޭގައި ކޮވިޑްގެ ހާލަތު ވަރަށް ބޮޑަށް ގޯސްވެ ހިދުމަތްތަކާއި މެދު ރައްޔިތުން ކަންބޮޑުވުން ފާޅު ކުރަމުން ދިޔަ ވަގުތެއްގަ އެވެ.\nއޭޑީކޭގެ މެނޭޖިން ޑިރެކްޓަރު އަހްމަދު އައްފާލް މިއަދު ވިދާޅުވީ ކޮވިޑް-19 އަށް ޕޮޒިޓިވްވާ މީހުންނަށް އޭޑީކޭގައި ފަރުވާ ދޭން ހަމަޖައްސާފައި ވަނީ އޭޑީކޭގެ އެހެން ހިދުމަތްތައް ފޯރު ކޮށްދިނުމަށް ބޭނުން ކުރާ ސަރަހައްދާ ވަކިން އެކަމަށް ހާއްސަ ކޮށްފައިވާ ސަރަހައްދެއްގައި ކަމަށެވެ.\nމީގެ އިތުރުން ކޮވިޑާއި ގުޅިގެން އޭޑީކޭގައި އެޑްމިޓް ވާން ބޭނުންވާ މީހުނ އަމަލު ކުރަން ޖެހޭ ގޮތް ވެސް އައްފާލް ވަނީ ހިއްސާ ކުރައްވާފަ އެވެ. ވިދާޅުވީ ހޮސްޕިޓަލަށް ދިއުމުގެ ކުރިން ހިދުމަތް ހޯދަން އޭޑީކޭއަށް ގުޅައި، ބަލި މީހާގެ މައުލޫމާތު ހިއްސާ ކުރަން ޖެހޭނެ ކަމަށެވެ. އޭގެ ފަހުން އެމީހާއަކީ ހޮސްޕިޓަލްގައި ބާއްވައިގެން ފަރުވާ ދޭން ޖެހޭ ކަމަށް ފެންނަ މީހެއް ނަމަ އެޑްމިޓް ވާން ގުޅާނެ ކަމަށެވެ.\nއޭޑީކޭގެ ހިދުމަތްތަކަށް ނަގާ ފީތައް އެޑްމިޓް ކުރާ ކޮވިޑް ބަލި މީހުނަށް ވެސް ނަގާނެ އެވެ. ކޮވިޑުގެ ފަރުވާއަށް ދޭ ބޭހާއި އާސަންދައިގެ ތެރެއިން ލިބޭ އެހެނިހެން ބޭސްތައް އޮންނަ އިންތިޒާމެއްގެ ތެރެއިން ލިބޭނެ އެވެ. އަދި އެޑްމިޓް ކުރާ ބަލި މީހުނާއި އެހީތެރިންނަށް ވެސް ކެއުމާއި ބުއިމުގެ އިންތިޒާމު ފީ އަކާއެކު ހަމަޖައްސައިދޭނެ އެވެ.\nމީގެ އިތުރުން އޭޑީކޭ ގައި އެޑްމިޓް ކުރާ ބަލި މީހާ ބޭނުންވާ އެހީތެރިއަކަށް ހޮސްޕިޓަލްގައި ހުރެވޭނެ އެވެ. އެކަމަކު އެހީތެރިޔާއަކީ އެހެން ބައްޔަކަށް ފަރުވާ ހޯދަމުން ނުދާ، ރަނގަޅު ސިއްހަތުގައި ހުރި މީހަކަށް ވާން ޖެހެ އެވެ.\nއޭޑިކޭ ހޮސްޕިޓަލް އެޗްޕީއޭ ކޮވިޑް-19


SunOnline: IOIG gai vaadha kuraa dhivehi hunaruverin Mauritius ah furaifi\nއައިއޯއައިޖީގައި ވާދަކުރާ ދިވެހި ހުނަރުވެރިން މޮރިޝަސްއަށް ފުރައިފި\nޢަބްދުﷲ އައިމަން 17 Jul 2019, 10:49\nރާއްޖޭގެ އައިއޯއައިޖީގެ ކޮންޓިންޖެންޓް މޮރިޝަސްއަށް ދަތުރު ކުރަނީ --- ފޮޓޯ// މޯއޯސީ : ނިޝާން އަލީ\nމުޅި ދިވެހިރާއްޖެ މިވަގުތު އެކަމަކަށްޓަކައި އެންމެ އިންތިޒާރު ކުރަމުން އަންނަ އިންޑިއަން އޯޝަން އައިލެންޑު ގޭމްސްގައި ވާދަ ކުރާ ދިވެހި ހުނަރުވެރިން މިއަދު މޮރިޝަސްއަށް ފުރައިފި އެވެ.\nމިއަދު ހެނދުނުގެ ވަގުތެއްގައި ރާއްޖޭގެ 226 މެންބަރުން ހިމެނޭ ބޮޑު ކޮންޓިންޖެންޓަކާ އެކު މޮރިޝަސްއަށް ފުރި އިރު މީގެ ދެ ދުވަސް ކުރިން ގޭމްސްގައި ވާދަ ކުރާ ގައުމީ ފުޓުބޯޅަ ޓީމު ވަނީ މޮރިޝަސްއަށް ގޮސްފަ އެވެ.\nރާއްޖޭގެ ކޮންޓިންޖެންޓުގެ ހެޑް އޮފް ޑެލިގޭޝަނެއްގެ ގޮތުގައި ޓީމު ލީޑުކުރާނީ މައިޒާން އަލިމަނިކު (މައިޒާން އަލިބެ) އެވެ. ރާއްޖޭގެ ޑެލިގޭޝަނުގެ ޗެފް ޑި މިޝަނަރަކީ މަޝްހޫރު ބާސްކެޓްބޯޅަ ކޯޗު އިބްރާހިމް ނާހިދު އެވެ.\nމިއަހަރު އައިއޯއައިޖީގައި ރާއްޖެއިން 10 ކުޅިވަރުގައި ބައިވެރިވާނެއެވެ. އެ ކުޅިވަރުތަކަކީ ފުޓުބޯޅަ، ބާސްކެޓް ބޯޅަ، ވޮލީބޯޅަ، ޓޭބަލް ޓެނިސް، އެތްލެޓިކްސް، ކައިޓް ސާފިންގް، ބެޑްމިންޓަން، ސެއިލިންގް، ސްވިމިންގް އަދި ޔޫތް ކޭމްޕެވެ. އަދި އަންނަ ހުކުރު ދުވަހު އައިއޯއައިޖީގެ ފެށުމުގެ ރަސްމިއްޔާތު އޮތް ނަމަވެސް މާދަމާ އެ ގޭމްސްގެ ފުޓުބޯޅަ އިވެންޓް ފެށުމަށް ވަނީ ހަމަޖެހިފަ އެވެ.\nއައިއޯއައިޖީ އަކީ ދިވެހިރާއްޖެއިން ބައިވެރިވާން ފެށި ބައިނަލްއަގުވާމީ ދެވަނަ ބޮޑު މުބާރާތެވެ. ނަމަވެސް އެ ގޭމްސް އަކީ ދިވެހި ރާއްޖެއަށް ކުޅިވަރުގެ މައިދާނުން ބޭރު ގައުމެއްގައި ލިބުނު ފުރަތަމަ މެޑަލް ލިބުނު މުބާރާތެވެ. އެގޮތުން އެގޮތުން 1979 ވަނަ އަހަރު ރިޔޫނިއަންގައި ބޭއްވި އައިއޯއައިޖީން ރާއްޖެ އަށް ބެޑްމިންޓަނާއި ޓޭބަލް ޓެނިހުން މެޑަލް ލިބުނެވެ.\nއެކި އެކި ކުޅިވަރުތަކުން ޖުމުލަ 15 މެޑަލް ހޯދުމުގެ އަމާޒު ހިފައިގެން ރާއްޖެއިން މިފަހަރުގެ އައިއޯއައިޖީއާ ކުރިމަތިލާ އިރު މިއީ މެދު ކެނޑުމެއް ނެތި މި ގޭމްސްގައި ރާއްޖެ ބައިވެރިވާ 10 ވަނަ ފަހަރެވެ.\nއައިއޯއައިޖީ އަކީ ރާއްޖެއަށް މިހާތަނަށް ބައިނަލް އަގުވާމީ ކުޅިވަރުގެ މައިދާނުގައި އެންމެ ބޮޑެތި ކާމިޔާބުތައް ލިބުނު މުބާރާތް ކަމަށްވާ އިރު މި ބޮޑު އިވެންޓު ދިވެހި ފަސްގަނޑުގައި ބޭއްވުމަށް ވެސް މިހާރު އަންނަނީ ބޮޑު މަސައްކަތްތަކެއް ކުރެވެމުންނެވެ. އެގޮތުން އަންނަ ފަހަރުގެ ގޭމްސް ރާއްޖޭގައި ބޭއްވުމަށް މިހާރު ވަނީ ބިޑު ކޮށްފަ އެވެ.


29 އެޕްރީލް 2018 - 06:40 8 comments\nއަޔާންގެ ފަހަތުން ޒައިދުބެއާ ލީނާ ގޮސް އެ ކޮޓަރި އަށް ވަނެވެ.\n"ސާޖީ...!" އަހަރެން އަޔާން ގެއްލުނު ދިމާއަށް ބަލަން ހުއްޓާ ސަބާ އިރުކޮޅަކުން އައިސް ކޮނޑުގައި ހިފައިލި އެވެ.\n"ސަބާ އަހަރެން ކިހިނެއް ހަދަންވީ؟ އަޔާން ފުރުމުގެ ކުރީން ބުނަންވީތަ އަޔާން އަށް އިތުބާރުކޮށްފައި އެކުގައި އުޅެން ތައްޔާރޭ؟" އެ ހުރިގޮތަށް ދުރު ބަލަން ހުރެގެން އަހަރެން ސުވާލުކުރީމެވެ.\nސަބާ ޖަވާބުނުދީ ސިކުންތުކޮޅެއް ފާއިތުވެގެން ދިއުމުން އެނބުރި އެ މޫނަށް ބަލާލެވުނެވެ. ސަބާ ދޫކޮށްލީ ފުން ނޭވައެކެވެ. އޭނަ އިސްޖަހައިލުމުން އަހަރެންގެ ސިކުނޑި އަށް ނުތަނަވަސްކަން ވަނެވެ. ސަބާގެ އެ ހަރަކާތުން ދޭހަވީ އޭނަ އަހަންނަށް އެއްޗެއް ބުނެދޭން ބޭނުންވެ ނުކެރިގެން އުޅޭ ކަމެވެ.\n"ކޮން ވާހަކައެއް ބުނަން ބޭނުންވެގެން ތި އުޅެނީ؟" އަހަރެން ސަބާގެ ދަތްދޮޅީގައި ހިފާ އުފުލާލައިފައި އެ ލޮލަށް ބަލަމުން އެހީމެވެ.\n"އަހަރެން ހަމައެކަނި ބުނަން އޮތީ އަޔާން ފުރާތީ ކުއްލިއަކަށް ޖަޒުބާތުގައި ހުރެގެން އިހަށް ޖަވާބު ނުދޭށޭ. ތަންކޮޅެއް ހަމަޖެހިލައިގެން ތާޓީ ޑޭސް ހަމަވާ ދުވަހު ބުނުން އަހަންނަށް ރަނގަޅީ." ސަބާ ވާހަކަދައްކަމުން އަހަރެންގެ އަތްތިލައިގައި ހިފައި ފިތައިލި އެވެ.\nއެކުވެރިޔާގެ ލަފާ ގަބޫލުކުރުމުގެ ގޮތުން އަހަރެން ބޯޖަހައިލީމެވެ.\nދިހަވަރަކަށް މިނިޓްގެ ތެރޭގައި އަޔާން ދަބަސް ކޮނޑުގައި އަޅުވައިގެން ނިކުމެގެން އަންނާތީ ފެނުނެވެ. ޒައިދުބެ އާއި ލީނާ ހަރުކޮށް ހިނގާފައި އައީ އަޔާންގެ ފަހަތުންނެވެ. އަހަންނާ ހަމަވުމުން އަޔާން ހުއްޓިފައި ކޯތާފަތުގައި ހިފަހައްޓައިލި އެވެ.\n"ގޮސް ގުޅާނަން އިނގޭ. ޓޭކް ކެއަރ،" އަޔާންގެ ޖުމްލަ ނިންމާލައިފައި އަހަރެންގެ ނިތުގައި ބޮސްދިނެވެ.\nއަހަރެން ބޯޖަހައިލުމުން ސިކުންތުކޮޅެއް ވަންދެން އެއްޗެއް ނުބުނެ ބަލަން ހުއްޓެވެ. ދެން އަހަރެންގެ އަތަށް ފިތާލައިފައި ގޮސް ބޭރަށް ނިކުމެއްޖެ އެވެ.\nއެ ރޭ އަހަންނާއި ސަބާ މަޑުކުރީ ލީނާގެ ކައިރީގައި އެ ގޭގަ އެވެ. އަޔާން ނިކުތީއްސުރެ އަހަރެންގެ ހިތުގައި އުފެދުނު ނުތަނަވަސްކަން އިތުރުވަމުން ފެތުރެމުން ދިޔަ އެވެ. އަހަރެންގެ ހިތްހަމަޖައްސައި ދިނުމަށްޓަކައި ސަބާ ވަރަށް ވާހަކަދެއްކި އެވެ. އަހަރެން ކުރަން ބޭނުންވީ އެންމެ ސުވާލެކެވެ. ސަބާ އެވަރަކުން އަހަރެން ހުއްޓުވި ސަބަބެވެ. ސަބާ ވެރިކޮށްލީ ހިނިތުންވުމެކެވެ.\nއޭނަ އިން ސޯފާއިން ތެދުވެގެން އައިސް އަހަރެންގެ ކައިރީ އިށީންދެފައި އަތުގައި ހިފާލި އެވެ.\n"އިޓްސް ނަތިން ސީރިއަސް. އަހަރެން ހިތަށްއެރީ ސާޖީ ތައްޔާރުނުވެ ހުރެގެން ދިމާވި ހާލަތާ ގުޅޭގޮތަށް އަމަލުކޮށްފިއްޔާ ފަހުން ރިގްރެޓް ކުރަން ޖެހިދާނެއޭ. އެހެންނޫނަސް އޭނަ ވެސް މާ އުފާވާނެ ކަންނޭނގެ އެނބުރި އައިސް ހަމަޖެހިފައި ހުއްޓާ ބުނީމަ،" ސަބާ ދެއްކި ވާހަކައިގެ ތެދުކަން ހާމަކޮށްދިނީ އެ ތުންފަތުގައި ދެމިހުރި ހިނިތުންވުމެވެ. އަހަރެން އެއްބައިވެ ބޯޖަހައިލީމެވެ.\nނިދަން ސޯފާގައި އޮވެވުނުކަން އެނގުނީ ލީނާ ހެނދު ހެނދުނާ ހޭލައިގެން އައިސް ވާހަކަދައްކަނިކޮށް ހޭލެވިގެންނެވެ. ޒައިދުބެ ގުޅި ވާހަކަ ބުނުމުން އަހަރެން ފޯނު ހޯދަން ފެށީމެވެ. ފަހަރެއްގައި އަޔާން އަހަންނަށް ގުޅައިފައި ވެސް އޮވެދާނެ އެވެ.\n"ކީކޭތަ ބުނީ؟ އަޔާންގެ މަންމަގެ ވާހަކަ ބުނިތަ؟" ސޯފާމަތީ ހުރި ކުޝަންތައް ނަގައި ބަލަމުން އަހަރެން ސުވާލުކުރީމެވެ.\n"ބުނީ އައިސީޔޫގައި އޮތް ވާހަކަ. އަހަރެން އެހިން އަޔާން ކޮބައިތޯ ވެސް. އަޔާން އެ ގަޑީގައި އޭނަގެ ކޮންމެވެސް ދައްތައަކާ ވާހަކަދައްކަން ދުރުގައި ހުރި ވާހަކަ ބުނީ،" ލީނާ ވާހަކަދައްކަން ފެށުމުން އަހަރެން މަސައްކަތް ހުއްޓާލައިފައި އެ މޫނަށް ބަލަން އިނީމެވެ.\n"އަޅެ ކޮބާތަ މަގޭ ފޯނު؟" ވަށައިގެން ލޯ ހިންގައިލާފައި ތެދުވަމުން އަހަރެން ބުނެލީމެވެ.\n"އެބައޮތް ބަދިގެ މޭޒުމަތީގައި،" ސަބާ ކޮފީ ޖޯޑެއް ހިފައިގެން ނިކުންނަމުން އޮޅުންފިލުވައިދިނެވެ.\n"އޯހ ތޭންކްސް،" އަހަރެން ތެދުވެގެން އަވަހަށް އެ ދިމާއަށް ދިޔައީމެވެ.\nއަޔާންގެ މެސެޖެއް ނޫނީ ފޯނު ކޯލެއް އާދޭތޯ އަހަރެން މުޅި ރޭ އުޅުނީ އެއަތުން ދޫކޮށްނުލަ އެވެ. އެތާ ބޭއްވިފައި އޮތީ ނިދުމުގެ ކުރިން ފެން ބޯން ވަންގަޑީގައި ކަން ޔަގީނެވެ. މޭޒުމަތީ ފޯނު އޮއްވާ ފެނުމުން އަވަހަށް ނަގައި ދިއްލާލަން އުޅުނު ވަގުތު ލިބުނީ މާޔޫސްކަމެވެ. ފޯނު އޮތީ ނިވިފަ އެވެ. އަހަރެން ބެލީ އަވަހަށް ޗާޖު ކުރެވޭތޯ އެވެ. ނިކުމެ އަތް ދަބަސް ބެލިއިރު ޗާޖަރު ގެނެވިފައެއް ނެތެވެ.\n"ސަބާ ޗާޖަރު އެބައޮތްތަ؟" އަހަރެން މަސައްކަތް ހުއްޓާލައިފައި ކޮފީ ބޯން އިން ސަބާ އަށް ގޮވައި ސުވާލުކޮށްލީމެވެ.\nސަބާ ބޯޖަހާލައިފައި މޭޒުމަތީ ހުރި ދަބަސް އިޝާރާތުން ދައްކައިލި އެވެ. އަވަހަށް އެނަގައި ޗާޖަށް ޖަހާފައި ހުޅުވޭނެ އިރެއްގެ އިންތިޒާރުގައި އިނދެވުނެވެ. ކޯލް އެލާޓް އައިސްފައި އިނުމުން އަވަހަށް ބަލައިލެވުނެވެ. ހައިރާންކަން ވެރިވީ އެއީ އެހެން މީހަކަށް ވީމަ އެވެ. އަޔާންގެ ކޯލެއް ނެތްތާނގައި އޭނަގެ މެސެޖެއްހާ ހިސާބު ވެސް ނެތެވެ. އަހަރެންނަށް ވިސްނައިލެވުނެވެ.\nއަޔާން އަދި ހަމައަކަށް ނޭޅެނީ ކަމަށް ވެދާނެ އެވެ. އެ ހާލަތުގައި ހުރެ އަހަންނަށް ގުޅައި އިތުރު ނުތަނަވަސްކަމެއް ދޭކަށް އޭނަ ބޭނުމެއް ނުވާނެ އެވެ. އަޔާން ގުޅާނީ ތަންކޮޅެއް ހަމަޖެހިލައިގެން ކަމަށް ވެދާނެ އެވެ.\nއަހަރެންގެ ނުތަނަވަސްކަން އިތުރުވާން ފެށީ މެންދުރުވާން ކައިރި ވީއިރު ވެސް އަޔާންގެ ޚަބަރެއް ނުވީމަ އެވެ. ސަބާ އޭރު ގެއަށް ހިނގައްޖެ އެވެ. އަހަރެން ވެސް ގެއަށް ގޮސް ތައްޔާރުވެގެން އައިސް އިނީ އޮފީހުގަ އެވެ. އެކަމަކު ސިކުނޑީގައި އޮތީ އަޔާން އެވެ. ހިތުގައި ފާޑުފާޑުގެ ޝައްކުތައް އުފެދެން ފެށުމުން ވިސްނަދޭން މަސައްކަތް ކުރީމެވެ. އަދި އެހާ އަވަހަށް ފާޑު ފާޑު ހިޔާލު ކުރަން ނުވާނެކަން އަންގައިދިނީމެވެ. އަޔާން އަށް އަހަރެން ކުރާ އިތުބާރު އެއަށްވުރެ ވަރުގަދަ ވާން ޖެހޭނެ ނޫން ހެއްޔެވެ؟\n"ލީނާ. ޒައިދުބެ ގުޅިތަ؟" މެންދުރުފަހު އޮފީސް ނިންމާފައި ގެއަށް ގޮސް އިނދެގެން އަހަރެން ލީނާ އަށް ގުޅާފައި އެހީމެވެ.\nލީނާ އެއްބަސްވި އެވެ. އޭނަ ވިސްނާނެ އެއްޗެއް ނޭނގޭތީ އަޔާންގެ ވާހަކަ ބުނާކަށް ނުކެރުނެވެ. ދެން އަހަރެން ގުޅީ ސަބާ އަށެވެ. ވަރަށް ފަސޭހައިން ސަބާ ފޯނު ނެގި އެވެ.


Thila male bridge ah India in 400 million dollarge loan eh dheefi\nތިލަމާލެ ބްރިޖަށް އިންޑިއާއިން 400 މިލިއަން ޑޮލަރުގެ ލޯނު ދީފި\nއިންޑިއަން އެގްޒިމް ބޭންކް އާއި ދިވެހި ސަރުކާރުގެ ފަރާތުން މިއަދު އެއްބަސްވުން ބަދަލު ކުރަނީ -- އަހުމަދު އަޝްހާދު އަބްދުﷲ (ޖެރީ) | އަވަސް\nމާލެ، ވިލިނގިލި އަދި ތިލަފުއްޓާއި ގުޅީފަޅު ގުޅާލަން އަޅާ "ތިލަ މާލެ" ބްރިޖަށް، އިންޑިއާއިން 400 މިލިއަން ޑޮލަރު (ގާތްގަނޑަކަށް 6.1 ބިލިއަން ރުފިޔާ) ގެ ލޯނު ދިނުމުގެ އެއްބަސްވުމުގައި މިއަދު ސޮއިކޮށްފި އެވެ.\nފިނޭންސް މިނިސްޓްރީގައި މިއަދު ބޭއްވި ރަސްމިއްޔާތެއްގައި 400 މިލިއަން ޑޮލަރުގެ ކްރެޑިޓް ލައިން އެގްރީމެންޓުގެ އެއްބަސްވުމުގައި ދިވެހި ސަރުކާރުގެ ފަރާތުން ސޮއި ކުރެއްވީ ފިނޭންސް މިނިސްޓަރު އިބްރާހިމް އަމީރެވެ. އިންޑިއާގެ ފަރާތުން ސޮއި ކުރެއްވީ އެ ގައުމުގެ އެކްސްޕޯޓް އިމްޕޯޓް ބޭންކް އޮފް އިންޑިއާ (އެގްޒިމް ބޭންކް) ގެ ޖެނެރަލް މެނޭޖަރު ނިރްމިތް ވޭދު އެވެ.\nމި އެއްބަސްވުމުގައި ސޮއި ކުރެއްވުމަށް ފަހު ފިނޭންސް މިނިސްޓަރު އިބްރާހިމް އަމީރު ވަނީ މި އެހީ ދިން ކަމަށްޓަކައި އިންޑިއާގެ ރައްޔިތުންންނާއި އެ ގައުމުގެ ސަރުކާރަށް ޝުކުރު އަދާ ކުރައްވާގަ އެވެ. އަދި އިންޑިއާ އިން މިހާތަނަށް ދީފައިވާ އެހީތަކުގެ މައްޗަށް އަލުއަޅުއްލައި ވަރަށް ބޮޑަށް ތައުރީފު ވެސް ކުރެއްވި އެވެ. މިއަދު ދިން ލޯނާއި ބްރިޖު މަޝްރޫއުގެ އިތުރު އެއްވެސް ވާހަކައެއް ފިނޭންސް މިނިސްޓަރު ނުދައްކަވަ އެވެ.\nމި މަޝްރޫއުގެ އިތުރު ތަފުސީލް ދެއްވަމުން، އިންޑިއާގެ ސަފީރު ސަންޖޭ ސުދީރު ވިދާޅުވީ މިއީ އެ ގައުމުން ކުރިން ދޭން ވައުދުވީ 500 މިލިއަން ޑޮލަރުގެ "އެހީ" ގެ ތެރޭގައި ހިމެނޭ ބައެއް ކަމަށެވެ. އަދި މި މަޝްރޫ އަށް ކޮންސެލްޓެންސީ ދޭން އެ ގައުމުގެ އާރޫޕް ކުންފުނި ނަގާފައިވަނީ ދިވެހި ސަރުކާރުން ކަމަށެވެ. އަދި މި ލޯނުގެ މައުލޫމާތުތައް އެގްޒިމް ބޭންކުގެ ޕަބްލިކް ޑޮމެއިންގައި ފެންނަން ހުންނާނެ ކަމަށާ، ބްރިޖު އަޅަން ބޭނުންވާ ސާމާނުގެ 65 ޕަސެންޓް ގެންނާނީ އިންޑިއާއިން ކަމަށެވެ.\nއޭނާ އިތުރަށް ވިދާޅުވީ މި އެހީއަށް ދެ އަހަރާއި ފަސް އަހަރުގެ މޮރިޓޯރިއަމް އެއް ދޭނެ ކަމަށެވެ. އަދި ލޯނު ދައްކަން 20 އަހަރު ލިބޭނެ ކަމަށް ސަފީރު ވިދާޅުވި އެވެ.\n"މި މަޝްރޫއުގެ ކަންކަން ކުރި އަށް ދާނީ ޓްރާންސްޕޭރެންސީ އާއި ކޮމްޕެޓިޓިވް ޕްރައިސްއެއްގައި،" ސުދީރު ވިދާޅުވި އެވެ.\nއިންޑިއާއިން ވަނީ މީގެ ކުރިން ބްރިޖް އަޅަން 500 މިލިއަން ޑޮލަރު ދޭނެ ކަމަށް ބުނެފަ އެވެ. އެ ފައިސާގެ ތެރެ އިން 100 މިލިއަން ޑޮލަރަކީ ހިލޭ އެހީ އެވެ. ބާކީ އޮތް 400 މިލިއަން ޑޮލަރަކީ ލޯނެވެ.\nބްރިޖު އަޅާނީ އިންޑިއާ ކުންފުންޏަކުން\nތިލަމާލެ ބްރިޖް އިންޑިއާ އިގްތިސޯދު + އިބްރާހިމް އަމީރު ސަންޖޭ ސްދިރް


ފައިނަލުގައި އަނެއްކާވެސް އެސް.އެން އާއި އެމް.އެން.ޔޫ.ބީ.އެސް - MNUSU\nފައިނަލުގައި އަނެއްކާވެސް އެސް.އެން އާއި އެމް.އެން.ޔޫ.ބީ.އެސް\nދިވެހިރާއްޖޭގެ ގައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ) އިންޓަރ ފެކަލްޓީ ވޮލީބޯޅަ މުބާރާތުގެ އަންހެން ޑިވިޝަން ފައިނަލުގެ ފަހު ޖާގަ ސްކޫލް އޮފް ނާސިންގގެ ވޮލީ ޓީމު ކަށަވަރު ކޮށްފިއެވެ.\nއަންގާރަދުވަހުގެރޭ ކުޅުނު ސެމީ ފައިނަލުގެ ދެވަނަ މެޗުގައި ފެކަލްޓީ އޮފް އެޑިއުކޭޝަން (އެފް.އީ) އާއި ބައްދަލުކޮށް އެސް.އެން މެޗު ކާމިޔާބުކުރީ ސީދާ3ސެޓުންނެވެ. ފުރަތަމަ ސެޓު ފަސޭހަކަމާއެކު 25-9 އިން ގެންދިޔައިރު ދެވަނަ ސެޓާއި ތިންވަނަ ސެޓުގައި ވެސް އެސް.އެންގެ ފަރާތުން މޮޅު ކުޅުމެއް ފެނިގެންދިޔައެވެ. ދެވަނަ ސެޓު އެސް.އެން އިން ކާމިޔާބުކުރީ 25-06 ގެ ބޮޑު ތަފާތަކުންނެވެ. އަދި ތިންވަނަ ސެޓު ކާމިޔާބުކުރީ 25-14 އިންނެވެ. މެޗުގެ މޮޅު ކުޅުންތެރިޔަކަށް ހޮވިފައިވަނީ އެސް.އެންގެ ޖާރޒީ ނަންބަރު 21 އާމިނަތު ފިރުޝާއެވެ.\nބުރާސްފަތި ދުވަހުގެ ހަވީރު 16:00 ކުޅެން ހަމަޖެހިފައިވާ އަންހެން ޑިވިޝަންގެ ފައިނަލުގައި ބައްދަލުކުރާނީ ސެމީގެ ފުރަތަމަ މެޗު ކާމިޔާބުކޮށް ފައިނަލުން ޖާގަ ހޯދި އެމް.އެން.ޔޫ.ބީއެސް އާއި ސެމީގެ ދެވަނަ މެޗު ކާމިޔާބުކޮށް ފައިނަލަށް ދަތުރުކުރި، އެސް.އެން އެވެ.\nއާމިނަތު ރީޝަމް ޙުސައިން


SunOnline: #SUN VAAHAKA: Haasil - Episode 27\nހާސިލް - 27\nމަރިޔަމް ހިމްނާ (ހިމީ) 09 Sep 2020, 07:21\nނޭވާ ނުލެވިގެން އުޅުނު ޖައުފަރުގެ އަނގައިން އޭނާ ކެއްސާލުމާއެކު ލޭ އަންނަން ފެށިއެވެ. އެވަގުތު އޭނާގެ އެއްފަރާތުގައި އިން މީހަކު ގެ ހަޅޭކުގެ އަޑު ފްލައިޓް ތެރޭގައި ގުގުމާލިއެވެ.\nކުރިމަތީގައި އޮތް އެތީގެ މޫނަށް ބަލަހައްޓައިގެން އޮތް ޖައުފަރުގެ މޫނު ބިރުން ހުދު ކަފަކޮޅަކަށް ވިއެވެ. ހީވަނީ ހަށިގަނޑުގެ ލޭ ދައުރުވުމަށް ވެސް އަސަރުކުރުވީ ހެންނެވެ. އޭނާއަށް އެފަދަ ގޮތަކަށް ގެއްލުން ދޭން މަސައްކަތް ކުރީތީ އޭނާ ވަނީ ފުރާނައަށްޓަކައި ބިރުގަނެފައެވެ. މަރުވެދާނެތީ ޖައުފަރު ބި ރުގަތެވެ. އޭނާ އަދި މަރުވާކަށް ބޭނުމެއް ނޫނެވެ. އަދި އަމްދުން މިފަދަ ގޮތަކަށް އޭނާގެ ފުރާނަ ދާކަށް ޖައުފަރު ބޭނުމެއްނޫނެވެ. ހިތުގެ ހިނގުން ވެސް ހިނދުކޮޅަކަށް މަޑު ޖެހިލިއެވެ. ޖައުފަރަށް ހިންދިރުވައިލެވުނީ ވެސް އުނދަގުލުންނެވެ. ކަރަށް ފަހަރަކަށް ވުރެ ފަހަރެއް ވާންވަމުން ދިޔައެވެ.\n"އާތް..." އަމިއްލަ އަތުން ކަރުގައި ޖައުފަރަށް ހިފުނީ އޭނާގެ އަމިއްލަ ބާރަކު ނޫނެވެ. އެއީ އާދަޔާ ޚިލާފް ބާރެކެވެ. އަތް ތިލައަށް ބަލައިލަމުން ޖައުފަރު އެއްޗެއް ބުނަން މަސައްކަތް ކުރިއެވެ. އެކަމަކު، އޭނާގެ އަރުތެރެއިން ވެސް ބަހެއް މިއަދަކު ބޭރެއް ނުވިއެވެ. ހީވަނީ ނޭނގޭ ބާރަކުން އޭނާގެ ދުލުގައި ހިފައްޓާލާފައި ވާހެންނެވެ. ނޭވާ ހާސްވެގެން ޖައުފަރަށް ތެޅިގަނެވުނެވެ. އޭނާ މަސައްކަތް ކުރަމުންދިޔައީ އޭނާގެ ކަރުން އެ އަތް ނައްޓައިލެވޭތޯއެވެ.\nކައިރީގައި އިން އަންހެން މީހާ ވެސް ހައިރާންކަމާއެކު، ޖައުފަރަށް ބަލަން ފެށިއެވެ. އޭނާގެ ހިތަށް ވެސް ވެރިވެފައިވަނީ ބިރުވެރިކަމެވެ. އުރުގައި އިން ތުއްތު ކުއްޖާއަށް އެ މަންޒަރު ނުދައްކަން ވެގެން އޭނާ އެ ކުއްޖާގެ މޫނު އަނެއް ފަރާތަށް އަނބުރައިލިއެވެ.\n"އޭތް އޭނައަށް ކޮންމެވެސް ކަމެއް ވަނީ!" އެއްފަރާތު ސީޓުގައި އިން މީހަކު ބުނެލި އަޑު އިވުނެވެ.\n"ކްރޫ ކުއްޖަކަށް ގޮވާލަބަލަ!" އިތުރު މީހަކު ބުނެލިއެވެ. ބަލަން ތިބި މީހުންނަށް ހީވަނީ ޖައުފަރު އޭނާގެ ކަރުގައި އަމިއްލައަށް ހިފައިގެން އުޅެނީ ހެންނެވެ. އެހެންކަމުން އެއިން ކޮންމެ މީހެއްގެ މޫނުމަތީގައި ވެސް ވަނީ ހާސްކަމެވެ. ބިރުވެރިކަމެވެ.\nފަހަތު ސީޓުގައި އިން މީހަކު ފަހަތުން ޖައުފަރުގެ ކޮނޑުގައި ކޮއްޓައިލިއެވެ. އޭނާއަށް އެ އަތް ދަމައިގަނެވުނީ އެ ހަށިގަނޑު އާދަޔާ ޚިލާފަށް ހޫނުވީތީއެވެ.\n"އަހަންނަށް އޭރުވެސް ހީވިއޭ މީނަ ހަމައެއް ނޫން ހެން. " ފްލައިޓް ތެރޭގައި އިން މީހަކު ބާރަށް ބުނެލިއެވެ. އޭނާ އިނީ ޖައުފަރާ ހެދި އުނދަގޫވެފައެވެ.\nގެލީގައި އުޅުނު އާރާއާއި ޖިނާންއާ ޒީޝާންމެން ތިން މީހުންނަށް ވެސް އެކަކު އަނެކަކަށް ބަލައިލެވުނީ ކެބިންތެރެ އާދަޔާ ޚިލާފަށް އަޑުގަދަ ވާހެން ހީވާތީއެވެ.\n"އާރޫ. ލެޓްސް ގޯ އެންޑް ޗެކް!" ޒީޝާން ޖިނާންއަށް އަވަސް ނަޒަރެއް ދީފައި، އެނބުރުނީ އާރާއާ ވީ ފަރާތަށެވެ. އެކަކު އަނެކަކަށް ބަލައިލައި ބޯ ޖަހައިލުމަށްފަހު، ގެލީއިން ނުކުމެގެން ދެމީހުން ދުއްވައިގަތީ އެ އަޑު އަންނަ ދިމާލަށެވެ.\nޒީޝާންމެންނަށް އެހިސާބަށް ދެވުނުއިރުވެސް، ޖައުފަރު ތެޅި ފޮޅެނީއެވެ. އޭނާ އޮތީ އަމިއްލަ ކަރުގައި ހިފައްޓައިގެންނެވެ. އޭރު ކަރަށް ބާރުވެފައި ހުރި ދިމާލުގައި އަތުގެ އިނގިލީގެ ނިޝާންތައް ވެސް ހުއްޓެވެ. ހިސާބަކަށް ނޫފައި ގަނެފައިހުރިހެން ހީވި ނަމަވެސް، އާދަޔާ ޚިލާފަށް އެތަންތަނުގައި ރަތްކަމެއް ހުރިކަން ޒީޝާންއަށް ފާހަގަ ކުރެވުނެވެ. އާރާއަށް ސިހުނުވަރުން އަނގަމަތީގައި އަތް އަޅައިލެވުނެވެ.\nކެއްސައިލުމާއެކު ޖައުފަރުގެ އަނގައިން ލޭތައް އޮހެން ފެށިއެވެ. މާ ގިނަ އިރެއް ނުވެ އޭނާގެ ނޭފަތުން ވެސް ލޭ އަންނަން ފެށިއެވެ. ޖައުފަރާ ކައިރިއަށް ޖެހިލާ ޒީޝާން އެ އަތުގައި އަތް ޖައްސައިލިއެވެ. އޭނާއަށް ވެސް ކަންތައް ކުރަންވީ ގޮތް ނޭނގުނީއެވެ. ސިކުނޑިން މަސައްކަތް މަޑުޖައްސައިލީހެން ހީވެއެވެ. ޖައުފަރުގެ ކަޅި މައްޗަށް އަރަން ފެށުމާއެކު ޒީޝާންއާ އާރާއަށް ހަމަބިމަށް އާދެވުނު ފަދައެވެ. އަވަސްއަވަހަށް ޖައުފަރު ކައިރިއަށް ޖެހިލާ އެ ދެމީހުން ޖައުފަރަށް ފަރުވާދޭން އަވަސްވިއެވެ. ޒީޝާންގެ ހަޔާތުގައިވެސް މިފަދަ ކަމަކާ މި ދިމާވީ އަލަށެވެ. އެހެންކަމުން އޭނާ ހުރީ ހިސާބަކަށް ނުތަނަވަސްވެފައެވެ.\n"އާރޫ... ފަސްޓް އެއިޑް ކިޓް އެންޑް ޖިނާއަށް ވެސް ގޮވާލަދީބަލަ" ހަދާނެ ގޮތަކާ މެދު ވިސްނަމުން ޒީޝާން އަވަސް އަވަހަށް ބުނެލިއެވެ. އާރާ ބޯ ޖަހައިލުމަށްފަހު ގެލީއާ ދިމާލަށް ދުއްވައިގަތެވެ.\nޖައުފަރުގެ ކޮނޑުގައި ހިފައްޓައިލަމުން ޒީޝާން، ޖައުފަރުގެ އަތްކަރުން ނެއްޓުވޭތޯ މަސައްކަތް ކުރިއެވެ. ޖައުފަރުގެ މުޅި ހަށިގަނޑުގައި ވެސް މަޑުމަޑު ތުރުތުރު އެޅުމެއް އުފެދިފައިވެއެވެ. ޒީޝާން، ޖައުފަރުގެ އަތުގައި އަތް ޖައްސާލައިގެން އިރުކޮޅަކު މަޑުކޮށްލިއެވެ. ކުރީ ފަހަރާ ތަފާތުކޮށް މިފަހަރު އެ ހަށިގަނޑުގައި ވަނީ ފިނިކަމެކެވެ. އެ ފިނިކަން ޒީޝާން ހާސް ކުރުވިއެވެ. ހަމަ އެ އެވަގުތެވެ. ކުއްލިއަކަށް ފްލައިޓް ޓާބިއުލެންސް ވާން ފެށުމާއެކު ޒީޝާން ކުޑަކޮށް އަރި އަޅާލާ ގޮތްވިއެވެ. އަނެއްފަރާތު ގޮނޑީގައި އަތް ޖައްސައިލެވުނު ކަމީވެސް ނަސީބެކެވެ. ފައިގެ ހުޅުމައްޗަށް ތަދުވި ނަމަވެސް ޒީޝާންއަށް އެކަމަށް ސަމާލުކަން ދެވޭ ގޮތެއް ނުވިއެވެ. އޭނާގެ ހުރިހާ ސަމާލުކަމެއް ހުއްޓިފައިވަނީ ޖައުފަރަށެވެ.\n"ވަޓް ހެޕެންޑް؟" ޖިނާން، އާރާއާއެކު އައިސް ހުއްޓެމުން ހާސްކަމާއެކު އަހައިލިއެވެ.\n"ނޭނގެ ހެލްޕް މީ..." ޒީޝާން ޖިނާންއަށް ބަލައިލިއެވެ. ޖިނާން އަވަސްވީ ޖައުފަރު ސީޓުން ބައިލުވާ އެތަނުގައި ރީތިކޮށް ބާއްވާލާށެވެ. ފްލައިޓް ތެރޭގައި މީހުންގެ އަޑު ފަށްގަނޑު ގަދަވާން ފެށިއެވެ. ކުރީ ސީޓު ތަކުގައި ތިބި ބައެއްމީހުން އެ ދިމާލަށް އެއްވާން ފެށިއެވެ. ޖިނާން ޒީޝާންއާ އާރާއާ ދެމީހުންގެ އެހީތެރިކަމާއެކު، ޖައުފަރު ސީޓުން ބައިލުވާ ތިރީގައި ބާއްވައިލިއެވެ.\nޖިނާންއާ ޒީޝާންއާ ދެމީހުން މަސައްކަތް ކުރީ ޖައުފަރުގެ އަތް އޭނާގެ އަމިއްލަ ކަރުން ނެއްޓުވޭތޯއެވެ. އެމީހުންނަށް އެކަން ކާމިޔާބުވީ ދެ ތިން ހަތަރު ފަހަރު މަސައްކަތް ކޮށްގެންނެވެ. ޖައުފަރަށް އޮކްސިޖަން ނުލިބޭހެން ހީވެ، ޖިނާންމެން، ޖައުފަރަށް އޮކްސިޖަން ދޭން ފެށިއެވެ. މާސްކް އަޅުވާފައި އޮތްނަމަވެސް އިރުއިރުކޮޅުން އޭނާގެ ކެއްސުމާއެކު ލޭ އާދެއެވެ.\n"ވީ ޝުޑް އިންފޯމް ދިސް ޓު ދަ ކެޕްޓަން އޭޒް ސޫން އޭޒް ޕޮސިބަލް. ދިސް އިސް ސީރިއަސް! " އާރާއަސް ބުނެވުނެވެ. ޒީޝާން ވެސް ބޯ ޖަހައިލިއެވެ.\n"ލެޓްސް ޗެކް ވެދާ ވީ ހޭވް އަ ޑޮކްޓަރ އޮން ބޯޑް... ބަޓް ބިފޯރ ދެޓް ލެޓްސް އިންފޯމް ކެޕްޓަން.." ޖިނާން ބުނެލިއެވެ.\nއޮކްސިޖަން މާސްކް އަޅުވާފައި އޮތް ޖައުފަރުގެ ނޭވާ މަޑުވަމުން ދާހެން ޒީޝާންމެންނަށް ހީވިއެވެ. ޖިނާން ޖައުފަރުގެ ބޯ ރީތިކޮށް ތިރިކޮށްލާ ކަރު އުފުލައިލިއެވެ. އޭނާގެ ބޭނުމަކަށްވީ ޖައުފަރަށް ނޭވާލާން ފަސޭހަ ކޮށްދިނުމެވެ. ޖައުފަރު އުނދަގުލުން އޭނާގެ އަތުން ކެބިންގެ މައްޗަށް އިޝާރާތް ކޮށްލިއެވެ. ޒީޝާންމެން އެ ދިމާލަށް ބަލައިލި ނަމަވެސް، އެމީހުންނަށް އިތުރު އެއްވެސް ކަމެއް ފާހަގައެއް ނުކުރެވުނެވެ. ޖައުފަރުގެ ހަރަކާތްތައް ހުއްޓުނީ ވެސް އެވަގުތެވެ.\nއާރާ ގޮސް ކެޕްޓަނަށް ގުޅައިލިއެވެ. ވީ ގޮތް އޭނާ އޮޅުން ފިލުވައިދިނެވެ. ކަންތައް ކުރަންވީ ގޮތާ ބެހޭގޮތުން ސުވާލުވެސް ކޮށްލިއެވެ.\nފްލައިޓް ތެރޭގައި ޑޮކްޓަރެއް އިންތޯ އެނައުންސް ކުރެވުނެވެ. ނަސީބު ދެރަކަމުން ފްލައިޓް ތެރޭގައި ޑޮކްޓަރެއްވެސް ނެތެވެ. ޖައުފަރުގެ ވިންދު ދިޔައި ހިނދެއް ހިނދަކަށް މަޑުވަމުންނެވެ. އޭނާގެ ހަރަކާތްތައް ވެސް ވަނީ އެކީ ކަހަލަ ގޮތަކަށް ހުއްޓިފައެވެ.\n"ހާޓް އެޓެކް؟" ޒީޝާންއަށް ސުވާލުކޮށްލެވުނެވެ. ޖިނާންއާ ޒީޝާންއާ ދެމީހުން ޖައުފަރަށް ސީޕީއާރް ދޭން ފެށިއެވެ.\n"ޖީބުގަ އެބައޮތް ކަންނޭގެ ކޮންމެވެސް އެއްޗެއް... ޗެކް އިޓް ފޯ މީ ޕްލީޒް!" ޖިނާން ބުނެލި އެވެ. ޒީޝާން ޖައުފަރުގެ ޖީބުގައި އޮތް ވޮލެޓް ނަގާ އޭގެ ތެރޭގައި އޮތް އައިޑީކާޑުގައި ވާ ނަން ކިޔައިލިއެވެ.\n"ޖައުފަރު..." އާރާ ދިޔައީ ހިނގަމުންދާ ހުރިހާކަމެއްގެ އަޕްޑޭޓް އިރުއިރުކޮޅާ އަރްޒަންއަށް ދެމުންނެވެ. އަރްޒަން ބުނެގެން އާރާ ކޮކްޕިޓްތެރެއަށް ދިޔައެވެ. ޖައުފަރުގެ ސީޓް ނަންބަރު ބުނެލަމުން އާރާ ވެސް އޭނާއަށް އެނގޭ މިންވަރަކުން ހުރިހާ އެއްޗެއް ކިޔައިދިނެވެ.\n"ޖައުފަރު..." އާރާ ވާހަކަ ދައްކަމުން ދައްކަމުން ގޮސް ޖައުފަރުގެ ނަން ބުނެލުމާއެކު، އަރްޒަންއަށް ދެބުމަ ގާތް ކޮށްލެވުނެވެ. އޭނާ ކޮންމެވެސް ތަނަކުން އެ ނަން އަޑު އެހިހެން ހީވިއެވެ. އާރާ ދިޔުމާއެކު އަރްޒަން އަޔާންއަށް ބަލައިލިއެވެ.\n"ޖައުފަރު... ޖައުފަރު... ޖައުފަރު... އަހަރެން ކޮންމެވެސް ތަނަކުން އެ ނަން އަޑުއެހިން..." އަރްޒަންގެ ސިކުނޑީގައި އެ ނަން ގުގުމައިލިއެވެ.\n" ޖައުފަރު އުޅޭނެ ބައިވަރު!" އަޔާން ބުނެލިއެވެ.\n" އައި ތިންކް ވީ ޝުޑް ޑައިވާޓް ދި ފްލައިޓް. "\nއަރްޒަންގެ މޫނުމަތީގައި ވެސް ވަނީ ހާސްކަމާއި ކަންބޮޑުވުމުގެ އަސަރެވެ. ފުރައިގެން އަދި ވީ އެންމެ ތިރީސްމިނެޓެވެ. އަރްޒަންއަށް ފެނުނު އެންމެ ރަނގަޅު ގޮތަކީ އަނބުރާ މާލޭ ކޮޅަށް ފްލައިޓް އަނބުރައިލުމެވެ. އަޔާން ވެސް ބޯ ޖަހައިލިއެވެ.\nގުޅައިލުމަށްފަހު އެތެރޭގެ ހާލަތު އަރްޒަން ބަލައިލިއެވެ. ކެބިންތެރޭގެ ހާލަތު އިހުނަށްވުރެ ސަކަރާތްވީތީ އަރްޒަން ނިންމީ ފްލައިޓް އަނބުރައިލާށެވެ. އިތުރު ގޮތެއް ނެތީތީއެވެ. ފްލައިޓް ޑައިވާޓް ކުރުމަށްފަހު، އަރްޒަން އެއާރޓްރެފިކް ކޮންޓްރޯލާ އާއި ވާހަކަ ދެއްކިއެވެ. އެންމެ ފުރަތަމަ ވާހަކަ ދެއްކުމުން ހުއްދަ ލިބޭގޮތެއް ނުވިއެވެ. އެމީހުން ބުނީ އިތުރު ފްލައިޓެއް ޖައްސަން ތައްޔާރުވަމުން ދާކަމުގައެވެ. އެ ފްލައީޓް ޑިލޭ ވެއްޖެނަމަ އެހެން ހުރިހާ ފްލައިޓަކަށް އޭގެ އަސަރުކޮށް ޑިލޭ ވާނޭކަމުގައެވެ. އެ ފްލައިޓް ޖައްސަންދެން މަޑުކޮށްލެވޭނޭތޯ އެ ކޮޅުން ސުވާލުކުރިއެވެ. އަރްޒަންގާތަށް ހިސާބަކަށް ރުޅި އަންނަ ގޮތްވިއެވެ.\n"މިކޮޅުން ވެސް ހަމަ ވަރަށް އެމަރޖެންސީއޭ! އަ ޕެސެންޖާސް ލައިފް އިޒ އިން ޑޭންޖަރ" އެންމެ ފަހުން ރުންކުރު ރާގަކަށް އަރްޒަންއަށް ބުނެވުނެވެ. އެއީ އޭނާ ދުވަހަކުވެސް ވާހަކަ ދެއްކިގޮތެއް ނޫނެވެ. އެކަމަކު މިއަދު އޭނާއަށް ކެތް ނުކުރެވުނީއެވެ. އަޔާންއަށް ބަލައިލި އިރުވެސް އަރްޒަން އިނީ ދެބުމަ ގޮށް ޖަހާލައިގެންނެވެ.\n"ޕަސެންޖަރ އިޒް އިން އަ ވެރީ ކްރިޓިކަލް ކޮންޑިޝަން.. ދެއާޒް ނޯ މެޑިކަލް ޑޮކްޓަރ އޮން ބޯޑް!" އަރްޒަން ބުނެލިއެވެ.\nއެ ޚަބަރު ކުންފުނީގެ އިސްވެރިންނަށް ލިބުމާއެކު، އެމީހުން ވެސް ކުއްލި ބައްދަލުވުމެއް ބާއްވަން އަވަސްވަގެތެވެ. އޭގެ ތެރޭގައި އަންވަރާއި އިރުޝާމް ވެސް ހިމެނެއެވެ. އެއާރޕޯޓް އޮފީސް ތެރެވެސް ހަލަބޮލިވިއެވެ. ޑިސްޕެޗް އޮފިސަރުން ވެސް އުޅެނީ އަތް މަތި އަވަސް އަރުވައިލައިގެންނެވެ. އެއާރޕޯޓް ރޭމްޕް މެނޭޖްމެންޓްގެ އެތެރޭގައި ތިބި މީހުންގެ މޫނުމަތިން ވެސް ފެންނަނީ ހާސްކަމެވެ.\n"އެއާރޓްރެފިކް ކޮންޓްރޯލް ޓަވަރ އިން ދެންމެ ގުޅާފަ ބުނެފި ޕަސެންޖަރ އަކަށް ކަމެއް ދިމާވެގެން އެމަރޖެންސީކޮށް ފްލައިޓެއް ލޭންޑް ކުރާ ވާހަކަ. ޗެކް ވިޗް ގޭޓް އިޒް އެވައިލަބަލް..." ކަމާލު އައިސް ވަތްއިރު، އެތަނުގައި މަސައްކަތްކުރާ ސީނިއަރ ކުއްޖަކު ރައުދާ އާ ވާހަކަ ދައްކަނީއެވެ. ރައުދާ ކޮންޕިއުޓަރަށް ނަޒަރު ހުއްޓައިލިއެވެ. ކަމާލު އައިސް ކައިރިއަށް ހުއްޓުމާއެކު ރައުދާ ކަމާލަށް އަވަސް ނަޒަރެއް ދީފައި ގޭޓްގެ ނަންބަރު ބުނެލިއެވެ.\n"އެ ގޭޓް ވެސް ދެންމެ އެ ނިމުނީ..." ގަޑީގެ ގޮތުން އެންމެ ގޭޓެއް ފިޔަވާ ހުރިހާ ގޭޓެއް ވެސްއެހާ ބިޒީ އެވެ.\nހުއްޓާނުލާ ޖައުފަރަށް ސީޕީއާރް ދިނުމުގައި ޖިނާން އާއި ޒީޝާން ހަރަކާތްތެރިވަމުން ދިޔައެވެ. ޖައުފަރުގެ ގާތުގައި އިން އަންހެން މީހާގެ އުރުގައި އިން ކުޑަކުއްޖާ އޭރު ވެސް ރޮމުން ދިޔައެވެ. އެ އަންހެން މީހާއަށް ވެސް އެ ތުއްތު ކުއްޖާ މަސަލަސްކުރުން ވީ އުނދަގޫ ކަމަކަށެވެ.\nފްލައިޓް ޖައްސަށް ހުއްދަ ލިބުމާއެކު، އަރްޒަން އެކަން އެނައުންސް ކޮށްލިއެވެ. އާރާ ކެބިންތެރޭގެ ހާލަތު ބެލިއެވެ. އޭނާ ކަންތައް ކުރަންވާ ގޮތުގެ އިރުޝާދުދެމުން ދިޔައެވެ.\n"އައި ތިންކް..." ޖިނާންއަށް ބަލައިލުމަށްފަހު، ކަޅި ހުއްޓިފައި އޮތް ޖައުފަރަށް ބަލައިލަމުން ޒީޝާންއަށް ބުނެވުނެވެ. އޭނާއަށް އެ ބަސްތައް އަނގައިން ބޭރުކޮށްލެވުނީ ބޭއިޚްތިޔާރުގައެވެ.\n"ބަޓް ވީ ޝްޑުންޓް ސްޓޮޕް..." ޖިނާން ބުނެލިއެވެ.\nއޮފީސްތެރޭގައި ތިބި އަންވަރުމެންގެ މޫނުމަތިން ވެސް ފެންނަނީ ހާސްކަމެވެ.\n"ފުލުހުން ތަހުގީގުވެސް ކުރާނެ ވަރުގެ މައްސަލައެއް މީ. އެންމެ ފަހުން ޚަބަރު ލިބުނީ އޭނަގެ އެއްވެސް ހަރަކާތެއް ނެތްކަމުގައި" އަންވަރު އޭނާގެ ނިތުގައި އަތް ހިންގައިލިއެވެ. ކުންފުނީގެ އެންމެ އިސްވެރިޔާ ވެސް ހުރީ ކަންތައް ބޮޑުވެފައެވެ.\nއެއާރޕޯޓަށް ޖައްސަން އޮތް ހުރިހާ ފްލައިޓެއް ޑިލޭވަމުން ދިޔުމާއެކު، އެއާރޕޯޓްތެރެ ވެސް އެކީ ހަލަބޮލިވެއްޖެއެވެ. އެއްބަޔަކު ވާނުވާ ނޭނގިފައި ތިބިއިރު، އަނެއްބައި މީހުންގެ މޫނުމަތިން ފެންނަނީ ހާސްކަމެވެ. ހުރިހާ ފްލައިޓްތަކެއް އެއްފަހަރާ ޑިލޭ ވާން ފެށުމުން ކޮންމެވެސް ގޯހެއް އުޅޭކަމުގައި ގިނަމީހުނަށް ފަހުމްވިއެވެ. ޕަސެންޖަރ ސާވިސަސް އާއި އެއާރޕޯޓް ސެކިއުރިޓީ ގުޅިގެން އެއާރޕޯޓް ގެ ހާލަތު ވަރަށް ގާތުން ބަލަމުން ދިޔައެވެ.\nވެލާނާ އިންޓަރނޭޝަނަލް އެއާރޕޯޓަށް ފްލައިޓް ޖެއްސުމާއެކު، އެ ޚަބަރު މުޅި ޝޯޝަލް މީޑިއާގައި ފެތުރިގަތީ ރޯ ފަތްތަކެއްގައި އަލިފާންގަނޑެއް ޖެހުމުން އެ އަލިފާންގަނޑު އެ ފަތްތަކުގައި ފެތުރުގަންނާނެހާ ބާރަށެވެ. އެއްބައި ނިއުސް ޗެނަލްތަކުން އެ ޚަބަރު ބްރޭކިން ނިއުސްގެ ގޮތުގައި ވެސް ގެންނަމުން ދިޔައެވެ. ފޯނު ކޯލުތައް އަންނަ ވަރުން އަންވަރު މެން ތިބީ ހާސްވެފައެވެ. މިވަގުތު އެއްވެސް މީޑިއާއަކަށް އެއްވެސް މައުޟޫމާތެއް ހިއްސާކުރުން އެހާ ރަނގަޅު ނޫން ކަމުގައި އެމީހުންނަށް ވެސް ޤަބޫލުކުރެވުނީއެވެ. މިކަމަކީ ބޮޑު ތަހުގީގެއް ހިންގާނޭ ކަމެއްކަމުގައި އެމީހުންނަށް ޔަޤީން ކުރެވުނީތީއެވެ.\nވެލާނާ އިންޓަރނޭޝަނަލް އެއާރޕޯޓަށް ފްލައިޓް ޖެއްސިއިރު އެންބިއުލަންސް ވެސް އޮތީ ތައްޔާރަށެވެ. ޖައުފަރު ވަގުތުން ހޮސްޕިޓަލަށް ގެންދެވުނެވެ. ހޮސްޕިޓަލަށް ގެންދެވުނު އިރުވެސް ޖައުފަރު އޮތީ މަރުވެފައި ކަމުގައި ޑޮކްޓަރުން މައުލޫމާތު ދިނެވެ.\nޓީވީ ދޮށުގައި އިން ފިރާޤުވެސް ދިޔައީ އެ ޚަބަރު ބަލަމުންނެވެ. އަންވަރަށް ގުޅައިލުމުން ވެސް ފޯނެއް ނުނަގައެވެ.\nޓީވީން ޖައުފަރުގެ ނަން ހާމަކޮށްލި ވަގުތު ފިރާޤުގެ ހަރަކާތްތަކަށް ވެސް މަޑުޖެހުމެއް އައެވެ. އޭނާއަށް އައިނު ރަނގަޅުކޮށްލަމުން ދެލޯ ބޮޑުކޮށްލެވުނެވެ. އިތުރަށް ސަމާލުވެލިއެވެ.


PATA Ge Executive Board Ah Minister Mausoom Inthihaabuvejje - Vaguthu\nޕެސިފިކު އޭސިއާ ޓްރެވަލް އެސޯސިއޭޝަން (ޕާޓާ) ގެ އެގްޒެކެޓިވް ބޯރޑަށް ޓޫރިޒަމް މިނިސްޓަރ ޑރ. މައުސޫމް އިންތިހާބުވެެއްޖެއެވެ.\nޕާޓާއަކީ ޓޫރިޒަމް އިންޑަސްޓްރީގެ އަމިއްލަ ފަރާތްތަކާއި ގައުމުތަކުގެ ޓޫރިޒަމް އިދާރާތައް ބައިވެރިވާ، އޭޝިއާ ޕެސިފިކުގެ ފަތުރުވެރިކަން ދެމެހެއްޓެނިވިގޮތައް ކުރިއަރުވަން މަސައްކަތްކުރާ އިންޓަރނޭޝަނަލް ޖަމިއްޔާއެކެވެ. ޕާޓާގެ ވޯޓުލާ މެންބަރުންގެ މެދުގައި އޮންލައިން ކުރިއަށްގެންދިޔަ ސިއްރު ވޯޓު ކާމިޔާބުކުރައްވައިގެން، މައުސޫމް އެގްޒެކެޓިވް ބޯޑަށް އިންތިޚާބުވެ ކޮށްފައިވަނީ ދެ އަހަރު ދުވަހުގެ މުއްދަތަކަށެވެ.\nކޮވިޑް-19ގެ ޕެންޑަމިކުން އަރައިގަތުމުގެ ގޮތުން ޕާޓާއިން ހިންގަމުން ގެންދާ ހަރަކާތްތަކުގައި ދިވެހި ސަރުކާރާއި ޓޫރިޒަމް އިންޑަސްޓްރީގެ އަމިއްލަ ފަރާތްތައް ދަނީ ބައިވެރިވަމުންނެވެ. އެގޮތުން ރާއްޖޭގެ ފަތުރުވެރިކަމާއި ގުޅުންހުރި މަޢުލޫމާތުތައް ދުނިޔެއަށް ހިއްސާކުރުމަށް ބޭއްވޭ ވެބިނަރތައް ފާހަގަކޮށްލެވޭ ކަމަށް ޓޫރިޒަމް މިނިސްޓްރީން ވަނީ ހާމަކޮށްފައެވެ.\nޕާޓާގެ ޕްރޮގްރާމްތައް ހިންގުމުގައި ބައިވެރިވެ އެހީތެރިކަންފޯރުކޮށްދޭ 32 ޗެޕްޓަރ ދުނިޔޭގެ ކަންކޮޅުތަކުގެ ހިމެނޭއިރު ޕާޓާ މޯލްޑިވްސް ޗެޕްޓަރގެ ޗެއަރ އަކީ ފަތުރުވެރިކަމުގެ ދާއިރާގައި އިސްދައުރެއް އަދާކުރައްވަމުން ގެންދަވާ، ޢަބްދު ގިޔާސް (ހ.ލޭޑީބާރޑް އާގެ) އެވެ.\nޕާޓާގެ މިހާރުގެ ޗީފް އެގްޒެކެޓިވް އޮފިސަރ މާރިއޯ ހާރޑްގެ ދައުރު މިމަހު ނިމުމުން ދެން ޕާޓާގެ ސިއީއޯ އަކަށް ހަމަޖައްސަން ނިންމާފައިވާނީ ލިޒް އޯރޓިގިއުރާ އެވެ. އެކަމަނާއަކީ 1951 ވަނައަހަރު ޕާޓާ އުފެދުނީންސުރެ އެ ޖަމިއްޔާއަށް އައްޔަން ކުރާ ފުރަތަމަ އަންހެން ޗީފް އެގްޒެކެޓިވް އޮފިސަރެވެ.\nޕާޓާގެ އެގްޒެކްޓިވް ބޯރޑުގެ މިހާރު ޗެއަރއަކީ، ސިންގަޕޫރުގެ އޭސިއާޗައިނާ ރައިވެޓް ލިމިޓެޑްގެ ސީއީއޯ ސޫންވާ ވޮންގއެވެ.


vnews - Hrithik 43 aharu, reethi kamakah eves badhaleh naadhe\nރިތިކަށް 43 އަހަރު، ރީތި ކަމަކަށް އެއްވެސް ބަދަލެއް ނާދޭ\nބޮލީވުޑްގެ މަޝްހޫރު ޑައިރެކްޓަރު އަދި ޕްރޮޑިއުސަރު ރާކޭޝަން ރޯޝަން އޭނާގެ ފިރިހެން ދަރިފުޅު ބޮލީވުޑަށް ނެރެން އަމާޒުކޮށްގެން ހެދި "ކަހޯނާ ޕިޔާރްހޭ" ވެގެން ދިޔައީ އެދުވަސްވަރު އެންމެ ކާމިޔާބު އެއް ފިލްމަށެވެ. މިފިލްމު 2000 ވަނަ އަހަރުގެ ޖެނުއަރީ މަހުގެ 14 ވަނަ ދުވަހު ރިލީޒްކުރުމާއި އެކު ރާކޭޝްގެ ދަރިފުޅު އަދި މިހާރު ބޮލީވުޑްގައި އެންމެ ކުރީގައި ގުޅޭ ލެވޭ ރިތިކް ރޯޝަންއަށް އެތައް ހުށަހެޅުމެއް ފިލްމީ ދާއިރާއިން ކުރިއަށް ދިއުމަށް ލިބިފައިވެ އެވެ.\nފިލްމީ ދާއިރާގެ ގިނަ މީހުންނަށާއި ފިލްމު ބަލާ މީހުންނަށް ރިތިކް އެންމެ ބޮޑަށް ކަމުދިޔައީ އޭނާގެ ފިރިހެންވަންތަ ރީތި ސިފަތަކުގެ ސަބަބުންނެވެ. ރިތިކަށް ލިބިފައިވާ ހުނަރުގެ އިތުރުން އޭނާގެ ރީތި ކަމަކީ ގިނަ ބައެއްގެ މެދުގައި އޭނާއަށް އެހާ ބޮޑު ތަރުހީބެއް ލިބުމުގެ މައިގަނޑު ސަބަބެވެ.\nރިތިކަށް މިހާރު 43 އަހަރު ފުރިފައިވީ ނަމަވެސް އޭނާގެ ރީތި ކަމަކަށް އެއްވެސް ބަދަލެއް ނާންނަ ކަމަށް ތާއީދުކުރާ މީހުން ބުނެ އެވެ. އެގޮތުން ބައެއް މީހުން ބުނާ ގޮތުގައި އަދިވެސް ބޮލީވުޑަށް ރިތިކް ވަރުގެ ރީތި މީހަކު ތައާރަފް ވެފައެއް ނުވެ އެވެ. އަދި މުޅި ހިންދީ ފިލްމް އިންޑަސްޓްރީގައި މިހާރު މަސައްކަތް ކުރާ ޒުވާން އެކްޓަރުންނަށް ވުރެ ވެސް ރިތިކްގެ ޒުވާންކަމާއި ރީތިކަން ބޮޑެވެ.\nރިތިކަށް އިއްޔެ 43 އަހަރު ފުރިފައިވާއިރު ރިތިކްގެ އުފަންދުވަސް ފާހަގަކުރީ އޭނާގެ ދަރިންނާއި އެކު އެވެ. އެކަމަކު އޭނާގެ ކުރީގެ އަންހެނުން ސުޒާން ވަނީ ރިތިކަށް އުފަންދުވަހުގެ ތަހުނިޔާ ކިޔާފަ އެވެ.\nރިތިކް ބުނީ އޭނާއަށް އުފަން ދުވަހުގެ ތަހުނިޔާ ކުރީގެ އަންހެނުން ކިޔާފައިވާތީ އެއީ މިއަހަރުގެ އުފަން ދުވަހުގައި އޭނާއަށް ލިބުނު އެންމެ އުފާވެރި ހަދިޔާ ކަމަށެވެ.\nރިތިކްގެ އުފަން ދުވަސް އާއިލާއާއި އެކު ހޭދަކުރުމަށް ހަމަޖެހިފައިވާކަން މާކުރިން އިއުލާންކޮށްފައިވާތީ އޭނާގެ ރިލީޒްވުމަށް ތައްޔާރުވުމަށްދާ "ކާބިލް"ގެ ޕްރޮމޯޝަން ތެރޭގައި މިދިޔަ ހަފްތާގައި ޑުބާއީން ރިތިކަށް ވަނީ އުފަން ދުވަހާއި ގުޅުވައިގެން ދުރާލައި އެތައް ހަދިޔާއެއް ލިބިފަ އެވެ.


ޝާޔަން✨ (ތިންވަނަބައި) – Esfiya\nޒީވާ ވަޅުލުމުގެ ކަންތައް ނިމުން އިރުވެސް ޝާޔަންގެ އަނގައިން އެންމެ ބަހެއްވެސް ބޭރެއް ނުވެއެވެ. ނުވެސް ރޮވެއެވެ. އޭނާއަށް ހުރެވުނީ ވިސްނުމެއްގެ ތެރޭގައެވެ. ޔަނާހު އަދި ލިއަމްވެސްވަނީ ނެގިމަޑުވެފައެވެ. ގެއަށް ވަދެވުމާއެކު ޝާޔަން އެނދުގައިއޮށޯވެ ހަމަޖެހިލިއެވެ. އެވަގުތު ޒީވާގެ ހަނދާންތައް އާވެގެން ދިޔައެވެ. ކަރުނައިގެ ތެރެއިންވެސް ޝާޔަންއަށް ހީލެވުނެވެ.\nޒީވާއަކީ ޝާޔަންގެ އެންމެ ކުޑައިރުގެ އެކުވެރިޔާއެވެ. ދިމާވާ ހުރިހާ ކަމެއްގައި ދެކުދިން ތިބެނީ އެކުގައެވެ. ކިތަންމެ ހިތްދަތި ކަމެއް ވިޔަސް ކިތަންމެ އުފާވެރި ކަމެއްވިޔަސް ދެކުދިން އެކަކު އަނެކަކުގެ އުފަލާ ހިތާމައިގައި ބައިވެރި ވެއެވެ. “އަޅޭ…ވައި ޑިޑް ޝީ ކޮމިޓް ސުއިސައިޑް. އެއީ ނުލާހިކު ގޯސް ކަމެއްނު..އާހް..އައި ވިޝް ޝީހޭޑް އަ ފްރެންޑް ލައިކް ޔޫ.” ޝާޔަން ހަނދާންވެގެން ދިޔައީ ޒީވާ އެއްދުވަހު ބުނި އެއްޗެކެވެ. ޒީވާ އަކީ އަބަދުވެސް އެކަހަލަ ކަންކަމާ ދެކޮޅު ކުއްޖަކަށް ވީހިނދު ޒީވާ އެކަހަލަ ކަމެއް ކޮށްފާނެބާއެވެ؟ ޝާޔަން ގެނބިގެން ދިޔައީ ސުވާލުތަކެކެއްގެ ފުންކަނޑަކަށްށެވެ.\nކިނާން މަސައްކަތް ކުރަމުން ދިޔައީ އޭނާގެ އެކުވެރި ވިރާންއާއެކުގައެވެ. އެމީހުން އެ ސްކޫލުގެ ސެކިއުރިޓީ ފުޓެޖްތައް ބަލަމުން ދިޔައެވެ. “ހާދަ މީހުންނެކޭ އެދުވަހު ސްކޫލަށް އެވަނީ..އެދުވަހު އޮތީ އާއްމުންނަށް ހުޅުވާލާފައެއްނު..ކިހިނެތް މި އެންމެންގެ ތެރެއިން މީހަކު ހޯދާނީވެސް.” ވިރާން ދިޔައީ ކުދި ކިޔަމުންނެވެ. އޭނާ ފަހަރަކު ވިޑިއޯއެއް ބަލަމުން ދިޔައެވެ. “ޝާޔަންއަށް މިކަން ވެދާނެ..އައި ޝުޑް ބިކަމް ހާރ ފްރެންޑް.” ކިނާން އެހެން ބުނެ ފޭސްބުކްއިން ޝާޔަން ހޯދުމަށްފަހު ފްރެންޑް ރިކުއެސްޓެއް ފޮނުވާލިއެވެ. ދެ ސިކުންތުވެސް ނުވަނީސް ޝާޔަން އެ ރިކުއެސްޓް ގަބޫލު ކުރުމަށްފަހު މެސެޖު ކުރަން ފެށިއެވެ.\n“ހެއި..މި ޝާޔަން.. ތީ ކޭސް އިންޗާޖެއްނު..ޒީވާ އަމިއްލަޔަށް މަރެއް ނުވާނެ. ކޮންމެސް މީހަކު ޒީއަށް އެހެން ހެދީ. އައި ނޯ ދެޓް..ޒީ އަކީ އެކަހަލަ ކަމެއް ކުރާނެ ކުއްޖެއް ނޫން. މިގެއަށް އައިސް ދެވިދާނެތަ؟” ދެވަނަ ވިސްނުމަކަށް ނުގޮސް ހިތް އަވަސް ވެފައިވާހާލު ޝާޔަން މެސެޖުފޮނުވާލިއެވެ. އެވަގުތު ކިނާން އެގެ ހޯދާލުމަށްފަހު ސައިކަލުގައި ނައްޓާލިއެވެ.\nކިނާންއަށް އާދެވުނު އިރު ޝާޔަން ދޮރު މަތީގައި ހުއްޓެވެ. އެވަގުތު ކިނާންއާއެކު ވިރާންވެސް ހުރުމާއެކު ޝާޔަން ކޮންމެސް ވަރަކަށް ފަސްޖެހިގެން ދިޔައެވެ. ނަމަވެސް އެގެއަށް ވަނުމަށްފަހު އެމީހުންނަށް ސޯފާގައި އިށީނުމަށް ދައުވަތު ދިނެވެ. ސަލާމް ގޮވާލަމުން އެގެޔަށް ވަނީ ޔަނާހުއާއެކު ލިއަމްއެވެ. ޝާޔަން އަވަސްކަމާއެކު ވާހަކަ ދެއްކިއެވެ. “ޒީ ނުކުރާނެ އެކަހަލަ ކަމެއް. ވަރަށް ދެކޮޅު ވާނެ އެކަހަލަ ކަންކަމާ. ޔަނާހު މެންނަށްވެެެސް އިނގޭނެ. އިންފެކްޓް އެ ހައުސްގެ މިފަހަރުގެ ޑްރާމާ ވެސް އެކަމަށް ފޯކަސްކުރީ..އެއްރެއަކު ޓިއުޝަންގަ ބުންޏޭވަރަށް ބޮޑު ވާހަކައެއް ބުނަން އޮތް ވާހަކަ. އެކަމު ނުއެއް ބުނި..ވަޓް އިފް ޝީ ވޮޒް އިން ޑޭންޖަރ؟”\nކިނާން އަދި ވިރާން ދިޔައީ ކަނުލާ އަޑު އަހަމުންނެވެ. ލިއަމްއަށް ހަމަ ބެލެނީ ޝާޔަންގެ ރަތްވެފައިވާ ދެ ލޮލަށެވެ. އޭނާ ޝާޔަންއާއެކު ވާން ބޭނުންވެއެވެ. ނަމަވެސް ފަސްޖެހެވެމުން ދިޔައެވެ. ޔަނާހު ޝާޔަންއާ އެއްބައިވެ ވާހަކަ ދެއްކިއެވެ. “ތެދެއް..އެންމެ ފަހުން ފެނުން އިރުވެސް އަމް ހުރީ ވަރަށް ހެޕީކޮށްހަމަ. ޝީ އިވެން ސެޑް ޝީލަވްސް މީ…” ޔަނާހުގެ އަޑު މަޑުވިއެވެ. ކިނާން ޔަނާހުގެ ކޮނޑުގައި އަތް އަޅާލިއެވެ.\n“ތިބުނީ ރަނގަޅު ވާހަކަތަކެއް ކަމަށް ގަބޫލު ކުރަން. އެކަމު ހެކި ބޭނުންވާނެ. އަސްލު ތިބުނިހެން މީހެއްގެ ހަމަލާއަކާ ވަރަށް ވައްތަރު އެކަމު އެދުވަހު ތި ސްކޫލަށް ވަތް ހުރިހާ އެންމެނެއް ނުހޯދޭނެ. މިރޭ ލިބޭ ރިޕޯޓުން ޒީވާ އަސްލު މަރުވީ ކިހިނެއްކަން އިނގޭނެ. މި މައުލޫމާތުތައް އިތުރު އެއްވެސް މީހަކާ ހިއްސާނުކުރުން އެދެން. އެންމެން އެކުގައި މަސައްކަތް ކޮށްފިނަމަ ޒީވާއަށް އިންސާފު ހޯދައިދެވިދާނެ. ”\nއެންމެން އެކުވެރިވެ ވަގުތު ކޮޅެއް ހޭދަކޮށްލުމަށްފަހު އެންމެންވެސް ދިޔައެވެ. ބަލައިގެން އުޅުމަށް ބުނުމަށްފަހު ކިނާން އަދި ވިރާންވެސް ދިޔައެވެ. ޝާޔަން އެކަނިވިއެވެ. އޭނާއަށް ވިސްނެމުން ދިޔައީ ޒީވާއާމެދުގައެވެ. މީހުންގެ ކުރިމަތީގައި ހީލައިގެން ހުއްޓަސް އޭނާ ވަނީ ނުހަނު ބަލިކަށި ވެފައެވެ. ހަމަ އެވަގުތެވެ. ލިއަމް ވިސްނަމުން ދިޔައީ ޝާޔަންއާ މެދުގައެވެ. ޝާޔަންގެ ފޮޓޯތައް ބަލަމުން ދިޔަ ލިއަމްގެ ގަޔަށް ޖަހާލެވުނު އިންޖިކްޝަނާއެކު ލިއަމްގެ ދެލޯ މެރިގެން ދިޔައެވެ.\nsalaam everyone. i hope everyone is doing well safe at home. here is the third part. i hope u enjoy reading this part too. stay safe everyone. <3\nYet it’s nice ….\nYea, you stay safe and too,\nN this story is amazin n creative\nSuch unpredictable happenings\nArUsHeE BInTh MuStHaFaA\nAlhey haadha kurey try kurachey veehaaves avahakah up kureveethow pls geyga kuraanekameh netheema vrh boring ehn ve tc this story is awesome ♡♡♡\nV reethi..whn nxt part….waiting waiting\nMe first dhw..♡\nReethi ekamu kuru ingey..\nVarah reethi Masha Allah thankolheh kuru\nHey seyma dhuvass thakahfahu story eh kiyaalah libihje dhw kuriyy story thah gothah mi story vex v salhi than kolheg dhigu story eh kiyan viyy ehnu mi story kuru vaane vaahaka bunefa inyma kon dhuvass thaku ga waiting waiting…..\nReethi but kuru\nއައިނާ (2) 18\nނޭދެމޭ ވަކިވުމެއް…ހާދަހާ ލޯބިވޭ 12


"Lonu Fen Studio" In Dhakkaalee Thaufeeqge Lonu Heyovaru, Sagaafee Hunaru - Vaguthu\nމީސްމީޑިއާގައި ބަލާލި ކޮންމެ ދިމާލަކުން ފެނިގެން ދަނީ ދިވެހި ހުނަރުވެރި ޒުވާނުންގެ ކުޅަދާނަ އުފެއްދުންތަކެވެ. ކޮވިޑް-19 އާ ގުޅިގެން ރާއްޖެ ފުރަބަދުކުރުމުން އެކުލަވާލި ކަރަންޓީން އާޓް ޕޯސްޓިން އާއި ރާއްޖެ އާޓް ޕޯސްޓިން ފަދަ ޕޭޖްތަކަށް ބަންޑުންކޮށްލި ފަންނުތަކުން، ރާއްޖޭގައި ހުނަރުވެރި ޒުވާނުން މަދު ނޫންކަން ކިތަންމެހާވެސް ރަނގަޅަކަށް ހާމަވެގެންދިޔައެވެ. ކުރެހުންތަކާއި ލަވަ އާއި، އަތްތެރި މަސައްކަތާއި މި ނޫނަސް އެތައް ހުނަރުތަކެއް މީސްމީޑިއާ އިން ފެންނަން އެބަހުއްޓެވެ.\nމިފަދަ ފަންނުވެރިން ދައްކާލި އެތައް ކުރެހުމަކާއި ފޮޓޯތަކާއި އުފެއްދުންތަކުގެ ތެރެއިން ވެސް އާންމުންގެ ބޮޑު ސަމާލުކަމެއް "ލޮނުފެން ސްޓޫޑިއޯ"ގެ ކުރެހުންތަކަށް ލިބުނެވެ. ދިވެހި ސަގާފީ ކުލަތަކާއި، ޒަމާނީ ރަހަ އެކުލެވޭ އެ ކުރެހުންތައް އެހާމެ ސާދާ ވެފައި ރީއްޗެވެ. އަދި އެހާމެ ތަފާތެވެ. ލޮނުފެން ސްޓޫޑިއޯއިން ގެނެސްދިން ފަންނު ވެރި ކުރެހުންތަކުން ފެންނަން ހުރީ ލިޔެލާ އާއި ހިރިގަލުގެ ޑިޒައިނަށް ކުރަހާފައިވާ ކުރެހުންތަކެވެ.\nއާދަޔާ ޚިލާފު މި ކުރެހުންތަކަށް ބަލާލުމުން ވެސް އެނގޭ ކަމަކީ މިއީ ކަވި، އެކަމަށް ވަގުތު ހޭދަވާނެ މަސައްކަތެއް ކަމެވެ. މި ކުރެހުންތަކުގެ ފަހަތުގައި ހުރި ކުޅަދާނަ ދިވެހި ޒުވާނެކެވެ.\nމާލެ އަށް އުފަން އުމުރުން 35 އަބްދުﷲ ތައުފީގް "ވަގުތަށް" ކިޔައި ދިން ގޮތުގައި އޭނާ އަށް މި މަސައްކަތް ދަސްވުމުގެ ފުރަތަމަ ފިޔަވަޅު އެޅުނު ހިސާބަކީ ގްރޭޑް5ގެ އާޓް ކުލާހެވެ. އަދި އޭނާގެ ހުނަރު އާލާކޮށް ދިރުވުމަށް އާޓް ކުލާހުގެ މުދައްރިސުންގެ ފަރާތުން ލިބުނު އެއްބާރުލުން އޭނާ ވަނީ ފާހަގަކޮށްފައެވެ.\nތައުފީގު ބުނާ ގޮތުން، އުންމީދަކީ މިފަދަ ދިވެހި ސަގާފީ ހުނަރުތަކަށް ބައިނަލްއަގުވާމީ މައިދާނުގައި ފަވާލެވޭ ފަދަ މަގްބޫލްކަމެއް ހޯދައި ދިނުމެވެ.\n" އުންމީދަކީ ކޮންމެވެސް އެއް ދުވަހަކުން ރާއްޖޭގެ ސަގާފީ ކުރެހުމާއި، ޑިޒައިން އަދި ޕެޓަންސް މުޅި ދުނިޔޭގައި މަގްބޫލް އެއްޗަކަށް ވުން. މިހާރު ޗައިނީޒް، ހިންދީ ކަހަލަ ޑިޒައިންސް އޭ ބުނީމަ އެބަ އެނގޭ އެއީ ކޯޗެއްކަން. ބޭނުންވަނީ މޯލްޑިވިއަން ޑިޒައިންއޭ ބުނީމަ އެއީ ކޯޗެއްކަން އެނގޭ މިންވަރަށް މި މަސައްކަތް ކުރިއަށް ގެންދިއުން. އެދުވަސް އެއީވަރަށް ދެކެން ބޭނުންވާ ދުވަހެއް." އޭނާ ބުންޏެވެ.\nމިހާތަނަށް އައި އިރު މިފަދަ އެތައް މަސައްކަތްތަކެއް ކޮށްފައިވާ ތައުފީގް ބުނާ ގޮތުން އޭނާ އެންމެ ގިނަ ވަގުތު އެ ކުރެހުމަކަށް ހޭދަ ކުރި ކުރެހުމަކީ މަރްހޫމް ޒީރޯ ޑިގްރީ ނާޝިދުގެ ހަނދާނުގައި ކުރެހި ކުރެހުމެކެވެ.\n" ވަރަށް ގިނަ އާޓް ހުރޭ ހަނދާން ހުންނަ. އެކަމަކު އެ ކުރެހުން އެއީ އެންމެ ވަގުތު ވެސް ނެގި ކުރެހުން. އެއީ ޒީރޯ ޑިގްރީގެ އެނގުން ވަނީ ލަވަ ދައްކުވައިދޭ ކުރެހުމެއް. އެ ކުރެހުމުން މުޅި ލަވަ އެއްކޮށް ރަމްޒުކޮށްދޭނެ،" އޭނާ ބުންޏެވެ.\nކުރެހުމުގެ މަސައްކަތުގައި ތައުފީގް ގިނަ ދުވަސްތަކެއް ހޭދަކޮށްފައިވާ އިރު މިހާރު އޭނާގެ ކުރެހުންތަކަށް އެތައް ބައެއްގެ ތައުރީފާއި އައްސަރިބަހާއި ސާބަސް ލިބެމުން ދިޔަ ނަމަވެސް މިއީ ކުރިން އެކަން ހިނގަމުން އައި ގޮތެއް ނޫނެވެ. އޭނާ އަށް މި މަސައްކަތުގައި ނޭދެވޭ ކޮމެންޓްތަކުގެ އިތުރުން ހަނގާކުރުން ފަދަ މާޔޫސްކޮށްލާނެ ކިތަންމެ ކަމެއް ދިމާވެފައި އެބަހުއްޓެވެ. އެކަމަކު އެއިން އެއްވެސް ކަމަކުން އޭނާ ފަހަތަށް ޖައްސައެއް ނުލެވުނެވެ.\n"15 އަހަރު ކުރިން މި މަސައްކަތް ފެށި އިރު ފާޑު ކިޔުންތައް ވަރަށް ގިނަ އަސްލު ބުނާ ނަމަ. ބުނާނެ ތިއީ ހަމަ ލިޔެލާ ޖަހާ މަންޒަރު ކުރެހުމޭ. އެކަމަކު ހުއްޓައެއް ނުލަން. ކުރިއަށް ދިޔައީ. އިތުރަށް އެ މަސައްކަތް ދަސް ވެސް ކުރަމުން ދިޔައީ. ބައެއް ފަހަރު ބުނާނެ އެއް ޑިޒައިނެއް ނޫންހޭ ތި ކުރަހަނީ. ބުލީކުރުމާވެސް ދިމާވި. އެކަމަކު މަހާނަ ގަލާއި ލިޔެލާގައި ހުންނާނީ އެއް ޑިޒައިންތަކެއް." ތައުފީގް ބުންޏެވެ.\nމިހާރު ތައުފީގްގެ މަސައްކަތް ގޮސްފައި ހުރި ހިސާބަށް ބެލުމަށް ފަހު ކުޑަ ކުދިންނަށް މި މަސައްކަތް ދަސްކޮށްދިނުމުގެ ޝައުގުވެރިކަން އޭނާގެ އެބަހުރިކަން ތައުފީގް ވަނީ ފާހަގަކޮށްފައެވެ. އަދި މިހާރު ފަންނާނުންނަށް އެތައް ފުރުސަތުތަކެއް އެބަ ހުރި ކަމަށާއި އަމިއްލަ ފުރުސަތުތައް ފަހި ކުރަން، މަސައްކަތް ކޮށްފި ނަމަ ކާމިޔާބު ލިބޭނެ ކަމަށް އޭނާ ގަބޫލު ކުރެއެވެ. އަދި ކެތްތެރިކަމާއެކު މަސައްކަތް ކޮށްފި ނަމަ އަމިއްލަ އުސޫލެއް ގާއިމްކުރެވޭނެ ކަމަށް ވެސް އޭނާ ގަބޫލުކުރެއެވެ.\nޖުލައި 18, 2020 11:56\nވަރަށް މޮޅު. މާޝާﷲ. އަޖާއިބު އަންތަރީސްވެއްޖެ. ދިވެހިރާއްޖޭގައިވެސް ހަ މަ ހުރިހާ ހުނަރެއް އެބަހުރި. ހުރިހާ އުފެއްދު މެއް އެބަހުރި. އެފާރާތްތަކުގެ ބޭނުން ހެޔޮގޮތުގައި ހިފާ. ރާއްޖެ ކުރިއަރަގެންދާނެ. އަލްޙަ މްދުލިއްލާހި.\nޖުލައި 18, 2020 12:27\nމިފަދަ ސޮރުތަކަށް މި ގައުމުން ރަނގަޅު ފުރުޞަތު ދޭންވީ.. އޮފީހުގަ ތިބޭ ބޯއީސް ކޮޅަށް މަސައްކަތް ދެންޏާ މިސޮރުމެނަށް ދޭނެ މަސައްކަތެއް ނޯންނާނެދޯ..\nޖުލައި 19, 2020 10:27


Mihaaru othee maa varugadha coalition eh noon: Nazim\nއަދި މޯލްޑިވްސް ނެޝަނަލް ޕާޓީ (އެމްއެންޕީ) ގެ އެއް ފައުންޑާ މުހައްމަދު ނާޒިމް (ކާނަލް ނާޒިމް)\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ ސަރުކާރު ހިންގާ ކޯލިޝަނަކީ މާ ވަރުގަދަ ކޯލިޝަން ނޫން ކަމަށް މޯލްޑިވްސް ނެޝަނަލް ޕާޓީ (އެމްއެންޕީ) ގެ އެއް ފައުންޑާ މުހައްމަދު ނާޒިމް (ކާނަލް ނާޒިމް) ވިދާޅުވެއްޖެ އެވެ.\nނާޒިމް ވިދާޅުވީ މިހާރު ހިނގަމުންދާ ކޯލިޝަނަކީ އެކަށީގެންވާ ކޯލިޝަނެއް ކަމަށް ދެންނެވެން ނެތް ކަމަށެވެ. އެހެން ވިދާޅުވާން ޖެހިވަޑައިގަންނަވަނީ ވެރިކަމަށް ވަޑައިގަތުމުގެ ކުރީން ހަދާފައިވާ އެއްބަސްވުމާއި އެއްގޮތަށް ލީޑަރުންގެ މަޝްވަރާތައް ހިނގަމުން ނުދާ ކަމަށް ގިނަ ލީޑަރުން ވިދާޅުވާތީ ކަމަށެވެ.\nނަމަވެސް ނާޒިމް ވަނީ ސަރުކާރު ހިންގާ ކޯލިޝަން ދެމެހެއްޓުމަށް ރައީސް ސޯލިހް ކުރައްވާ މަސައްކަތް ފާހަގަ ކުރައްވާފައެވެ. ނާޒިމް ވިދާޅުވީ މި ސަރުކާރަކީ ވަރަށް ގިނަ ބަޔަކު ގުޅިގެން ގެނައި ސަރުކާރެއް ކަމުން ކޯލިޝަން ނެތިގެން ދިއުމަކީ އެދިވަޑައިގަންނަވާ ގޮތް ނޫން ކަމަށެވެ. ކޯލިޝަން ހަރުދަނާކޮށް ކުރިއަށް ގެންދެވުމުގެ ފުރިހަމަ ބާރާއި އިހުތިޔާރު އޮތީ ރައީސުލްޖުމްހޫރިއްޔާގެ އަތްޕުޅުގައި ކަމުން އެކަން އެމަނިކުފާނު ކުރައްވާނެ ކަމަށް އުންމީދު ކުރައްވާ ކަމަށްވެސް ވިދާޅުވިއެވެ.\n"މިވަގުތު މި އޮތީ އެންމެ އެކަށީގެންވާ ކޯލިޝަނެއް ކަމަށް ދެންނެވޭކަށް ނެތް. އެއީ ކޯލިޝަންގެ ބައެއް ބޭފުޅުން އެބަ ވިދާޅުވޭ މަޝްވަރާ ނުކުރައްވާ ކަމަށް. އެހެން ނަމަވެސް ރައީސުލްޖުމްހޫރިއްޔާ ކޯލިޝަނެއްގެ ގޮތުގައި މަސައްކަތް ކުރައްވާތަން އެބަ ފެނޭ،"\nއެމްއެންޕީ ދެމި އޮންނާނީ ސަރުކާރާއެކުތޯ ދެންނެވުމުން ނާޒިމް ވިދާޅުވީ ސަރުކާރާއެކު ތިބުމަށް ލާޒިމުކުރާ އެންމެ މުހިންމު އެއް ސަބަބަކީ ގުޅިގެން ގެނައި ސަރުކާރަށް މި ސަރުކާރުވުން ކަމަށެވެ. އަދި މިހާތަނަށް މަސައްކަތް ކުރެއްވީ ސަރުކާރާ އެކު ކަމަށާ މަޖިލީސްތެރެއިން ސަރުކާރުން ކުރާ ކޮންމެ ރަނގަޅު ކަމަށް ދިޔައީ އެއްބާރުލުން ދެމުން ކަަމަށެވެ.\nނަމަވެސް އެމްއެންޕީ ސަރުކާރާއެކު ކުރިއަށްދާނެތޯ ނުވަތަ އެ ނޫން ގޮތަކަށް އަމަލު ކުރާނީތޯ ނިންމާނީ ޕާޓީ އުފެއްދުމަށް ފަހު ކަމާގުޅޭ ގުނަނުން ކަަމަށެވެ.\nއެމްޑީޕީ ރައީސް އިބްރާހިމް މުހައްމަދު ސޯލިހު އަދާލަތު ޕާޓީ + މުހައްމަދު ނާޒިމް ޖުމްހޫރީ ޕާޓީ އެމްއާރުއެމް މޯލްޑިވްސް ނޭޝަނަލް ޕާޓީ


Action Scene Ehge Therein John Abraham Ah Aniyaa Vejje - Vaguthu\nއެކްޝަން ސީންއެއްގެ ތެރެއިން ޖޯން އަބްރަހަމްއަށް އަނިޔާވެއްޖެ\nއެކްޝަން ފިލުމުތަކުން އެންމެ ފާހަގަ ކޮށްލެވޭ އެކްޓަރ ޖޯން އަބްރަހަމް މިހާރު ކުޅެމުންދާ ފިލުމު ''އެޓޭކް'' ގެ އެކްޝަން ސީންއެއްގެ ތެރެއިން އަނިޔާވެއްޖެއެވެ. ސީންގެ ތެރެއިން އަނިޔާވުމުގެ ކުރީގެ ފޮޓޯއަކާއި އޭގެ ފަހުން ނަގާފައިވާ ވީޑިއޯއެއް ޖޯން ވަނީ އޭނާގެ އިންސްޓަގުރާމު އެކައުންޓްގައި ހިއްސާ ކޮށްފައެވެ.\nމި އެކްޝަން ސީންގައި ފެނިގެންދަނީ މީހަކު ހޮޅިބުރިއަކުން ޖޯންގެ ގައިގާ ޖަހައި މަންޒަރެވެ. އަދި އޭގެ ފަހުން ފެންނަނީ ޖޯންގެ ކަންފަތް ކައިރިން ހަލާކުވެފައިވާ ތަނުން އައިސްފައިވާ ލޭތައް ޓީމުގެ މެމްބަރެއް ފުހެދޭ މަންޒަރެވެ.\nމި ފޮޓޯއާއި ވީޑިއޯ އިންސްޓަގުރާމުގައި ހިއްސާކޮށް ޖޯން ބުނެފައިވަނީ މިއީ އެކަން ފެށުނު ގޮތާއި ނިމުން ގޮތް ކަމަށެވެ. އަދި އެއީ އޭނާ ވަރަށް ލޯބިކުރާ ކަމެއް ކަމަށާއި އެކްޝަންގެ ހުރިހާ ކަންތައްތަކަކީ ވެސް އޭނާއަށް ވަރަށް މަޖާ ކަންތައްތައް ކަމަށެވެ.\nޖޯންއަކީ އޭނާގެ ފިލުމު ޝޫޓިން ތަކުގައި އުޅޭއިރު ދިމާވާ ކަންތައްތައް އާއްމު ގޮތެއްގައި މީސް މީޑިޔާގައި ހިއްސާ ކުރާ މީހެކެވެ. ޖޯން ވަނީ ދާދި ފަހުން ވެސް އޭނާގެ ސައިކަލް ދުއްވުމުގެ އެކްޝަން ސީންއެއްގެ ތެރެއިން ނަގާފައިވާ ފޮޓޯތަކަކާއި ވީޑިއޯތަކެއް އިންސްޓަގުރާމުގައި ހިއްސާ ކޮށްފައެވެ.\nފިލުމު ''އެޓޭކް'' ގެ ޝޫޓިންތައް ފެށުމުގެ ކުރިން ޖޯން ވަނީ ''ސަތުޔަމެވާ ޖަޔަތޭ 2'' ގެ ޝޫޓިންތައް ނިންމާލާފައެވެ. ޖޯންގެ ކުރިއަށް ހުރި ފިލުމުތަކުގެ ތެރޭގައި ހިމެނެނީ ސަންޖޭ ގުޕްތާގެ ''މުމްބާއީ ސާގާ'' އާއި ''ޕަތަން'' އެވެ. ފިލުމު ''ޕަތަން'' އިން ޖޯން ފެނިގެންދާނީ ޝާހުރުކް ޚާނާއި ދީޕިކާ ޕާޑުކޯންއާއި އެކުގައެވެ.\nއެކްޝަންއަކީ އަހަރެންގެ ނެށުން: ޖޯން އަބްރަހަމް\n"ރޯ" ގެ ޓީޒާ ޓްރެއިލާއަށް ގިނަ ބެލުންތެރިންގެ ތައުރީފު\n"އިންޑިއާއަކީ އަންހެނުންނަށް ރައްކާތެރިތަނެއް ނޫން"\nފެބުރުއަރީ 15, 2021 23:18\nއަސްލު އެކްޝަން އެއްދިމާވީމަ އިންޖަރީ...


Market agu thah: 160 Rufiyaa ah vikki lettuce mihaaru 80 Rufiyaa\nމީހަކު ލެޓިއުސް ގަންނަނީ -- ފޮޓޯ: ސީއެންއެމް\nމާރުކޭޓު އަގުތައް: 160 ރުފިޔާއަށް ވިއްކި ލެޓިއުސް މިހާރު 80 ރުފިޔާއަށް\nލެޓިއުސްއަކީ އާއްމުކޮށް ގިނަ އަދަދަކަށް މާރުކޭޓްގައި ވިކޭ ފަތުގެ ބާވަތުގެ ތަރުކާރީ އެކެވެ. ކޮންމެ ރޯދަ މަހެއްގައިވެސް އެންމެ ގިނައިން ވިކޭ އެއް ބާވަތަކަށް ފަތުގެ ބާވަތްތައް ހިމެނެއެވެ. އެގޮތުން ލެޓިއުސްގެ އިތުރުން ކޮޕީފަތާއި ކުއްޅަފިލާ ފަތް ކަންކުން ފަތް ފަދަ ތަފާތު ވައްތަރުގެ ފަތުގެ ބާވަތްތައް މާރުކޭޓްގައި ވިއްކަން ހުރެއެވެ.\nއާންމުކޮށް ރޯދަ މަސްމަހު ލޯކަލް މާރުކޭޓަށް ބޭނުންވާ ވަރަށް ލެޓިއުސްއާއި ކޮޕީފަތް ލިބުމުގައި ދަތިތަކެއް ހުރެއެވެ. މަސްހުންޏާއި ސެލަޑަކީ ކޮންމެ ދުވަހެއްގެ މެނޫގައި ހިމެނޭ އެއްޗަކަށް ވާތީ ލެޓިއުސްއާއި ކޮޕީފަތުގެ ޑިމާންޑް ވަރަށް ބޮޑެވެ. ކެފޭ ރެސްޓޯރަންޓް، އަދި އަމިއްލަ ގެތަކުގައިވެސް ރޯދަ ވީއްލަން ފަތު މަސްހުނި ނުވަތަ ސެލަޑް ނުހިމެނި ވަރަށް ނުދާނެ އެވެ.\nމިއަދު ބާޒާރުގެ އަގުތަކަށް ބާލާއިރު، އިއްޔެ އެކޭ މާބޮޑު ތަފާތެއް އަގުތަކުން ނުފެނެ އެވެ. ގިނަ ބާވަތްތަކުގެ އަގު އެއްވަރެއްގައި ހުރިއިރު ބައެއް ބާވާތްތަކުގެ އަގު ހެޔޮވެފައި ވެއެވެ. އަދި ބައެއް ބާވަތްތަކުގެ އަގު ބޮޑުވިޔަސް ބޮޑުވެފައިވަނީ5ރުފިޔާ ވަރެވެ.\nމިރޯދަމަސް ފެށުމާއެކު ލެޓިއުސް ކިލޯއެއް އުޅުނީ 160ރ އަށެވެ. ނަމަވެސް މިއަދު އަގުތަކަށް އަންނަ ބަދަލާގުޅިގެން ލެޓިއުސް ކިލޯއެއް 80ރ އަށް ލިބެއެވެ. އަދި ކޮޕީފަތާއި ކުއްޅަފިލާފަތްވެސް މާރުކޭޓުން އެހެން ރޯދަމަށްވުރެ މާބޮޑުތަނުންވެސް އަގު ހެޔޮކޮށް ލިބެއެވެ.\nމީގެ ކުރީ ރޯދަ މަސްމަހު ކޮޕީފަތެއް 10ރ އިން މައްޗަށް އަރާފައިވެއެވެ. ނަމަވެސް މިރޯދަމަހުގެ އަށް ވަނަ ރޯދަ ހިފަމުންދާއިރު، ކޮޕީފަތެއްގެ އަގު 5ރ އަށް ވުރެ ބޮޑެއް ނުވެއެވެ. މިއަދު މާކޭރުކޭޓުގައި ކޮޕީފަތެއް 2ރ އަށް ލިބެއެވެ. އެއީ އެހެން މަސްމަހު ވެސް ކޮޕީފަތެއް އާންމުކޮށް ލިބެން ހުންނަ އަގެވެ.\nލޯކަލް މާރުކޭޓުގައި ވިއްކަން ހުރި ތަކެތީގެ އަގުތަކަށްބަލާއިރު މޭވާގެ ބާވަތްތަކުގެ އަގުތައް ވެސް އެހެން ރޯދަމަސް މަހަށްވުރެން ހެޔޮވެފައިވެއެވެ. ރޯދަ މަސް ފެށުނުއިރު ކަރަލާއި ފަޅޯ ކިލޯއެއް 40ރ އާއި 50ރ އަށް އެރިނަމަވެސް މިއަދު ކަރާ ކިލޯއެއް 20ރ އަށް ލިބެއެވެ. ފަޅޯ ކިލޯއެއް 40ރ އާއި 25ރއާ ދެމެދުގެ އަގުގައި ލިބެއެވެ.\nމިރޯދަމަސް ފެށުނުއިރު ކަނޑޫދޫ މިރުސް ކިލޯއެއް 1000ރ އިން 1200ރ އަށް އަރައިގެން ދިއުމުން ރާއްޖެއިން ބޭރުން މިރުސް އެތެރެކޮށް، މިރުސް ކިލޯއެއް 100ރ އަދި 50ރ އަށް ވެސް ލިބެން އެބަހުއްޓެވެ.\nމިރޯދަމަހުގެ ފުރަތަމަ ހަފްތާ ނިމުނުއިރު، ބާޒާރުގެ އަގުތަށް އެހެން ރޯދަ މަސްމަހަށް ވުރެ ތަކެތީގެ އަގުތަށް ހެޔޮކަން ފާހަގަކުރެވެއެވެ.\nލެޓިއުސްތަީ؟؟ ޗައިނީޒް ކެބެޖް؟؟


Naseeruddin Shah admitkoffi | Jazeera\tނަސީރުއްދީން ޝާހު އެޑްމިޓްކޮށްފި - Jazeera\nނިއުމޯނިއާ އަށް ފަރުވާ ހޯދުމަށް ނަސީރުއްދީން ޝާހު އެޑްމިޓްކޮށްފި\nއަޒްލިފާ އަބްދުﷲ July 1, 2021 612 views0\nވެޓްރަން އެކްޓަރ ނަސީރުއްދީން ޝާހު ހޮސްޕިޓަލުގައި އެޑްމިޓްކޮށްފިއެވެ.\nނަސީރުއްދީން ޝާހު ގެ މެނޭޖަރު ވަނީ ނަސީރުއްދީން ޝާހު މީގެ ދެ ދުވަސްކުރިން ހޮސްޕިޓަލުގައި އެޑްމިޓްކޮށް ނިއުމޯނިއާ އަށް ފަރުވާދަމުންދާކަން ޔަގީން ކޮށްދީފައެވެ.\nއުމުރިން 70 އަހަރުގެ ނަސީރުއްދީން ހޮސްޕިޓަލުގައި އެޑްމިޓް ކުރަން ޖެހުނީ ފުއްޕާމެޔަށް ގެއްލުން ލިބިފައި ވުމުން ކަމަށާއި ނަސީރުއްދީންގެ އަންހެނުން ރަތްނާ ޕަތަކް ޝާހު އާއި ދަރިން އޭނާ އާއި އެކު ތިބިކަމަށް މެނޭޖަރު ބުނެފައިވެއެވެ. އަދި އޭނާގެ ހާލު ރަނގަޅު ކަމަށް މެނޭޖަރު ވަނީ ބުނެފައެވެ.\nމިދިޔަ އަހަރުގެ އެޕްރީލް މަހުވެސް ނަސީރުއްދީން ބަލިވިކަމުގެ ޚަބަރުތައް ފެންމަތިވެގެން ގޮސްފައިވެއެވެ. އެ ޚަބަރު ދޮގުކޮށް އޭނާގެ ފިރިހެން ދަރިފުޅު ވިވާން ޝާހު އޭރު ވަނީ ބައްޕަގެ ހާލި ރަނގަޅު ކަމަށް ބުނެފައެވެ.\nނަސީރުއްދީން ސާހު އަކީ އޭނާގެ ޅަދުވަސްވަރު އެންމެ ކާމިޔާބު ތަރިންގެ ތެރޭގައި ހިމެނުނު ތަރިއެކެވެ. ކާމިޔާބު އެތައް ފިލްމެއް ކުޅެފައިވާ ނަސީރުއްދީން މިދިޔަ އަހަރުވެސް ވަނީ އޮންލައިން ސްޓްރީމިން ދެ ފިލްމަކުން ފެނިގެންގޮސްފައެވެ. މީގެ އިތުރުން މިއަހަރުގެ ކުރީކޮޅުވެސް އޭނާ ވަނީ "ރާމްޕްރަސާދުކީ ތެހެރްވީ" އިން ފެނިގެން ގޮސްފައެވެ.\nނަސީރުއްދީން ޝާހު އެޑްމިޓްކޮށްފި


SunOnline: Real ge kaamiyaabu captain Sergio Ramos PSG ah soe kohffi\nރެއާލުގެ ކާމިޔާބު ކެޕްޓަން ސާޖިއޯ ރާމޯސް ޕީއެސްޖީއަށް ސޮއިކޮށްފި\nޢަބްދުﷲ އައިމަން 09 Jul 2021, 08:41\nރެއާލުގެ ކުރީގެ ކެޕްޓަން ސާޖިއޯ ރާމޯސް ޕީއެސްޖީއަށް ސޮއި ކުރުމަށް ބޭއްވި ރަސްމިއްޔާތުގެ ތެރެއިން --- ފޮޓޯ// ސްކައި ސްޕޯޓްސް\nސްޕެއިނުގެ ރެއާލްމެޑްރިޑަށް ބޮޑެތި ކާމިޔާބީތަކެއް ހޯދައިދީ އެކުލަބުގެ ކެޕްޓަންކަން ކުރަމުން އައި ސާޖިއޯ ރާމޯސް ހިލޭ ޓްރާންސްފާއެއްގައި ފްރާންސްގެ ޕީއެސްޖީއަށް ސޮއިކޮށްފިއެވެ.\nރާމޯސް 35، ޕީއެސްޖީއާ ގުޅުނީ ދެ އަހަރުގެ ކޮންޓްރެކްޓެއްގައެވެ. އުމުރުން 19 އަހަރުގައި ރާމޯސް ރެއާލަށް ބަދަލުވިފަހުން އޭނާ މިހާތަނަށް އައީ އެ ޓީމުގެ ފުރަތަމަ އެގާރައިން ޖާގަ ހޯދަމުންނެވެ. އެހެން ނަމަވެސް މުޅިން އައު ޗެލެންޗެއް ނަގައި ކުލަބު ބަދަލުކޮށްލަން ރާމޯސް ނިންމީ އެ ޓީމުގައި ތިބި ކުޅުންތެރިންނާ އެކު ޓީމުގެ ކްލަބްގެ މިސްރާބު ވެސް ރަނގަޅުވުމުން ކަމަށް އޭނާ ވަނީ ބުނެފައެވެ.\nރެއާލް މެޑްރިޑަށް 16 އަހަރު ކުޅުމަށް ފަހު، މިދިޔަ މަހު ކޮންޓްރެކްޓް ހަމަވުމުން ރާމޯސް ނިންމީ ކޮންޓްރެކްޓް އާ ނުކުރުމަށެވެ. ޓީމުން ވަކި ވަމުން ބޭއްވި އަލްވަދާއުގެ ޕްރެސްގައި ރާމޯސް ބުނީ، މުސާރަ ކުޑަ ކޮށްގެންވެސް ރެއާލްއާ އެކު ކުރިއަށްދާން އޭނާ ހުރީ ތައްޔާރަށް ކަމަށެވެ. އެކަމަކު ފަހުން އެ އޮފާ ނެތް ކަމަށް އޭނާ ބުންޏެވެ.\nރެއާލަށް 671 މެޗު ކުޅެދިން ރާމޯސް ވަނީ އެ ޓީމާއެކު ފަސް ލީގު ތަށްޓާއި ހަތަރު ޗެމްޕިއަންސް ލީގާއި، ހަތަރު ކްލަބް ވޯލްޑް ކަޕާއި އަދި ދެ ސްޕެނިޝް ކަޕް ކާމިޔާބުކޮށްފަ އެވެ. ރެއާލާއެކު 22 ތަށި އުފުލާލި ރާމޯސް ވަނީ އެ ޓީމަށް 101 ގޯލު ޖަހައިފަ އެވެ. އަދި 40 ގޯލު ޖަހަން ފުރުސަތު ތަނަވަސްކޮށްދިނެވެ.\n"ރާމޯސްއަކީ މި ޖީލުގެ އެންމެ މޮޅު ޑިފެންޑަރު. އޭނާ އަކީ އުފެދުމުގައި ވެސް ލީޑާޝިޕް ހުރި ފުރިހަމަ ކުޅުންތެރިއެއް. އޭނާގެ ތަޖުރިބާއާއި ހުނަރުވެރިކަމަކީ މިކުލަބަށް ނުހަނު ބޭނުންތެރި ކަމެއް. ސަޕޯޓަރުންގެ ފުރިހަމަ މަރުހަބާއެއް ރާމޯސްއަށް ލިބޭނެ." ޕީއެސްޖީގެ ރައީސް ނަސީރު އެލް ޙަލަފީ ވިދާޅުވެފައިވެއެވެ.\nރާމޯސްގެ އިތުުރުން މި ފަހަރުގެ ޓްރާންސްފާ މާކެޓުގައި ޕީއެސްޖީން ވަނީ މިހާތަނަށް ލިވަޕޫލްގެ ޖިއޮޖީނިއޯ ވައިނަލްޑަމްއާއި އިންޓަ މިލާނުގެ އަޝްރަފް ހަކީމީގެ ސޮއި ހޯދައިފަ އެވެ. ވައިނަލްޑަމް ހިލޭ ޓްރާންސްފާއެއްގެ ދަށުން ޕީއެސްޖީ އަށް ބަދަލުވިއިރު، އެ ޓީމުން ހަކީމީގެ ސޮއި ހޯދީ އިންޓަ އަށް 70 މިލިއަން ޑޮލަރު ދައްކައިފައެވެ.\nއަނިޔާއިން ރަނގަޅުވެ ކުޅުނު މެޗުގައި ފާޓީ ތަފާތު ދައްކައިފި\nސިޓީއާއި އާސެނަލުން ވިދާލި ނަސްރީ ރިޓަޔާ ކޮށްފި\nޔުވެންޓަސްގެ މޮޅަށް ހިޔަނި އެޅުނީ ޑިބާލާގެ އަނިޔާއިން


Malaysia ge bodu hiyaanaathuge mahsalaagai Najib ah dhauvaakohfi\nމެލޭޝިއާގެ ބޮޑު ހިޔާނާތުގެ މައްސަލާގައި ނަޖީބަށް ދައުވާކޮށްފި\nމެލޭޝިއާގެ ކުރީގެ ބޮޑު ވަޒީރު ނަޖީބު ރައްޒާގު މިއަދު ކޯޓަށް ހާޒިރު ކުރަނީ. -- ފޮޓޯ: އޭއެފްޕީ\nކުއަލަލަމްޕޫރު (ޖުލައި 4) - މެލޭޝިއާގައި ހިންގި އެންމެ ބޮޑު ހިޔާނާތް، ވަންއެމްޑީޕީގެ ހިޔާނާތުގައި ބައިވެރިވި ކަމުގެ ތުހިމަތުގައި ކުރީގެ ބޮޑު ވަޒީރު ނަޖީބު ރައްޒާގު މިއަދު ދައުވާކޮށްފި އެވެ.\nމެލޭޝިއާ ނޫސްތަކުން ރިޕޯޓްކޮށްފައިވާ ގޮތުގައި ވަން މެލޭޝިއާ ޑިވެލޮޕްމެންޓް ބަރުހާދު (ވަން އެމްޑީބީ) ގެ ތެރެއިން އިއްޔެ ހައްޔަރުކުރި ނަޖީބު ހިންގި އެތަކެއް ބިލިއަން ޑޮލަރުގެ ހިޔާނާތުގެ މައްސަލާގައި އޭނާ އަށް މަގާމުގެ ނުފޫޒު ނަހަމަ ގޮތުގައި އަމިއްލަ ފައިދާއަށް ބޭނުންކުރުމާއެކު އިތުރު ތިން ދައުވާއެއް ވަނީ ކޮށްފަ އެވެ.\nދައުވާތައް އިއްވުމާއެކު، 64 އަހަރުގެ ނަޖީބު ވަނީ ދައުވާތަކަށް އިންކާރު ކުރައްވައި ޝަރީއަތަށް ދާން ބޭނުންވާކަމަށް ކޯޓުގައި ވިދާޅުވެފަ އެވެ. މެލޭޝިއާގެ ގާނޫނުގައިވާ ގޮތުން، ނަޖީބަށް ކޮށްފައިވާ ކޮންމެ ދައުވާއެއްގެ އަދަބަކީ 20 އަހަރުގެ ޖަލު ހުކުމެކެވެ. މިހާރު ވެސް ގައުމުން ބޭރަށް ފުރުން މަނާކޮށްފައިވާއިރު، ނަޖީބަށް ދޫކޮށްފައިވާ ދެ ޕާސްޕޯޓް ވެސް އަނބުރާ ދިނުމަށް ކޯޓުން ވަނީ އަމުރުކޮށްފަ އެވެ.\nނަޖީބު ހައްޔަރު ކުރެވިފައިވާ އިރު، އޭނާ އަކީ މެލޭޝިއާގެ ތާރީހުގައި ވެސް ޖިނާއީ ދައުވާއެއް ކުރެވުނު ފުރަތަމަ ބޮޑު ވަޒީރެވެ.\nގޭގައި ހުންނަވަނިކޮށް ނަޖީބު ހައްޔަރު ކުރެވުމާއި ގުޅިގެން، އޭނާގެ ތަރުޖަމާނު ވިދާޅުވެފައިވަނީ، ނަޖީބަށް ކުރަނީ ސިޔާސީ ދައުވާތަކެއްކަމަށާއި، އެކަމާއި ދެކޮޅަށް ކޯޓު މަރުހަލާތަކުގައި ފުރިހަމައަށް މަސައްކަތް ކުރައްވާނެކަމަށެވެ.\nނަޖީބު ރައްޒާގުގެ ވެރިކަން ނިމުމަކަށް އައީ ވެސް އޭނާއަށް ކުރެވޭ ހިޔާނާތުގެ ތުހުމަަތުތަކާއި ހެދި އެވެ. 1އެމްޑީބީ ހިޔާނާތުގައި، ސީދާ ނަޖީބުގެ އަމިއްލަ އެކައުންޓަށް 700 މިލިއަން ޑޮލަރު ވަނީ ޖަމާކޮށްފަ އެވެ. މި ތުހުމަތުތަކާއި ގުޅިގެން، ނަޖީބާއި އޭނާގެ އަނބިކަނބަލުން ގައުމުން ބޭރަށް ދިއުން ވަނީ މަނާކޮށްފަ އެވެ.\nދާދި ފަހުން، ނަޖީބު ރައްޒާގާއި އޭނާގެ އަނބިކަނބަލުން ރަސްމާ މަންސޫރާއި ގުޅުންހުރި އިމާރަތްތަކުން އަތުލައިގަތް އަގު ބޮޑު ތަކެތީގެ އަގު، 273 މިލިއަން ޑޮލަރަށް އަރާ ކަމަށް އެ ގައުމުގެ ފުލުހުން ބުނެފި އެވެ.


BREAKING: Thimarafushee accident gai aniyaavi meehaa Lanka gai maruvejje | Mihaaru\nތިމަރަފުށީ އެއާޕޯޓު: ޒުލޭޚާ އެކްސިޑެންޓުވީ މި އެއާޕޯޓަށް ދާ މަގުގެ އެއްފަރާތުން ހިނގާފައި ދަނިކޮށް، އެ މަގުން ބާރަށް ދުއްވާފައި ދިޔަ ވޭނެއް ކޮންޓްރޯލް ނެއްޓި، އޭނާގެ ގައިގައި ޖެހުމުން.\nތިމަރަފުށީ އެކްސިޑެންޓުގައި އަނިޔާވި މީހާ ލަންކާ ގައި މަރުވެއްޖެ\n14 މެއި 2019 - 03:07 8 comments\nތ. ތިމަރަފުށީގައި މިދިޔަ މާޗު މަހު ހިނގި އެކްސިޑެންޓުގައި ޒަޚަމްވި ޒުލޭޚާ އަބްދުުލް ޣަނީ އަށް ސްރީ ލަންކާގައި ފަރުވާދެމުން އަންނަނިކޮށް މިރޭ މަރުވެއްޖެ ކަމަށް އޭނާގެ އާއިލާއާ ހަވާލާދީ ފުލުހުން ދެންމެ ބުނެފި އެވެ.\nފުލުހުން ބުނީ މާޗް 12 ވަނަ ދުވަހު ހިނގި އެކްސިޑެންޓުގައި އަނިޔާވި ޒުލޭޚާ މިރޭ ދަންވަރު 1:20 ގައި މަރުވެފައިވާ ކަމަށް އާއިލާ އިން މައުލޫމާތު ދީފައިވާ ކަމަށެވެ.\nޒުލޭޚާ އަށް ލަންކާ ގައި ފަރުވާދެމުން އައި ނަމަވެސް އެކްސިޑެންޓަށް ފަހު އޭނާ އޮތީ ކޯމާއެއްގަ އެވެ.\nއުމުރުން 52 އަހަރުގެ ޒުލޭޚާގެ ސިކުނޑީގެ ތިން އޮޕަރޭޝަނެއް، އެކްސިޑެންޓާ ގުޅިގެން ކޮށްފައިވެ އެވެ. އޭގެ ތެރެއިން ފުރަތަމަ އޮޕަރޭޝަން ކުރީ އޭޑީކޭ ހޮސްޕިޓަލްގަ އެވެ. ފަހު ދެ އޮޕަރޭޝަން ކުރީ ލަންކާގަ އެވެ.\nވަންދޫގައި ދިރިއުޅޭ ޒުލޭޚާ އެކްސިޑެންޓު ވީ، އާއިލާ ބަޔަކު ބަލާ ތިމަރަފުއްޓަށް ގޮސް އުޅެނިކޮށެވެ.\nތިމަރަފުށީ އެއާޕޯޓަށް ދިޔަ އާއިލާގެ މީހުން ބަލައި ގޮސް އުޅެނިކޮށް، ޒުލޭޚާ އެކްސިޑެންޓުވީ އެއާޕޯޓަށް ދާ މަގުގެ އެއްފަރާތުން ހިނގާފައި ދަނިކޮށް، އެ މަގުން ބާރަށް ދުއްވާފައި ދިޔަ ވޭނެއް ކޮންޓްރޯލް ނެއްޓި، އޭނާގެ ގައިގައި ޖެހުމުންނެވެ. އެ އެކްސިޑެންޓުގައި އޭނާ ބޮލަށް ލިބުނު ޒަޚަމްގެ އިތުރުން މޭ ކަށިގަނޑުގެ ދެ ފަރާތުން ތިން ކަށިގަނޑު އަދި ތިން ދަތް ވެސް ބިނދުނެވެ.\nޒުލޭޚާ އަށް އިތުރު ފަރުވާ ދިނުމަށް ލަންކާ އަށް ގެންދިޔަ މާޗް 23 ގަ އެވެ. އޭނާ އަކީ ތ. ވަންދޫ ކައުންސިލްގެ ރައީސް މުހައްމަދު ގިޔާސްގެ މައިދައިތަ އެވެ.\nފުލުހުން މިދިޔަ މަހު ބުނެފައި ވަނީ ޒުލޭޚާގެ ގައިގައި ޖެހުނު ވޭން ދުއްވަން އިން މީހާގެ ލައިސަންސް ދެ އަހަރުގެ މުއްދަތަކަށް ހިފަހައްޓާފައިވާ ކަމަށެވެ. އަދި މިރޭ ބުނީ، ތަހުގީގު ނިންމައި ތ. އަތޮޅުގެ ޕްރޮސެކިއުޓާ ޖެނެރަލްގެ އޮފީހުގެ ގޮތްޕަށް މައްސަލަ ހަވާލު ކޮށްފައިވާ ކަމަށެވެ.\n"މި މައްސަލައިގައި ދައުވާ ކުރުމުގެ ބައި ކުރިއަށް ދާ ކަމަށް މައުލޫމާތު ލިބޭ،" ފުލުހުން ބުންޏެވެ.\nއިތުރު ލިޔުންތައް އެކްސިޑެންޓް މަގުމަތީގެ އެކްސިޑެންޓް ޕޮލިސް ތ. ތިމަރަފުށި ތ. ވަންދޫ މަރު\nގަސްދުގައި ސައިކަލެއްގައި ޖެއްސި މީހަކު މަރުވެއްޖެ


ރާއްޖެއަށް އެމެރިކާއިން އެއްބާރުލުން ދެނެކަމުގެ ޔަޤީންކަން ސެކެޓްރީ އޮފް ސްޓޭޓް މައިކް ޕޮންޕިއޯ ދެއްވައިފި – DhiDaily\nރާއްޖެއަށް އެމެރިކާއިން އެއްބާރުލުން ދެނެކަމުގެ ޔަޤީންކަން ސެކެޓްރީ އޮފް ސްޓޭޓް މައިކް ޕޮންޕިއޯ ދެއްވައިފި\nކޯވިޑް-19 އާއި ދެކޮޅަށް ރާއްޖެއިން ކުރާ މަސައްކަތްތަކަށް އެމެރިކާއިން އެއްބާރުލުން ދެމުންދާނެކަމުގެ ޔަޤީންކަން އެޤައުމުގެ ސެކެޓްރީ އޮފް ސްޓޭޓް މައިކް ޕޮންޕިއޯ ދެއްވައިފިއެވެ.\nޕޮމްޕިއޯ އެކަން ހާމަކުރެއްވީ ރާއްޖޭގެ ފޮރިން މިނިސްޓަރ ޢަބްދުﷲ ޝާހިދާއި ފޯނުން ގުޅުއްވުވުމަށްފަހު ކުރެއްވި ޓުއިޓްގައެވެ. ޕޮމްޕިއޯއާއި ފޮރިން މިނިސްޓަރ ޝާހިދާއި ދެބޭފުޅުން ފޯނު މެދުވެރި ކުރައްވައި ކުރެއްވި މަޝްވަރާތަކާއި ގުޅޭގޮތުން އެމެރިކާގެ ސްޓޭޓް ޑިޕާޓްމަންޓުން ވަނީ ބަޔާނެއް ނެރުއްވާފައެވެ.\nސަރަޙައްދީ އަދި ބައިނަލްއަޤްވާމީ މައިދާނުގައި ދެ ޤައުމުން އެއްޤައުމު އަނެއް ޤައުމަށް އެއްބާރުލުންދީ މުހިންމު ކަންތައްތަކުގައި އެކުގައި މަސައްކަތް ކުރުމާއިބެހޭ ގޮތުން މަޝްވަރާ ކުރައްވާފައި ވާކަމަށް އެ ބަޔާނުގައިވެއެވެ.\nޚާއްސަކޮށް ކޯވިޑް-19 ކޮންޓްރޯލްކުރުމަށް ދެޤައުމުން ގުޅިގެން މަސައްކަތް ކުރެވޭނެ ގޮތްތަކާއި އެމެރިކާއިން ދެމުންދާ އެހީތެރިކަން ފޯރުކޮށްދެވިދާނެ ގޮތްތަކާ ގުޅޭގޮތުންވެސް މަޝްވަރާ ކުރައްވާފައިވެއެވެ. އެގޮތުން ރާއްޖޭގެ އިޤްތިސާދު ކުރިއެރުވުމާއިބެހޭ ގޮތުނާއި ދެޤައުމުގެ ގުޅުން އިތުރަށް ބަދަހިކުރުމާގުޅޭ މަޝްވަރާކުރައްވާފައެވެ.


އަމިއްލަ މަސައްކަތުން ހޯދި އާމްދަނީއާ އެކު، އެންމެ ޒުވާން ބިލިއަނަރުގެ މަގާމު މިދިޔަ އަހަރު ލިބުނު އެމެރިކާގެ ސެލެބްރިޓީ ކައިލީ ޖެނާގެ ނަން ފޯބްސްގެ ބިލިއަނަރުންގެ ލިސްޓުން އުނިކޮށްފި އެވެ.\nވާޗުއަލް ރޭހެއްގައި މަކަރު ހެދުމުން ބޮޑު ޖޫރިމަނާއެއް\nޖަރުމަނުގައި ކުރިއަށް ގެންދާ ވާޗުއަލް ރޭހެއް ކަމަށްވާ "ރޭސް އެޓް ހޯމް ޗެލެންޖް ސީރީޒް" ގައި، ފޯމިއުލާ އީ ގައި ވާދަކުރާ ޑެނިއެލް އެބްޓް އޭނާގެ ނަމުގައި އެހެން މީހަކު ބައިވެރިކުރުވި މައްސަލައެއް ފަޅާއަރައި މުބާރާތުން ޑިސްކޮލިފައިކޮށް، ކުރި ކުށުގެ އަދަބެއްގެ ގޮތުގައި ޗެރިޓީއަކަށް 10,957 ޑޮލަރު ދައްކަން ޖެހިއްޖެ އެވެ.\nބުލޭގެ އަލްބަމުން، ފޮނިފޮނި މާޒީއެއްގެ ތެރެއަށް\nފަތިހު ފަތިހާ ތެދުވެ، މަޖީދީ މަގާއި ބޮޑެތި ބައެއް މަގުތަކަށް ކުޑަކުދިންނާއި އެކި އުމުރުގެ އެތައް ބަޔަކު ނުކުމެ، އިންތިޒާރުކުރަން ފަށަ އެވެ. ސިފައިން ތިބެނީ، އާންމުން މަގު ހުރަސް ކުރުން ފަދަ ކަންކަން ހުއްޓުވާށެވެ. އެންމެން ފޯރީގައި ބަލަން އެ ތިބެނީ ގައުމީ ބައިސްކަލް ރޭހުގެ ދުއްވުންތެރިންގެ ވާދަކުރުމެވެ.\nMay 19, 2020 62\nމަންމަ މަރުވާކަށް ބޭނުމެއް ނޫން، އެހީވެދީ!\nމަންމަ އޮތީ ކެންސަރު ބަލީގެ އެންމެ ފަހު ސްޓޭޖްގެ ޝިކާރައަކަށް ވެފަ އެވެ. މާ ދުރު ނޫން ހިސާބެއްގައި، އެހެން އެނދެއްގައި، ލޯފަން ދޮންބައްޕަ އޮތެވެ.\nމައިކަލް ޖޯޑަންގެ ބޫޓު 560،000 ޑޮލަރަށް ވިކިއްޖެ\nއެމެރިކާގެ ބާސްކެޓް ލެޖެންޑް މައިކަލް ޖޯޑަންގެ ކެރިއަރުގައި ބޭނުންކުރި ތާރީހީ ބޫޓް ނީލަމުގައި ވިއްކައިލެވޭނެ ކަމަށް ލަފާކުރި އަގަށް ވުރެ އެތައް ގުނައެއް ބޮޑުކޮށް ވިކިއްޖެ އެވެ.\nއެންމެ ކުރު ފިރިހެނަކީ ކޮލަމްބިއާ މީހެއް\nމި ވަގުތު ދުނިޔޭގައި ހުރި، އިސްކޮށްލުން އެންމެ ކުރު ފިރިހެނަކީ ކޮލަމްބިއާގެ އެޑްވަޑް ނިނޯ ހެނަންޑޭޒް ކަމަށް ގިނިސް ވޯލްޑް ރިކޯޑުން ބުނެފި އެވެ.\nޝިފާނާ: ގައުމަށްޓަކައި ނުކުމެ ހުރި އެއް ވޮލަންޓިއަރު\nމައިންބަފައިން ބުރަ މަސައްކަތުން އޭނާ ބަލައި ބޮޑުކުރީ އަގަކާ ނުލަ އެވެ. ކިޔެވި އިރު އާއިލާ އާއި ޓީޗަރުންނާއި މުޖުތަމައުގެ އަޅާލުމާއި ލޯބި ލިބުނީ ވެސް ހިލެ އެވެ. ނަސީބު ރަނގަޅު...\nކޮވިޑް-19ގެ ތަރުޖަމާން، މުހައްމަދު މަބްރޫކް އަޒީޒްގެ ވާހަކަތައް ކޮންމެ ދުވަހަކު އަޑުއެހުމަކީ ރާއްޖެ މިއޮތް ބަލިމަޑުކަމުގައި، މިހާރު އާއްމުންގެ ދިރިއުޅުމުގެ އެއްބަ އެވެ. ކިޔައިދީ،...\nކޮރޯނާވައިރަހާ އެކު ކުރިމަތިވެފައިވާ މާލީ ދަތިތަކުން އަރައިގަތުމަށް، އިނގިރޭސިވިލާތުގެ މަޝްހޫރު މަހުޖަނު ރިޗަޑް ބްރޭންސަންގެ ޖައްވީ ޓޫރިޒަމަށް ހާއްސަ ކުންފުނި ވާޖިން ގެލޭޓިކްގެ ހިއްސާ ވިއްކަން ނިންމައިފި އެވެ.\nMay 09, 2020 7\nއަމީނާ: ދިވެހި ޖިންސުއްލަތީފުންގެ "ރޫހު"\nއެއީ 1950ގެ ފަހުބައިގެ އަހަރުތަކެވެ. ސަރުކާރުން ނިންމީ އަމީނިއްޔާ އާއި މަޖީދިއްޔާގެ 15 އަހަރުން މަތީގެ ދަރިވަރުން އިމްތިހާނުކުރުމަށް ފަހު މަދަރުސާ އިން ވަކިކޮށް ސަރުކާރުގެ ވަޒީފާތަކަށް ލެއްވުމަށެވެ. ކިޔެވުމުގެ މާހައުލުގައި ނުލާހިކު މަޖާކޮށް އުޅުނު އެކުދިންނަށް މަދަރުސާ އިން ވަކިވުމުން ޖެހުނީ ހަތާ ތަޅާލީމާ ކުޅަނދުރަށް ޖެހޭ ހާލެވެ....\nއަމީނާއާ ގުޅޭ މުހިންމު ހަނދާނެއް: ފަހު ސިޓީފުޅު\nއަމިއްލައަށް ދަސްކުރި ހާއްސަ އިންޖީނިއަރު\nކޮންމެ ދާއިރާއަކުން ވެސް ވަކި ކަމަކަށް ގިނަ ބަޔަކު ހާއްސަ އެވެ. އެއީ ޓެކްނިކަލް މަސައްކަތެއް ކަމަށް ވިޔަސްމެ އެވެ. ނަމަވެސް އިންޖީނިއަރު، އަހުމަދު ރަޝީދު (އަހުމަދުފުޅު) ވަރަށް...\nMay 06, 2020 3\nޕިއުޑިޕައިއާ އެކު ޔޫޓިއުބުން ހާއްސަ ޑީލެއް\n"ވަރުބަލިވެއްޖެ" ކަމަށް ބުނެ ވަގުތީ ގޮތުން ޔޫޓިއުބާ ފެއަށް ޖެހުނުކަން މިދިޔަ ޑިސެމްބަރު މަހު އިއުލާންކުރުމަށް ފަހު މި އަހަރަގެ ކުރީކޮޅު އަލުން އެ ޕްލެޓްފޯމަށް އައި މަޝްހޫރު ޔޫޓިއުބް...\nMay 04, 2020 16\nއޭވިއޭޝަން ދާއިރާގެ ހިދުމަތްތެރިޔާ ސޯލިހު އަވަހާރަވެއްޖެ\nރާއްޖޭގެ އޭވިއޭޝަން ދާއިރާގެ މައި އެއް ތަނބު ކަމަށް ބެލެވޭ މުހައްމަދު ސޯލިހު މިއަދު އަވަހާރަވެއްޖެ އެވެ.\nއެމެރިކާގެ ޖައްވީ އިދާރާ ނާސާ އިން މާސް އަށް ދާން ކުރާ މަސައްކަތަކަށް ހާއްސަކޮށްގެން އުފައްދާފައިވާ އުޅަނދަކަށް ނަން ދިނުމުގެ ފުރުސަތު 17 އަހަރުގެ ކުއްޖަކަށް ލިބިއްޖެ އެވެ.\nހޮސްޕިޓަލުން އޭނާ ފިލީ! ދެން ފެތުރުނީ ޝިގެއްލާ!\nރާއްޖެ އާއި އިންޑިއާއާ ދެމެދު ދަތުރުކުރި ބޯޓެއްގެ ފަޅުވެރިއެކެވެ. ދަތުރަކަށް ފަހު މާލެ އައި އިރު އޭނާ ބޭރަށް ހިންގަ އެވެ. ސެންޓްރަލް ހޮސްޕިޓަލްގައި އެޑްމިޓްކުރި އެވެ. ރޭގަނޑު އޭނާ އެތަނުން ފިލަ އެވެ. ހެންވޭރުކޮޅު ގެއެއްގައި މަޑުކުރެ އެވެ. އެގޭގެ ބައެއް މީހުން ބޭރަށް ހިންގަން ފެށި އެވެ. އެންމެ ދެކުނުގެ ރަށަކަށް ނިސްބަތްވާ މީހަކަށް...\nކޮވިޑް-19 ޖެހިފައިހުރި ކަމަށް ބުނީ "ދިރާސާއަކަށް"\nމިދިޔަ ފެބްރުއަރީ މަހުގެ ތެރޭގައި މަތިންދާބޯޓަކަށް އަރައި، ކޮރޯނާވައިރަހަށް ޕޮޒިޓިވް ކަމަށް ބުނެ ފަސިންޖަރުން ބިރުގެންނެވި މައްސަލައެއްގައި ކެނެޑާ މީހަކަށް ދައުވާކޮށްފައި ވަނިކޮށް، ހަމަ މިފަދަ މައްސަލައެއްގައި އެމެރިކާގެ ޒުވާނެއްގެ މައްޗަށް ވެސް ދައުވާކޮށްފި އެވެ.


Mi faharuge aa aharuge party haassa kuranee noosevrinnah\nލުއި ޚަބަރު - އާ އަހަރު\nމި ފަހަރުގެ އާ އަހަރުގެ ޕާޓީ ހާއްސަ ކުރަނީ ނޫސްވެރިންނަށް\nޝަރަފުވެރި މެހެމާނުންގެ ގޮތުގައި ބައިވެރި ވާނީ ނޫސްވެރިން\nކ. މާލެ 31 ޑިސެންބަރު 2018 | ހޯމަ 07:52 2,932\nޓައިމްސް ސްކެއާ - ގޫގުލް\nއާ އަހަރު ފެށުމުގެ ގޮތުން އެމެރިކާގެ ޓައިމް ސްކެއާގައި ބާއްވާ ޕާޓީ ހާއްސަ ކުރަނީ ނޫސްވެރިންނަށް ކަމަށް ރިޕޯޓްތައް ބުނެފިއެވެ.\nޓައިމްސް ސްކެއާ އެލައިންސްގެ ރައީސް ޓިމް ހޮޕްކިންސްއާ ހަވާލާދީ ރިޕޯޓް ބުނާ ގޮތުގައި މި ފަހަރުގެ ޕާޓީ ނޫސްވެރިންނަށް ހާއްސަ ކުރަނީ، އެމީހުން ކެނޑިނޭޅި ކުރާ ބުރަ މަސައްކަތުގެ އަގު ވަޒަން ކުރުމުގެ ގޮތުން ކަމަށެވެ.\nއެގޮތުން މި ފަހަރުގެ ޕާޓީގައި ޝަރަފުވެރި މެހްމާނުންގެ ގޮތުގައި ބައިވެރި ވާނީ ނޫސްވެރިން ކަމަށާއި، މި ހަފްލާގައި ނިއު ޔޯކްގެ ސިޓީގެ މޭޔަރު ދި ބްލާޒިޔޯވެސް ބައިވެރިވެ ވަޑައިގަންނަވާނެ ކަމަށް ރިޕޯޓްތައް ބުނެއެވެ.\nމި ފަހަރުގެ ޕާޓީގައި އަގު ވަޒަން ކުރާ ނޫސްވެރިންގެ ތެރޭގައި ތުރުކީގައި މަރާލެވުނު ސައުދީގެ ނޫސްވެރިޔާ ޖަމާލް ޙަޝޯގްޖީ އާއި އެމެރިކާގެ ދަ ކެޕިޓަލް ނޫހަށް ދިން ހަމަލާގައި މަރުވި ނޫސްވެރިން ވެސް ހިމެނޭ ކަމަށްވެސް ރިޕޯޓްތައް ބުނެއެވެ.\nނޫސްވެރިންނަށް މި ފަހަރުގެ ޕާޓީ ހާއްސަ ކޮށްފައިވާއިރު، ޓައިމްސް މަޖައްލާގެ މި އަހަރު ޝަހުސީޔަތުކަން ވެސް ދީފައިވަނީ ނޫސްވެރިންނަށެވެ.\nކޮންމެ ފަހަރަކު އާ އަހަރު ފާހަނގަ ކުރުމުގެ ގޮތުން ޓައިމްސް ސްކެއާގައި ގިނަ ހަރަކާތްތަކެއް ބާއްވައެވެ. ކޮންމެ އަހަރަކު 50 މިލިއަނެއްހާ މީހުން ޒިޔާރާތް ކުރާ ޓައިމްސް ސްކޭއާގައި އާ އަހަރު ފާހަގަ ކުރުމުގެ ގޮތުން އޮންނަ އެންމެ މުހިއްމު އިވެންޓަކީ ''ބޯލް ޑްރޮޕް'' އެވެ.\nއެގޮތުން އާ އަހަރު ފަށާ ރޭގެ 23:59 ގައި 141 ފޫޓު ބޯޅައެއް މަތިން ވައްޓާލައެވެ. އެ ބޯޅަ ވެއްޓުމާއި އެކު މުނިފޫހި ފިލުވައި ދިނުމުގެ ހަރަކާތްތަކާއި އެކު ޕާޓީ ފެށިގެންދޭއެވެ.